bbc24news.com - সীমান্তে ল্যান্ডমাইন, আন্তর্জাতিক আইনের বরখেলাপ?\nপ্রথম পাতা » সম্পাদকীয় » সীমান্তে ল্যান্ডমাইন, আন্তর্জাতিক আইনের বরখেলাপ?\nবাংলাদেশ সংলগ্ন সীমান্তে গত তিনদিন ধরেই ল্যান্ডমাইন পুঁতে রাখছে মিয়ানমার,এর প্রতিবাদ জানিয়েছে বাংলাদেশ৷বাংলাদেশের দু’টি সরকারি সূত্রের বরাত দিয়ে আল জাজিরা জানিয়েছে, মিয়ানমার বাংলাদেশ সংলগ্ন সীমান্তে ল্যান্ডমাইন পুঁতে রাখার দু’টি কারন, যেসব রোহিঙ্গা মুসলিম পালিয়ে বাংলাদেশে আশ্রয় নিয়েছে তারা যেন আবার মিয়ানমারে ফিরে যেতে না পারে, সেজন্যই হয়তো মাইনগুলো পুঁতে রাখা হচ্ছে৷\nঢাকা বিশ্ববিদ্যালয়ের আন্তর্জাতিক সম্পর্ক বিভাগের অধ্যাপক ড. শাহেদুজ্জামান বলেন, ‘‘সীমান্তে ল্যান্ডমাইন পুঁতে রাখা আন্তর্জাতিক আইনের বরখেলাপ৷ কারণ, এখন তো কোনো যুদ্ধাবস্থা বিরাজ করছে না৷ আসলে মিয়ানমার আন্তর্জাতিক আইন বা যুদ্ধকালীন আইন কোনোটারই তোয়াক্কা করছে না৷ তারা তাদের ইচ্ছেমতো কাজ করছে৷ আমাদের পররাষ্ট্র দফতরের উচিত মার্কিন যুক্তরাষ্ট্রের মনোযোগ আকর্ষণ করা৷ যদিও তারা উত্তর কোরিয়া নিয়ে ব্যস্ত রয়েছে৷ ভারত ও চীনের কাছ থেকে এ ব্যাপারে আমরা কোনো সহযোগিতা পাবো না৷ আমি শুনেছি, মিয়ানমারের সেনাবাহিনী প্রধান যুদ্ধাপরাধী৷ অতীতেও তিনি বিভিন্ন জাতিগোষ্ঠীর বিরুদ্ধে বিভিন্ন ধরনের অভিযান চালিয়েছেন৷ ইউরোপের কয়েক জায়গায় বক্তৃতা দিয়ে তিনি বলেছেন, বাঙালি নিধন এখন তার অন্যতম উদ্দেশ্য৷ এই পরিস্থিতিতে বাংলাদেশের কার্যকরভাবে পদক্ষেপ নেয়া উচিত৷’’\nরয়টার্সের এক রিপোর্টেও ল্যান্ডমাইন পুঁতে রাখার কথা উল্লেখ করা হয়েছে৷ সংবেদনশীলতার কারণে নিজেদের পরিচয় প্রকাশ করেননি তথ্যদাতারা৷ মিয়ানমারের রাখাইন প্রদেশে দ্বিতীয়বারের মতো অভিযান শুরু করার পর থেকে এখন পর্যন্ত ৪শ’ রোহিঙ্গা মুসলিম নিহত হয়েছে৷\nএছাড়া প্রায় দুই লাখ রোহিঙ্গা পালিয়ে বাংলাদেশে আশ্রয় নিয়েছে৷ একটি সূত্র জানিয়েছে, সীমান্তের পিলারের মাঝখানে কাঁটাতারের বেড়ায় নিজেদের এলাকায় ল্যান্ডমাইন পুঁতে রেখেছে মিয়ানমার৷ মূলত বিভিন্ন প্রমাণ এবং গুপ্তচরদের কাছ থেকেই মাইন পুঁতে রাখার খবর তারা পেয়েছে৷ মনজুরুল হাসান খান নামে এক বাংলাদেশি সীমান্তরক্ষী বলেছেন, মঙ্গলবার মিয়ানমারের কাছ থেকে দু’টি বিস্ফোরণের শব্দ শোনা গেছে৷ সোমবারও দু’টি বিস্ফোরণ হয়েছে৷ তবে সীমান্তে বিস্ফোরণের বিষয়ে কোনো মন্তব্য করতে রাজি হয়নি মিয়ানমারের সেনাবাহিনী৷ এগুলো মাইনের বিস্ফোরণ বলে ধারণা করা হচ্ছে৷’’\nপুলিশের সাবেক মহাপরিদর্শক নুরুল হুদা বলেন, ‘‘সীমান্তে ল্যান্ড মাইন পুঁতে রাখা আন্তর্জাতিক আইনের বরখেলাপ৷ এখন তো তাদের সঙ্গে আমাদের কোনো যুদ্ধ চলছে না৷ তাহলে তারা কেন মাইন পুঁতে রাখবে? এর জন্য বাংলাদেশের আইন অনুযায়ী প্রতিবাদ জানানো উচিত৷’’ বাংলাদেশ যে প্রতিবাদ করছে সেটা আরো জোরালো হওয়া উচিত কিনা- এমন প্রশ্নের জবাবে তিনি বলেন, ‘‘বাংলাদেশ রাষ্ট্রদূতকে ডেকে প্রতিবাদ করছে৷ পাশাপাশি তাঁর হাতে একটি চিঠিও ধরিয়ে দেয়া হচ্ছে৷ এটাই তো হওয়া উচিত৷ এর বাইরে আন্তর্জাতিক সম্প্রদায়ের কাছে বিষয়টি উপস্থাপন করে তাদের উপর চাপ সৃষ্টি করতে হবে৷’’\nঘূর্ণিঝড়ে গতি ৩০০ কি.মি হওয়ায়,ক্যারিবীয় দ্বীপপুঞ্জে ৯০ শতাংশ ভবনই ক্ষতিগ্রস্ত


প্রকাশিত: ১৪:৪৫ ১৮ ফেব্রুয়ারি ২০২০\nরূপচর্চায় হলুদের গুণাগুণ সবারই জানা! পাশাপাশি প্রাচীনকাল থেকেই হলুদ শারীরিক বিভিন্ন রোগের দাওয়াই হিসেবে ব্যবহৃত হয়ে আসছে।\nজানেন কি? এক টেবিল চামচ হলুদ গুঁড়ায় রয়েছে- ২৯ ক্যালোরি, শূন্য দশমিক ৯১ গ্রাম প্রোটিন, শূন্য দশমিক ৩১ গ্রাম চর্বি, ৬ দশমিক ৩১ গ্রাম কার্বোহাইড্রেট, ২ দশমিক ১ গ্রাম আঁশ ও শূন্য দশমিক ৩ গ্রাম গ্লুকোজ।\nএছাড়াও পাওয়া যায় দৈনিক চাহিদার ২৬ শতাংশ ম্যাংগানিজ, ১৬ শতাংশ আয়রন, ৫ শতাংশ পটাশিয়াম, ৩ শতাংশ ভিটামিন সি এবং সামান্য পরিমাণ ভিটামিন ই, ভিটামিন কে, ক্যালসিয়াম, কপার ও জিংক।\nএত সব পুষ্টি উপাদানের উপকারিতা বিচারে হলুদকে সুস্বাস্থ্য বজায় রাখার অন্যতম উপকরণ হিসেবে ব্যবহার করা হয়। হলুদে পুষ্টিগুণ তো রয়েছেই, সেই সঙ্গে আছে বিভিন্ন রোগ প্রতিরোধকারী ক্ষমতা।\nএবার তবে জেনে নিন ত্বকের উজ্জ্বলতা ফেরাতে হলুদ কীভাবে ব্যবহার করবেন?\nশুধু হলুদই নয় এতে প্রয়োজন হবে লেবুর রস ও মধু। লেবুর রস ত্বকের কালো দাগসহ ব্রণের দাগ দূর করে থাকে। মধু আবার প্রাকৃতিক ময়েশ্চারাইজার হিসেবে কাজ করে। শুধু তাই নয়, মধু ত্বকে পানির ভারসাম্য বজায় রেখে ব্রণের প্রবণতা কমায়।\nপ্রণালী: প্রথমে ১/৪ চা চামচ হলুদের গুঁড়া, এক চা চামচ লেবুর রস এবং এক টেবিল চামচ মধু একসঙ্গে মিশিয়ে পেস্ট তৈরি করে নিন। এই প্যাকটি সপ্তাহে এক বার ব্যবহার করুন। নিয়মিত ব্যবহারে এটি ত্বকের উজ্জ্বলতা বৃদ্ধি করবে।


কিমের সাথে আলোচনায় বসতে প্রস্তুত ট্রাম্প! – www.janaoo.com\nHome / আন্তর্জাতিক / কিমের সাথে আলোচনায় বসতে প্রস্তুত ট্রাম্প!\nজানুয়ারী 11, 2018\tআন্তর্জাতিক 742 Views\nউল্লেখ্য, গত জাতীয় নির্বাচনের প্রচারাভিযানের সময় থেকেই ডোনাল্ড ট্রাম্প অভিবাসীদের বিরুদ্ধে কড়া মন্তব্য করেন। দায়িত্ব গ্রহণের পর অভিবাসন-বিরোধী বিভিন্ন পদক্ষেপ গ্রহনের আগ্রহও ব্যক্ত করেন। শুধু তাই নয়, অবৈধভাবে বসবাসরতদের গ্রেফতার অভিযানও জোরদার করেছেন। এমনি অবস্থায় নিজ উদ্যোগে হোয়াইট হাউজে উভয় পার্টির শীর্ষ নেতাদের ডেকে হৃদ্যতাপূর্ণ পরিবেশে কথা বলার ঘটনায় সমগ্র কমিউনিটিতে স্বস্তি নেমে এসেছে। – এএফপি, রয়টার্স ও এনআরবি\ninternational new war\t2018-01-11\nPrevious রোহিঙ্গা মুসলিমদের হত্যার কথা স্বীকার মিয়ানমার সেনাবাহিনীর\nNext আজ ‘বহুল বিতর্কিত’ ওয়ান ইলেভেন


এক বছর পর আবার ফিরে এলো মৃত সন্তানরা! - The Dhaka Times\nOn ডিসে ৩০, ২০১৫ Last updated জুলা ৪, ২০১৮\nদি ঢাকা টাইমস্ ডেস্ক ॥ সন্তান হারানোর আবার ফিরে পাওয়া যায় অনেক সময়। কিন্তু তাই বলে মৃত সন্তানকে ফেরত পাওয়ার মতো ঘটনা! অনেকটা এমনই একটি ঘটনা। এক বছর পর ফিরে এলো মৃত ৩ সন্তান!\nসংবাদ মাধ্যমে প্রকাশিত এক খবরে বলা হয়েছে, পাঁচ বছরের ছোট্ট কাইলির সে দিন ছিল জন্মদিন। মা লোরি, দাদু সিন্ডি, দুই ছোট বোন কেটি এবং এমার সঙ্গে গাড়িতে করে কার্নিভালে যাচ্ছিল ছোট্ট কাইলি। চিড়িয়াখানা, ফেয়ারগ্রাউন্ডে রাইড, বার্থডে বয় সব মিলিয়ে কাইলির দিনটা হতে চলেছিল এক স্বপ্নের মতোই। কিন্তু হঠাৎ জীবন্ত বিভীষিকার মতো ট্রাকের ধাক্কায় দুমড়ে-মুচড়ে যায় সেই গাড়ি। মুহূর্তেই শেষ হয়ে যায় সব স্বপ্ন।\nকাইলির বাবা ক্রিস যখন ফোন পেয়ে হাসপাতালে পৌঁছান, ততক্ষণে সব শেষ হয়ে গেছে। মৃত্যুর কোলে ঢলে পড়েছে কেটি, এমা। ধীরে ধীরে ওঠানামা করছিল কাইলির হার্টবিট। বাঁচার কোনো আশায় নেই। করুণ হাতে নিজেরাই লাইফ সেভিং মেশিন বন্ধ করেছিলেন তার মা-বাবা। ছোট্ট তিনটে কফিনের সামনে বসে তাদের বাবা-মা ক্রিস-লোরি একে অপরকে প্রমিস করে যাই ঘটুক না কেনো, তারা আত্মহত্যা করবেন না।\nতারপর হতে তাদের দিনগুলো বন্ধ ঘরেই কাটছিল। আশেপাশের বাচ্চাদের কলরব, হাসি, খেলার আওয়াজ শুনলেই বুকের ভিতর যেনো তাদের শুরু হয়ে যেতো রক্তপাত। ইচ্ছা, স্বপ্ন সম্বল করে এক বছর পর আবার তারা স্মরণাপন্ন হন ফার্টিলিটি ক্লিনিকের।\nএখানে যেনো দৈব ভবিষ্যত তাদের জন্য অপেক্ষা করছিল। একটা নয়, এক সঙ্গে লোরি-ক্রিসের কোল আলো করে এলো তিনটি সন্তান। আবারও সেই আগের মতো দুই মেয়ে, এক ছেলে। অ্যাশলে, এলি ও জেককে নিয়ে আবার শুরু হলো ভরা সংসার লোরি-ক্রিসের। তারা ভালো করেই জানেন কোনো দিন ফিরবে না কাইলি, কেটি, এমা। তাই ক্রিসমাস উদযাপনে তারা পিকনিকে গেলেন সেই গোরস্থানে। একমাত্র ওখানেই যে এক সঙ্গে হতে পারে তাদের গোটা পরিবার। তবে তিনি ঈশ্বরকে এই বলে ধন্যবাদ জানানা যে, তার মৃত তিন সন্তানকে ঈশ্বর সত্যিই আবার তার কোলে ফিরিয়ে দিয়েছেন।\nA year laterফিরে এলো মৃত সন্তানএক বছর পরchildren came back


প্রকাশ : ১৩ মে ২০২২, ২১:২৩\nসভাপতি জুয়েল : সাধারণ সম্পাদক আলাউদ্দিন\nমতলব দক্ষিণে নারায়ণপুর অটোমিশুক ড্রাইভার কল্যাণ সংস্থা নামে একটি সমবায় সমিতির আত্মপ্রকাশ হয়েছে। গতকাল ১৩ মে বিকালে মতলব দক্ষিণ উপজেলার পূর্বাঞ্চলের অটোমিশুক চালকদের নিয়ে নারায়ণপুর অটোমিশুক ড্রাইভার কল্যাণ সংস্থা নামে এ সমিতির আত্মপ্রকাশ হয়।\nচাঁদপুরে অটোরিক্সা উল্টে খালে পড়ে ৪ জন আহত\nহাজীগঞ্জ উপজেলা স্বাস্থ্য কমপ্লেক্স অভ্যন্তরে অটোরিক্সার রামরাজত্ব\nসমিতি গঠনকল্পে নারায়ণপুর ডিগ্রি কলেজে মতলব পূর্বাঞ্চলের অটোমিশুক চালকদের নিয়ে আলোচনা সভা অনুষ্ঠিত হয়। সভায় সকল সদস্যের সর্বসম্মতিক্রমে সংগঠনকে প্রতিষ্ঠিত করার জন্য মো. জুয়েলকে সভাপতি এবং মো. আলাউদ্দিনকে সাধারণ সম্পাদক করে ২১ সদস্য বিশিষ্ট একটি কার্যকরি কমিটি ঘোষণা করা হয়।\nকমিটির অন্যান্য সদস্যরা হলেন; সহ-সভাপতি মো. খলিল ও মো. আক্কাস আলী, সহ-সাধারণ সম্পদক মো. ইফসুফ আলী প্রধানিয়া, সাংগঠনিক সম্পাদক মো. কামাল প্রধান, সহ-সাংগঠনিক সম্পাদক মো. কাউছার, অর্থ সম্পাদক মো. মজিবুর রহমান, সহ-অর্থ সম্পাদক মো. জিসান, ক্রীড়া সম্পাদক মো. কিরন পাটোয়ারি, সহ-ক্রীড়া সম্পাদক মাহবুবুর রহমান, ম্যাগাজিন সম্পাদক মো. জামাল হোসেন, সহ-ম্যাগাজিন সম্পাদক ইসমাইল হোসেন, দপ্তর সম্পাদক মো. শাহপরান,সহ-দপ্তর সম্পাদক মো. আক্তার হোসেন, প্রচার সম্পাদক জিসান হোসেন, সহ-প্রচার সম্পাদক মো. কামরুজ্জামান, সমাজসেবা সম্পাদক মনি মিয়া, সহ- সমাজসেবা সম্পাদক রাসেল হোসেন, সম্মানিত সদস্য মো. ইসমাইল হোসেন, মো. জিয়াউর রহমান প্রমুখ। এসময় সমিতির সকল সদস্যবৃন্দ উপস্থিত ছিলেন।


জেনে নিন, আমাদের বিশ্ব নবী একজন, কিন্তু চার মাজহাব মানি কেন? - মিশ্র বাংলা\nজেনে নিন, আমাদের বিশ্ব নবী একজন, কিন্তু চার মাজহাব মানি কেন?\nপ্রশ্ন : আমাদের নবী একজন, কিন্তু আমরা চার মাজহাব মানি কেন? নবী তো বলেছেন, আমাকে অনুসরণ করো। চার মাজহাবির লোক চারভাবে সালাত আদায় করে কেন? নবী তো বলেননি যে, মালয়েশিয়ার লোক একভাবে নামাজ আদায় করবে আর বাংলাদেশের লোক আরেকভাবে নামাজ আদায় করবে। আবার ভারতের লোক আরেকভাবে নামাজ আদায় করবে। এভাবে কী বলেছেন? আমাকে জানাবেন।\nউত্তর : আসলে আমাদের বিষয়টি পরিষ্কারভাবে বুঝতে হবে। আমরা মাজহাব এবং দ্বীনের মধ্যে এমনভাবে একাকার করে ফেলেছি যে আমরা এদের মধ্যে পার্থক্য করতে পারছি না। ফলে মাজহাবটাকে আমরা দ্বীন হিসেবে গ্রহণ করে নিচ্ছি। ফলে এ বিভ্রান্তি ও প্রশ্ন আমাদের সামনে উত্থাপিত হচ্ছে।\nএ দুই আমলই মূলত আমাদের করতে নির্দেশ দেওয়া হয়েছে। আমরা এই দুটি আমলের জন্যই নির্দেশিত। এ ছাড়া দুনিয়ায় কোনো ব্যক্তির আনুগত্য বা অন্ধ অনুসরণের নির্দেশ রাসূল (সা.) আমাদের দেননি। কিন্তু রাসূলুল্লাহ (সা.) একটি নির্দেশনা দিয়েছেন। তা হলো এই—দুটি হাদিস পাওয়া যায়, একটি হাদিসের মধ্যে তিনি বলেছেন যে, ‘আমার পরে তোমাদের মধ্যে যদি কেউ জীবিত থাকে, অচিরেই সে দেখতে পাবে অনেক মতপার্থক্য।’\nতাহলে বোঝা গেল যে, রাসূলুল্লাহ (সা.) এ বিষয়ে ভবিষ্যদ্বাণী করেছেন, একটি সময় আসবে, যে সময়ে রাসূলের (সা.) তিরোধানের পর মানুষের মধ্যে অনেক মতপার্থক্য বিরাজ করবে। এ মতপার্থক্য ইসলাম নিয়ে, অন্য বিষয় নিয়ে নয়। ইসলাম নিয়ে, ইসলামের বিভিন্ন বিধিবিধান নিয়ে। ইসলামে যে বিধিবিধান আছে, সেগুলো নিয়ে অনেক মতপার্থক্য বিরাজ করবে।\nযখন এই এখতেলাফ শুরু হলো, এখতেলাফের একটা দীর্ঘসূত্রতা রয়েছে, যা আজকের এই আলোচনায় শেষ করা সম্ভব নয়। সেই এখতেলাফের ক্ষেত্রে ওলামায়ে কেরাম দেখেছেন যে, সুন্নাহর বক্তব্যের মধ্যে জাল হাদিস, ভুল হাদিস, মিথ্যা হাদিস, অগ্রহণযোগ্য হাদিস, বিচ্ছিন্ন হাদিসের মধ্যে প্রবেশ করেছে এবং মানুষ সেগুলো গ্রহণ করে নিচ্ছে। ফলে যেটি হয়েছে সেটি হলো ওলামায়ে কেরাম এগুলোকে আরো ভালোভাবে যাচাই-বাছাই করার জন্য গবেষণার আশ্রয় নিয়েছেন।\nসুন্নাহর ক্ষেত্রে, সুন্নাহর বক্তব্যের ক্ষেত্রে, সুন্নাহর বর্ণনার ক্ষেত্রে এবং সুন্নাহর যে লিখিত বর্ণনা আছে, সেগুলোর ক্ষেত্রে। এই গবেষণার পরবর্তী যে আকার সেটি হচ্ছে মূলত ওলামায়ে কেরামের মতামত, গবেষণার পর তাঁরা একটি মতামত দিয়েছেন। সেটাকেই বলা হয় মাজহাব। এটা হচ্ছে স্কুল অব থট। এটা গবেষণারই একটি অংশ এবং গবেষণার পরেই এটা ওলামায়ে কেরামের ব্যক্তিগত মত। এটি কোনো দ্বীন নয় এবং এটা কোনো ইসলামের বিধান নয়।\nভক্তদের মধ্যে এমন প্রশ্নও অনেকে করে থাকেন, মাজহাব এবং হাদিস দুটোই পাওয়া গেলে আমরা কোনটা অনুসরণ করব। আমরা কি হাদিসের অনুসরণ করব, নাকি আমাদের ইমাম হানিফার (রা.) অনুসরণ করব?\nফলে আমরা বড় ধরনের একটা ভুলের মধ্যে রয়েছি, বিভ্রান্তির মধ্যে রয়েছি। ভুলটি হচ্ছে এই—মাজহাবকে মাজহাবের মর্যাদায় না রেখে আমরা তাকে দ্বীনের মর্যাদায় নিয়ে গেছি। তাই এই ভাই আমাদের এই প্রশ্ন করেছেন যে, রাসূল (সা.) কি আমাদের চার ধরনের নামাজ আদায় করতে বলেছেন?\nনা, কখনোই না। রাসূল (সা.) আমাদের যে সালাত শিক্ষা দিয়েছেন, ওহির মাধ্যমে আল্লাহ রাব্বুল আলামিন প্রদত্ত বাণীর মাধ্যমে এই জ্ঞান দিয়েছেন। সুতরাং সেখানে দ্বিমত থাকার কোনো সুযোগ নেই। সেখানে দ্বিমত ছিল না। দ্বিমত পরে তৈরি হয়েছে। এ বক্তব্যগুলো পরে যুক্ত হয়েছে। এখানে যে চারটি বা পাঁচটি মাজহাবের কথা এসেছে এবং পৃথিবীতে বর্তমানে প্রায় ৮ থেকে ১০টি মাজহাবের বিস্তার রয়েছে। এবং এদের যে অনুসারী আছে, তারা যদি এটাকে নিজেদের ওপর ফরজ করে নেন, তিনি কিন্তু পথভ্রষ্ট এবং তিনি ভুল করছেন। তিনি যদি এটা মনে করেন যে, এটা ওলামায়ে কেরামের বক্তব্য, তাঁরা আমাদের কাজকে সহজ করার জন্য আমাদের এই নির্দেশনা দিয়েছেন এবং সেটা মনে করে যদি তিনি তা গ্রহণ করেন, তাহলে তিনি পথভ্রষ্ট হবেন না এবং সেটি গ্রহণ করতেও কোনো আপত্তি নেই।\nRelated Items:আমাদের বিশ্ব নবী একজন, কিন্তু চার মাজহাব মানি কেন?, জেনে নিন\nজেনে নিন, জীবনের সব গোনাহ মাফ পেতে ফরয নামাজের পর ৪টি দোয়া পাঠ করুন


আল কোরআনে বর্ণিত আম্বিয়া (আ:)-এর বিশেষ দোয়া\nমুহাম্মদ মনজুর হোসেন খান | প্রকাশের সময় : ৪ অক্টোবর, ২০১৮, ১২:০২ এএম\nকুরআন মাজীদে পঁচিশজন নবী-রাসূলের নাম সুস্পষ্ট ভাষায় এসেছে। নাম ছাড়া প্রসঙ্গ এসেছে আরো কয়েকজনের। আল্লাহ তাআলা এই নবী ও রাসূলদের মধ্যে কারো কথা সংক্ষিপ্ত ভাবে বলেছেন। আবার কারো বিবরণ বিস্তারিতভাবে দিয়েছেন। তন্মধ্যে অনেক নবী-রাসূলের কাহিনীতে রয়েছে, তার জীবনের বিভিন্ন মুহূর্তে, বিভিন্ন স্বস্তি ও সংকটকালে, আনন্দ বা বেদনার সময় বিশেষ ভাষায় আল্লাহ পাকের নিকট মুনাজাত বা প্রার্থনা করেছেন। আল্লাহ তাআলা তাদের সেসব মুনাজাত কবুল করেছেন। যেহেতু নবী-রাসূলগণ আল্লাহ পাকের মনোনীত ও নির্বাচিত মহান দূত ও প্রেরিত পুরুষ ছিলেন, তাই তারা যে পরিস্থিতিতে যে শব্দে বা ভাষায় দুআ করেছেন, সেই পরিস্থিতির মুখোমুখি হয়ে আমরাও যদি হুবহু ওই শব্দে মহান আল্লাহ পাকের নিকট মুনাজাত করি, তবে আশা করা যায়, আমাদের দুআ ও কবুল হবে। কুরআন মজীদে যে সব নবী-রাসূলের দুআ উল্লেখিত হয়েছে, যুগ ও এর ধারাবাহিকতা রক্ষা করে তাঁদের দুআ উল্লেখিত হল।\nহজরত আদম (আঃ)-এর দু’আঃ আল্লাহ তাআলা হজরত আদম আলাইহিস সালাম ও মা হাওয়াকে সৃষ্টি করার পর উভয়কে বললেন, তারা জান্নাতের যেখানে ইচ্ছা অবস্থান করতে পারবে এবং জান্নাতের সবকিছু থেকে উপকৃত হতে পারবে। একটি নির্দিষ্ট বৃক্ষের দিকে ইঙ্গিত করে বলে দেওয়া হল এই বৃক্ষের ফল আহার করবে না। এমনকি সেই বৃক্ষের কাছেও ঘেঁসবে না। কিন্তুু শয়তানের কুমন্ত্রনায় তারা সেই নিষিদ্ধ ফল ভক্ষণ করে ফেলেন। এই পরিপ্রেক্ষিতে আল্লাহ পাক তাদের কে পৃথিবীতে পাঠিয়ে দিলেন। পৃথিবীতে এসে তারা তাঁদের কৃত ভুলের কথা স্মরণ করে আল্লাহর দরবারে রোনাযারি করতে থাকেন। আল্লাহ তাআলার পক্ষ থেকে তাদেরকে প্রার্থনাবাণী শিখিয়ে দেওয়া হল। তারা বললেন: “হে আমাদের প্রতিপালক, আমরা নিজেদের প্রতি অত্যাচার করেছি, যদি আপনি আমাদেরকে ক্ষমা না করেন তবে অবশ্যই আমরা ক্ষতিগ্রস্তদের অর্ন্তভুক্ত হব” (সূরা-আরাফ ২৩)।\nহজরত নূহ (আঃ)-এর দু’আঃ হজরত নূহ আলাইহিস সালাম সাড়ে নয়’শ বছর যাবৎ তার কওমকে হেদায়েতের দিকে আহবান করতে থাকেন। কিন্তু তার কওম তার আহবান প্রত্যাখ্যান করত, তাঁকে ভীতি প্রদর্শন করত এবং তাঁকে লক্ষ করে বলত, এতো এক পাগল। তখন তিনি আল্লাহ পাকেকে আহবান করে বললেন, “হে আল্লাহ, আমি অসহায়। অতএব আপনি প্রতিবিধান করুন” (সূরা-কামার ১০)। অল্পকিছু লোক ব্যতীত অধিকাংশরা যখন তাঁকে প্রত্যাখানই করতে থাকে তখন তিনি দুআ করেন, “হে আমার প্রতিপালক, আমার সম্প্রদায় আমাকে মিথ্যাবাদী বলছে। অতএব আমার ও তাদের মধ্যে কোন ফয়সালা করে দিন এবং আমাকে ও আমার সঙ্গী মুমিনদেরকে রক্ষা করুন” (সূরা-শুআরা ১১৭-১১৮)। তিনি পরিশেষে যখন তাদের ব্যাপারে সম্পূর্ণ নিরাশ হলেন এবং বুঝতে পারলেন। তাদের সীমালংঘনের শাস্তি অবধারিত তখনই তিনি তাদের দুর্ব্যবহারে অতিষ্ঠ হয়ে আল্লাহ পাকের নিকট প্রার্থনা করলেন, “হে আমার রব, আপনি পৃথিবীতে কোন কাফের গৃহবাসীকে রেহাই দিবেন না। যদি আপনি তাদেরকে রেহাই দেন তবে তারা আপনার বান্দাদেরকে পথভ্রষ্ট করবে এবং জন্ম দিতে থাকবে কেবল পাপাচারী, কাফের” (সূরা-নূহ ২৬-২৭)। তারপর হজরত নূহ (আঃ) মুমিনদের জন্য প্রর্থনা করে বলেন, “হে আমার পালনকর্তা, আপনি ক্ষমা করুন আমাকে, আমার পিতামাতাকে এবং যারা মুমিন হয়ে আমার গৃহে প্রবেশ করে তাদেরকে এবং সকল মুমিন পুরুষ ও মুমিন নারীকে” (সূরা-নূহ ২৮)। সবশেষে তিনি কাফেরদের বেলায় কঠোরতর ভাষায় বদদুআ করে বলেন, “আর আপনি জালেমদের শুধু ধ্বংসই বৃদ্ধি করুন” (সূরা-নূহ ২৮)। হজরত নূহ (আঃ) মুমিনদের জন্য নেকদুআ এবং কাফেরদের জন্য বদদুআ করেছিলেন। তার উভয় প্রার্থনা কবুল হয়েছিল। আল্লাহ পাক তাঁকে একটি নৌযান তৈরি করার নির্দেশ দেন। তারপর সেই নৌযানে মুমিনদেরকে নিয়ে আরোহণের হুকুম হল। তিনি তা-ই করলেন তিনি নৌযানে আরোহণের সময় বললেন, “আল্লাহ পাকের নামেই এর গতি ও স্থিতি। নিশ্চয়ই আমার রব ক্ষমাশীল, পরম দয়ালু” (সূরা-হুদ ৪১)। হজরত নূহ (আঃ) সকল মুমিন মুসলমানকে নিয়ে নৌযানে আরোহণের পর আল্লাহ রাব্বুল আলামীন তাকে নিন্মোক্ত দুটি দুআ পাঠ করতে বললেন, “সমস্ত প্রশংসা আল্লাহরই, যিনি আমাদেরকে জালেম সম্প্রদায় থেকে উদ্ধার করেছেন” (সূরা-মুমিনূন ২৯)। “হে আমার রব, আমাকে এমনভাবে অবতরন করিয়ে দিন যা হবে কল্যাণকর; আর আপনিই শ্রেষ্ঠ অবতরণকারী” (সূরা-মুমিনূন ২৯)।\nহজরত হুদ (আঃ)-এর দু’আঃ হজরত হুদ আলাইহিস সালাম অত্যন্ত বিনয়ের সঙ্গে তাঁর কওমকে হেদায়াতের দিকে আহবান করেছিলেন। তাঁর কথায় ওরা কর্ণপাত না করায় তিনি তাদেরকে আল্লাহ পাকের শাস্তির ভয় দেখান। কিন্তু তাঁর সম্প্রদায় আরও ঔদ্ধত্য প্রদর্শন করে তাঁকে মিথ্যাবাদী বলল। তখন হজরত হুদ (আঃ) আল্লাহ পাকের নিকট সাহায্য প্রার্থনা করে বলেন, “হে আমার রব, তারা আমাকে মিথ্যাবদী প্রতিপন্ন করেছে। সুতরাং আপনি আমার সাহায্য করুন” (সূরা-মুমিনূন ৩৯)। সূরা মুমিনূনের ছাব্বিশতম আয়াত থেকে বুঝা যায়, এই দুআখানি হজরত নূহ (আঃ) ও করেছিলেন।\nহজরত ইবরাহীম (আঃ)-এর প্রার্থনাঃ হজরত ইবরাহীম (আঃ) এর অনেক গুলো দুআ পবিত্র কুরআনে বর্ণিত হয়েছে। তিনি নবুয়াতের দায়িত্ব পাওয়ার সঙ্গে সঙ্গে তার পিতা ও কওমকে মূর্তিপূজা বর্জন করে এক আল্লাহর ইবাদত করতে বলেন। তিনি এক পর্যায়ে বলেন, তোমরা যেগুলোর পূজা করো এগুলো আমার শত্রু । জগৎগৃহের প্রতিপালক একমাত্র আল্লাহতাআলাই আমার প্রভু। যিনি আমাকে সঠিক পথের সন্ধান দেন। আমাকে আহার্য এবং পানীয় দেন এবং আমি অসুস্থ হলে রোগমুক্ত করেন। যিনি আমাকে মৃত্যু দেবেন এবং পুনরায় জীবিত করবেন। তারপর ইবরাহীম (আঃ) আল্লাহ পাকের নিকট প্রার্থনা করেন- “হে আমার পালনকর্তা, আমাকে প্রজ্ঞা দান করুন এবং আমাকে সৎকর্মশীলদের অন্তর্ভুক্ত করুন এবং আমাকে পরবর্তীদের মধ্যে যশস্বী করুন, আমাকে সুখময় জান্নাতের অধিবাসীদের অর্ন্তভুক্ত করুন” (সূরা- শুআরা ৮৩-৮৫)। হজরত ইবরাহীম (আঃ) আল্লাহ পাকের নির্দেশে দুগ্ধপোষ্য পুত্র ইসমাঈল ও স্ত্রী হাজেরাকে মক্কার অনাবাদী ঊষর মরুপ্রান্তরে রেখে নিজ আবাসস্থল ফিলিস্তিনে ফিরে আসছিলেন। তিনি চলতে চলতে এক পর্বতশীর্ষে আরোহণ করলেন, যেখান থেকে স্ত্রী ও প্রিয় পুত্রধনকে দেখা যাচ্ছিলনা। তখন কাবা শরীফের দিকে মুখ করে আল্লাহপাকের নিকট প্রর্থনা করলেন। (“ইমাম মুহাম্মদ ইবনে ইসমাঈল বুখারী, আলজামিউস সহীহ, ১/৪৭৫ (কিতাবুল আম্বিয়া); মওলানা হিফুযুর রহমান সিউহারবী, কাসাসুল কুরআন ১/২২৭;”)\n“হে আমাদের প্রতিপালক, আমি আমার বংশধরদের কতককে আপনার পবিত্র গৃহের সন্নিকটে অনাবাদ উপত্যকায় বসবাস করালাম। হে আমাদের প্রতিপালক, তা এই জন্য যে, তারা যেন সালাত কায়েম করে। অতএব, আপনি কিছু লোকের অন্তর তাদের প্রতি অনুরাগী করে দিন এবং ফলাদি দ্বারা তাদের রিযিকের ব্যবস্থা করুন, যাতে তারা কৃতজ্ঞতা প্রকাশ করে। হে আমাদের পালনকর্তা, নিশ্চয়ই আপনি জানেন আমরা যা গোপন করি এবং যা প্রকাশ করি। আল্লাহর নিকট আকাশ-ভূমির কোন কিছুই গোপন নেই।” হজরত ইবরাহীম (আঃ) কিছুকাল মক্কা নগরীতে অবস্থান করেন। তিনি আল্লাহ পাকের একজন রাসূল হিসেবে নিজেকে ও নিজের সন্তানকে মূর্তিপূজা থেকে মুক্ত রাখার এবং তাদের আবাসস্থল পবিত্র মক্কা নগরীকে নিরাপদ শহরে পরিণত করার প্রার্থনা করে বলেন, “হে আমার প্রতিপালক, এই নগরীকে শান্তিময় শহর করে দিন এবং আমাকে আমার পুত্রগণকে মূর্তিপূজা থেকে দূরে রাখুন। হে আমার প্রতিপালক, এই সকল মূর্র্তি তো বহু মানুষকে বিভ্রান্ত করেছে। সুতরাং যে আমার দলভুক্ত, আর কেউ আমার অবাধ্য হলে আপনি তো ক্ষমাশীল, পরম দয়ালু” (সূরা-ইবরাহীম ৩৫-৩৬)। হজরত ইবরাহীম (আঃ) আল্লাহ পাকের নিকট নেক সন্তানের জন্য প্রার্থনা করে বলেন,“হে আমার রব, আমাকে এক সৎকর্মপরায়ণ সন্তান দান করুন”। (সূরা- সাফফাত ১০০)। আল্লাহ পাক তার প্রার্থনা মঞ্জুর করে তাঁকে একজন স্থিরবুদ্ধি পুত্রের সুসংবাদ দান করেন। এর অল্পদিন পর হজরত ইসমাঈল (আঃ) জন্ম লাভ করেন। হজরত ইসমাঈলের পর হজরত ইবরাহীম (আঃ) এর প্রথম স্ত্রী হজরত সারা-এর গর্ভে ইসহাক নামক দ্বিতীয় পুত্র জন্মগ্রহন করেন। হজরত ইবরাহীম (আঃ) একশ বছর বয়সে দুই পুত্রের পিতা হয়ে আল্লাহ পাকের শুকরিয়া আদায় করেন। “কাসাসুল কুরআন ১/২৩১;” “সকল প্রশংসা আল্লাহরই প্রাপ্য, যিনি আমাকে বার্ধক্যে ইসমাঈল ও ইসহাককে দান করেছেন। আমার প্রতিপালক অবশ্যই প্রার্থনা শুনে থাকেন। হে আমার প্রতিপালক, আমাকে ও আমার বংশধরদের থেকে সালাত কায়েমকারী করুন। হে আমাদের রব, আমার প্রার্থনা কবুল করুন। হে আমার প্রতিপালক, যেদিন হিসাব হবে সেদিন আমাকে আমার পিতামাতা কে এবং মুমিনদেরকে ক্ষমা করুন” (সূরা-ইবরাহীম ৩৯-৪১)। হজরত ইবরাহীম (আঃ) মক্কা নগরীর নিরাপত্তা এবং মক্কার মুমিন অধিবাসীদের জন্য জীবিকা প্রার্থনা করে আরও দুআ করেন, “হে আমার প্রতিপালক, মক্কাকে নিরাপদ শহর করুন, আর এর অধিবাসীদের মধ্যে যারা আল্লাহ ও পরকালে বিশ্বাসী তাদেরকে ফলমুল থেকে জীবিকা প্রদান করুন” (সূরা-বাকারা ১২৬)। আল্লাহ পাক হজরত ইবরাহীম (আঃ) কে আল্লাহর গৃহ কাবা শরীফ নির্মাণ করার নির্দেশ দেন। হজরত ইবরাহীম (আঃ) পুত্র ইসমাঈলকে সঙ্গে নিয়ে আল্লাহর ঘর নির্মাণ করেন। “কাসাসুল কুরআন, ১/২৪২;” নির্মাণ কার্য সমাপ্ত করার পর পিতাপুত্র দুআ করেন, “হে আমাদের প্রতিপালক, আমাদের এই কাজ গ্রহণ করুন। নিশ্চয়ই আপনি সর্বশ্রোতা, সর্বজ্ঞাতা। হে আমাদের প্রতিপালক আমাদের উভয় কে আপনার একান্ত অনুগত করুন এবং আমাদের বংশধর থেকে আপনার এক অনুগত উম্মত করুন। আমাদেরকে ইবাদতের নিয়মপদ্ধতি দেখিয়ে দিন এবং আমাদের তওবা কবুল করুন। নিশ্চয়ই আপনি অত্যন্ত ক্ষমাশীল, পরম দয়ালু” (সূরা-বাকারা ১২৭-১২৮)। পবিত্র কুরআনে সূরায়ে মুমতাহিনায় রয়েছে, হজরত ইবরাহীম (আঃ) তার কাফের ও মুশরিক স¤প্রদায়কে লক্ষ্য করে বলেছেন তোমাদের সাথে এবং তোমরা আল্লাহর পরিবর্তে যাদের পূজা কর তাদের সাথে আমাদের কোন সম্পর্ক নেই। তোমরা আল্লাহর প্রতি ঈমান না আনলে তোমাদের ও আমাদের মধ্যে চিরকালের জন্য শত্রুতা-বিদ্বেষ সৃষ্টি হয়ে রইল। তখন ইবরাহীম (আঃ) তার অনুসারীগণ আল্লাহ পাকের নিকট সকাতর প্রার্থনায় বলেছেন, “হে আমাদের রব, আমরা তো আপনারই উপর নির্ভর করেছি, আপনারই অভিমুখী হয়েছি এবং প্রত্যাবর্তন তো আপনারই নিকট। ‘হে আমাদের প্রতিপালক, আপনি আমাদেরকে কাফেরদের জন্য পরীক্ষার পাত্র করবেন না। হে আমাদের প্রতিপালক, আপনি আমাদেরকে ক্ষমা করুন। নিশ্চই আপনি পরাক্রমশালী, প্রজ্ঞাময়” (সূরা- মুমতাহিনা ৪-৫)।\nহজরত লুত (আঃ)-এর দু’আঃ হজরত লুত (আঃ) হজরত ইবরাহীম (আঃ)-এর পরামর্শে দাওয়াত ও হেদায়েতের উদ্দেশ্যে মৃতসাগরের দক্ষিণ পাশের অঞ্চলে এসে অবস্থান গ্রহণ করেন। এখানে সাদূম ও আমূরা গোত্রদ্বয়ের বসতি ছিল। “ডক্টর শাওকী আবু খলীল, আতলাসুল কুরআন ৬১;” তিনি এখানে এসে দেখলেন, এখানকার লোকেরা এক প্রকার অতি কুৎসিৎ কুকর্মে লিপ্ত। তিনি সকলকে এ ধরনের অপকর্ম থেকে বিরত থাকতে কঠোরভাবে সতর্ক করলেন। কিন্তু তারা তার কথায় বিন্দু মাত্র কর্ণপাত করল না: বরং তাঁকে নিয়ে ঠাট্টা বিদ্রুপ করতে লাগল। হজরত লূত (আঃ) এই সংকট কালে দুটি দুআ করেন। তিনি মুমিনদের জন্য প্রার্থনা করলেন, “হে আমার রব, আমাকে ও আমার পরিবার-পরিজনকে এহেন দুস্কর্ম থেকে রক্ষা করুন” (সূরা-শুআরা ১৬৯)। তার অপর দুআটি হল, “হে আমার প্রতিপালক, বিপর্যয়সৃষ্টিকারী সম্প্রদায়ের বিরুদ্ধে আমাকে সাহায্য করুন” (সূরা-আনকাবুত ৩০)। আল্লাহ পাক তার দুআ কবুল করলেন। তাঁকে ও তার অনুসারীদেরকে রক্ষা করলেন এবং অপরাধীদেরকে নিশ্চিহ্ন করে দিলেন।\nহজরত ইউসুফ (আঃ)-এর মুনাজাত : মিসর-অধিপতির স্ত্রী হজরত ইউসুফ আলাইহিস সালামের প্রতি আসক্ত হয়ে পড়েছিলেন। অল্প দিনের মধ্যেই এ কথা রাষ্ট্র হয়ে যায় যে, আযীযের স্ত্রী তার ক্রীতদাসের প্রতি প্রেমাসক্ত হয়ে পড়েছে। আযীযের স্ত্রী এ দুর্নাম আপনোদনের জন্য মিসরের নারীদেরকে দাওয়াত করলেন মিসরের নারীগণ হজরত ইউসুফের রূপ-গরিমা দেখে অভিভূত হয়ে গেল। সকলেই হজরত ইউসুফের প্রতি অনুরাগী হয়ে পড়ল এবং তাঁকে বলল, তুমি আযীযের স্ত্রীর অনুগত্য কর। ঈমানের এরূপ কঠিন পরীক্ষার মুহূর্তে হজরত ইউসুফ (আঃ) আল্লাহ পাকের মহান দরবারে দুআ করলেন, “হে আমার প্রতিপালক, এই নারীরা আমাকে যার প্রতি আহবান করেছে তা আপেক্ষা কারাগার আমার নিকট অধিক প্রিয়” (সূরা-ইউসুফ ৩৩)। আল্লাহ পাক হজরত ইউসুফের এই বিনীত প্রার্থনা কবুল করেছেন। হজরত ইউসুফকে তাঁর ভাইরা কেনআনের কূপে ফেলে দিয়েছিল। আল্লাহ পাক তাকে কূপ থেকে উদ্ধার করে মিসর নিয়ে গেলেন। মিসরে এক মিথ্যা অপবাদে তাঁকে কারাগারে যেতে হয়। আল্লাহ তাআলা তাঁকে কারাগার থেকে মুুক্তি দিয়ে মিসরের সর্বময় ক্ষমতার অধিকারী করে দিলেন। পিতা-মাতা ও আত্মীয় স্বজনের সঙ্গে দীর্ঘ দিন পর তার সাক্ষাৎ হল। তিনি ইহকালীন জীবনে সর্বদিক থেকে আল্লাহ পাকের রহমত ও নেয়ামত লাভ করার পর জীবনসায়াহ্নে এসে আল্লাহ পাকের নিকট নিবেদন করলেন, “কাসাসুল কুরআন ১/২৯৫;” “হে আমার রব, আপনি আমাকে রাজ্য দান করেছেন এবং স্বপ্ন ও অন্যান্য কথার ব্যাখ্যা শিক্ষা দিয়েছেন। হে আকাশমন্ডলী ও পৃথিবীর স্রষ্টা, আপনিই ইহলোক ও পরলোকে আমার অভিভাবক। আপনি আমাকে মুসলিমহিসেবে মৃত্যু দিন এবং আমাকে সৎকর্মপরায়ণদের অন্তর্ভুক্ত করুন” (সূরা-ইউসূফ ১০১)।\nহজরত শুয়াইব (আঃ)-এর প্রার্থনাঃ মাদাইয়ানবাসীর নিকট হজরত শুয়াইব আলাইহিস সালাম নবীরূপে প্রেরিত হয়েছিলেন। তিনি তার কওমকে বললেন, তোমরা এক আল্লাহর ইবাদত কর। তেমরা পরিমাপ ও ওজন ঠিকভাবে দিও। আল্লাহর প্রতি যারা ঈমান আনে, তাদেরকে আল্লাহর পথে বাধা দিও না। তখন তার সম্প্রদায়ের দাম্ভিক ও অতি দুরাচার নেতৃবর্গ বলল, হে শুয়াইব, তোমরা আমাদের ধর্মাদশে ফিরে না আসলে আমরা তোমাদের কে আমাদের জনপদ থেকে অবশ্যই বহিষ্কার করে দেব। তখন হজরত শুয়াইব আল্লাহ পাকের সাহায্য প্রার্থনা করে বললেন, “হে আমাদের পালনকর্তা, আমাদের ও আমাদের সম্প্রদায়ের অপরাধীদের মধ্যে ন্যায্যভাবে মীমাংসা করে দিন এবং আপনিই মীমাংসাকারীদের মধ্যে শ্রেষ্ঠ” (সূরা-আরাফ ৮৯)। আল্লাহ পাক তার দু’আ কবুল করে অপরাধীদের ধ্বংস করে দিলেন।\nহজরত মূসা (আঃ)-এর দু’আঃ হজরত মূসা (আঃ)-একবার মিসরের এক পথ দিয়ে কোথাও যাচ্ছিলেন। পথিমধ্যে দেখতে পেলেন, জনৈক স্থানীয় ব্যক্তি একজন ইসরাঈলীর উপর জুলুম করছে। তিনি সে স্থানীয় ব্যক্তিকে প্রথমত জুলুম থেকে বিরত থাকতে বললেন, কিন্তু সে তার কথা অমান্য করল। তিনি তৎক্ষাণাৎ এই অপরাধীকে হাত দিয়ে আঘাত করলেন। তাতে সে মারা গেল। হজরত মূসা (আঃ)-এর তাকে হত্যা করার ইচ্ছা ছিলনা। তিনি সঙ্গে সঙ্গে লজ্জিত হলেন এবং বললেন, নিশ্চয় এটি শয়তানের কাজ। তারপর তিনি ,আল্লাহ পাকের নিকট ক্ষমা প্রার্থনা করে বলেন, “হে প্রভু আমি নিজের উপর জুলুম করেছি। অতএব আমাকে ক্ষমা করে দিন” (সূরা- কাসাস ১৬)। আল্লাহ পাক তাকে ক্ষমা করে দিলেন। তিনি তখন তওবা করে বললেন, “হে আমার প্রতিপালক, যেহেতু আপনি আমার প্রতি অনুগ্রহ করেছেন, আমি কখনো অপরাধীদের সাহায্যকারী হব না” (সূরা- কাসাস ১৭)।\nহজরত মূসা আ. কতৃক জনৈক মিসরী কিবতীকে হত্যার সংবাদ দ্রুতবেগে জানাজানি হয়ে গেল। ফেরাউনের পরিষদবর্গ হজরত মূসা আ. কে হত্যা করার পরিকল্পনা গ্রহণ করে তাঁকে খুঁজতে শুরু করল। তিন ভীতসন্ত্রস্ত হয়ে সেখান থেকে বের হয়ে পড়লেন এবং আল্লাহর কাছে দুআ করলেন, “হে আমার রব, আপনি জালেম সম্প্রদায় থেকে আমাকে রক্ষা করুন” (সূরা-কাসাস ২১)। হজরত মূসা আ. মিসর থেকে পালায়ন করে লোহিত সাগরের পূর্ববর্তী অঞ্চল মাদাইয়ানে চলে আসলেন। তার জন্য মাদাইয়ান সম্পূর্ণ নতুন জায়গা। পথ-ঘাট ও মানুষজন একেবারে অপরিচিত। তিনি মুসাফির, কপর্দকহীন। এমন অসহায় অবস্থায় তিনি আল্লাহ পাকের মহান দরবারে বিনয়াবনত হয়ে প্রার্থনা করেন। “হে আমার পালনকর্তা, আপনি আমার প্রতি যে অনুগ্রহ করবেন, আমি তারই কাঙ্গাল। আল্লাহ পাক তার দুআ কবুল করলেন। আল্লাহ পাকের নবী হজরত শুয়াইবের গৃহে স্থায়ীভাবে তার থাকা ও খাওয়ার ব্যবস্থা করে দিলেন।\nআলাহ তাআলা হজরত মূসা আ. কে নবুওয়াত দান করে সর্বাগ্রে ফেরাউনের নিকট দ্বীনের দাওয়াত নিয়ে যাওয়ার জন্য বললেন। কারন সে সীমাহীন উদ্ধত নাফরমান ও স্বৈ রাচারী। সে চরম পর্যায়ের দাম্ভিকতাবশত বনী ইসরাঈলকে গোলাম বানিয়ে রেখেছে। এত বড় জালেম ও অংহকারী বাদশাহর নিকট দ্বীনের দাওয়াত নিয়ে যাওয়ার মতো কঠিন দায়িত্ব পেয়ে হজরত মূসা আ. আল্লাহ পাকের নিকট প্রার্থনা করলেন, “হে আমার প্রতিপালক, আমার বক্ষ প্রশস্ত করে দিন। আমার জিহবার জড়তা দূর করে দিন, যাতে তারা আমার কথা বুঝতে পারে ” (সূরা-ত্বহা ২৫-২৮)। হজরত মূসা আ. এর ভাষায় জড়তা ছিল। ফেরাউনের নিকট স্পষ্ট ভাষায় দাওয়াত পৌঁছানোর উদ্দেশ্যে তখন তিনি তার মনের ও কথার শক্তি বৃদ্ধির জন্য একজন সহযোগী প্রার্থনা করে আল্লাহ পাকের নিকট দুআ করলেন, “ আমার জন্য আমার স্বজনবর্গের মধ্যে থেকে একজন সাহায্যকারী স্থির করুন, আমার ভ্রাতা হারুনকে, তার দ্বারা আমার শক্তি সুদৃঢ় করুন এবং তাকে আমার কর্মে অংশীদার করুন। যাতে আমরা প্রচুর পরিমাণে আপনার পবিত্রতা ও মহিমা ঘোষনা করতে পারি এবং আপনাকে অধিক পরিমাণে স্মরণ করতে পারি। আপনি তো আমাদের সম্যক দ্রষ্টা” (সূরা-ত্বহা ২৯-৩৫)। আল্লাহ তাআলা হজরত মূসা আ.-এর উভয় দুআই কবুল করেন।\nহজরত মূসা আ. যখন আল্লাহ পাকের পক্ষ থেকে বনী ইসরাঈল স¤প্রদায়ের জন্য হেদায়তের গ্রন্থ হিসেবে তাওরাত গ্রহণ করতে তুর পাহাড়ে গমন করলেন, তখন বনী ইসরাঈল গোষ্ঠী সামেরী নামক মুনাফিকের পরামর্শে বাছুরপূজা শুরু করল। হজরত মূসা আ. তাওরাত নিয়ে তাদের নিকট পৌঁছার আগেই আল্লাহ পাক তাকে একথা জানিয়ে দেন। তিনি ক্রদ্ধ ক্ষুব্ধ হয়ে এসে প্রথমেই তার স্থলাভিষিক্ত আপন ভাই হজরত হারুন আ. এর কেশাগ্র স্পর্শ করে টানতে শুরু করলেন। হজরত হারুন আলাইহিস সালাম বললেন, তাদেরকে আমি বাধা দিয়েছি। কিন্তু তারা আমাকে হত্যা করতে উদ্যত হয়েছে। সে কঠিন মুহুর্তে আমি খুব অসহায়ত্ব বোধ করেছি। সুতরাং আমার সঙ্গে এমন কোন আচরণ করো না যার ফলে শত্রুরা খুশি হয়। আর আমাকে জালেমদের অন্তর্ভূক্ত গণ্য করো না। হজরত মূসার ক্রোধ প্রশমিত হলে তিনি আল্লাহ পাকের নিকট দুআ করলেন, “হে আমার প্রতিপালক, আমাকে ও আমার ভ্রাতাকে ক্ষমা করুন এবং আমাকে আপনার রহমতের মধ্যে দাখিল করুন। আর আপনিই শেষ্ঠ দয়ালু” (সূরা-আরাফ ১৫১)। (চলবে)\nমোঃ জাকির হুসাইন ২২ এপ্রিল, ২০২০, ৫:৩৮ এএম says :02\nএই টা একটা খুব ভাল ওয়েবসাইট ইসলাম জানার জন্য আললাহ তায়া’লা আমাদের সবাই কবুল করুন আমিন\nঘটনাপ্রবাহ: আল কোরআন\nআল কোরআনে ইয়াজুজ ও মা’জুজ প্রসঙ্গ-১\nআল কোরআনে ‘হিকমাত’ শব্দের ব্যবহার ও দিকনির্দেশনা-১


তনুশ্রী দত্ত: ভুয়ো খবর! ক্লিন চিট পাননি নানা... - Eisamay\ntanushree dutta’s lawyer says nana patekar has not got any clean chit\nভুয়ো খবর! ক্লিন চিট পাননি নানা...\nEiSamay.Com | Updated: 18 May 2019, 10:16:00 AM\n২০১৮ সালের সেপ্টেম্বর মাসে বোমা ফাটিয়েছিলেন তনুশ্রী দত্ত। প্রায় দশ বছর আগের ঘটনা টেনে এনে কাঠগড়ায় দাঁড় করিয়েছিলেন অভিনেতা নানা পাটেকরকে। হর্ন ওকে প্লিজের তাঁকে হেনস্থা করেছিলেন নানা। তনুশ্রীর বক্তব্য, ঘটনা সবাই জানলেও কেউ এ নিয়ে মুখ খোলেননি।\nক্লিন চিট পাননি নানা\nএই সময় ডিজিটাল ডেস্ক: এই অভিযোগকে কেন্দ্র করে তোলপাড় হয়ে যায় বলিউড। নানা পাটেকরের বিরুদ্ধে ওশিওয়াড়া পুলিশ স্টেশনে দায়ের করা হয় এফআইআর। সম্প্রতি শোনা যাচ্ছিল এই ঘটনায় নানাকে ওশিওয়াড়া পুলিশ স্টেশনের তরফে ক্লিন চিট দেওয়া হয়েছে।\nএই খবরকে মিথ্যে গুজব বলে উড়িয়ে দিলেন তনুশ্রী দত্তের আইনজীবী নীতিন সতপুতে। একটি স্টেটমেন্টে তিনি জানিয়েছেন, ‘এই ধরনের মিথ্যে গুজব ছড়ানো হচ্ছে সোশ্যাল মিডিয়া সহ অন্য়ান্য মাধ্যমে। বলা হচ্ছে ওশিওয়াড়া পুলিশ স্টেশন নাকি নানা পাটেকরকে ক্লিন চিট দিয়ে দিয়েছে। ক্লিন চিট মুখে মুখে দেওয়া যায় না। ম্যাজিস্ট্রেটের লিখিত সম্মতি ছাড়া তা কোনও অভিযুক্তকে দেওয়া যায় না। নানা কেন, এই অভিযোগে অভিযুক্ত কোনও ব্যক্তিই ক্লিন চিট পাননি। ইন্ডাস্ট্রিতে তাঁরা কোনও কাজ পাচ্ছেন না বলেই, এই সব কথা রটানো হচ্ছে।’\nতিনি এও জানান, এখনও পর্যন্ত ১৫ জন সাক্ষীর বয়ান পুলিশ রেকর্ড করেছে। তবে যাঁরা প্রত্যক্ষদর্শী তাঁরা এখনও বয়ান দেননি। তাঁর বক্তব্য অভিযুক্তরা যেহেতু খুবই প্রভাবশালী, তাই কোনও সাক্ষীই সাহস করে সামনে আসতে পারছেন না।\nকানে লাইম গ্রিন ফ্যান্সি ড্রেসে নজরকাড়া দীপিকা পরের খবর\nতনুশ্রী দত্ত Tanushree Dutta nana patekar metoo allegation clean chit to nana patekar bollywood news\nWeb Title : tanushree dutta’s lawyer says nana patekar has not got any clean chit\nমুদ্রারাক্ষসসুতোয় ঝুলছে দেশের সার্বভৌম রেটিং


রাতারাতি বদলি সাগর দত্ত মেডিক্যাল কলেজের 'সুপার' » The Kharagpur Post\nHome এখন খবর রাতারাতি বদলি সাগর দত্ত মেডিক্যাল কলেজের ‘সুপার’\nJuly 30, 2020 1:22 pm\nওয়েব ডেস্ক : বেশ কিছুদিন ধরেই চলছিল সমস্যা, এরপর আচমকাই বুধবার অপসারিত করা হল সাগরদত্ত মেডিক্যাল কলেজের সুপার পলাশ দাসকে। বুধবার রাতেই স্বাস্থ্যদফতরের তরফে তাকে বদলি করার নির্দেশ আসে। জানা গিয়েছে, তাঁর পরিবর্তে সাগর দত্ত মেডিক্যাল কলেজের নতুন সুপার হচ্ছেন সুজয় মিস্ত্রি। তিনি এতদিন রামপুরহাট মেডিক্যাল কলেজের সুপারের দায়িত্বে ছিলেন৷ এর বদলে রামপুরহাট মেডিক্যাল কলেজের মেডিক্যাল সুপারিন্টেন্ডেন্ট এবং ভাইস প্রিন্সিপাল হিসেবে নিযুক্ত করা হয়েছে পলাশ দাসকে।\nআরও পড়ুন - বুথ স্তরে লড়াইয়ে গুরুত্ব, পূর্ব মেদিনীপুরে শতাধিক কার্যালয় ফের চালুর উদ্যোগ! ভগবানপুরে পার্টি অফিস খুলল সিপিএমের যুবশক্তি\nকিন্তু আচমকা সাগর দত্তের সুপারকে বদলির সিদ্ধান্ত নিল কেন স্বাস্থ্য দফতর? জানা গিয়েছে, বেশ কিছুদিন ধরেই সাগরদত্ত মেডিক্যাল কলেজ ও হাসপাতালে নানান সমস্যা লেগেই রয়েছে। সংক্রমণের মধ্যে গত মাসেই বিক্ষোভ দেখান ইন্টার্নরা। তাঁদের দাবি ছিল, গোটা হাসপাতালকে কোনোভাবেই করোনা হাসপাতাল করা যাবে না। সেই ঘটনার রেশ কাটতে না কাটতেই জুলাইয়ের প্রথম সপ্তাহে ফের সাগরদত্ত মেডিকেল কলেজ ও হাসপাতালে বিক্ষোভ শুরু করেন নার্সরা। তাদের অভিযোগ, করোনা ওয়ার্ডে প্রয়োজনের তুলনায় অনেক কম নার্স রয়েছে। এর ফলে একেকজন নার্সকে প্রায় ১০-১২ ঘন্টা ডিউটি করতে হচ্ছে৷ শুধু তাই নয় একই সাথে হাসপাতালে গ্রুপ ডি স্টাফও কম৷ এমনকি ওয়ার্ডগুলিতে নেই সাফাই কর্মীও। এর জেরে একেবারেই অস্বাস্থ্যকর পরিবেশ। কিন্তু এর মধ্যেই দিনের পর দিন কোনোরকম ছুটি ছাড়াই কাজ করতে হচ্ছে। সেকারণে কর্মবিরতির ডাক দেন নার্সরা। টানা ৬ ঘন্টা চলে সেই বিক্ষোভ।\nএরপরই হাসপাতাল কর্তৃপক্ষের তরফে নার্সদের জানানো হয়, হাসপাতালে স্বাস্থ্যভবনের প্রতিনিধিরা এলে নার্সরা তাদের যাবতীয় অভিযোগ করতে পারবেন। এছাড়াও বিভিন্ন সময় চিকিৎসার গাফিলতি সহ নানা বিষয়ে লাগাতার অশান্তিতে হাসপাতালের সুপারের ভূমিকা নিয়ে প্রশ্ন উঠতে শুরু করে। পরবর্তীতে স্বাস্থ্যভবনের প্রতিনিধিরা হাসপাতালে গিয়ে সমস্ত পরিস্থিতি খতিয়ে দেখেন। এর তাদের মনে হয়েছে যে করোনা পরিস্থিতি নিয়ন্ত্রণে একেবারেই ‘ব্যর্থ’ সুপার। সেই কারণেই তড়িঘড়ি তাকে বদলির সিদ্ধান্ত নেন স্বাস্থ্য দফতর।\nPrevious articleমুকুট নিয়েই চলে গেলেন সোমেন, মধ্য রাতেই মোবাইলে মোবাইলে ছড়িয়ে পড়ল খবর, ছোড়দা নেই\nNext articleসুশান্তের জীবনে কোনও বিপদ ঘটতে পারে! ছেলের মৃত্যুর ৪ মাস আগেই আশঙ্কা করেছিলেন বাবা কেকে সিং\nআন্দোলনরত কৃষকদের কাছে যাওয়ার পথে ‘শাহিনবাগের দিদা’কে আটকালো দিল্লি পুলিশ\nএখন খবর December 2, 2020 2:46 am\nহাতে পোষ্টার ‘দিদিকে ডাকো , ‘ জেলের ছাদে উঠে তুলকালাম বন্দির, নাজেহাল দমকল...\nএখন খবর February 29, 2020 8:16 am\nমেদিনীপুরের একরাট ডাক্তার হতে চায়, বাধা চরম দারিদ্র\nএখন খবর July 19, 2020 3:27 am


কলকাতার ছবিতে জাহিদ হাসান কলকাতার ছবিতে জাহিদ হাসান – Jagokantha.com\nসোমবার, ১২ এপ্রিল ২০২১, ১০:৪৭ পূর্বাহ্ন\nকলকাতার ছবিতে জাহিদ হাসান\nকলকাতার ছবিতে অভিনয় করতে যাচ্ছেন জনপ্রিয় অভিনেতা জাহিদ হাসান। ছবির নাম সিতারা। পশ্চিমবঙ্গের অন্যতম জনপ্রিয় সাহিত্যিক আবুল বাশারের ভোরের প্রসূতি উপন্যাস অবলম্বনে এ ছবির চিত্রনাট্য তৈরি হয়েছে। ছবিটি পরিচালনা করবেন আশীষ রায়।\nছোটপর্দায় জনপ্রিয়তার শীর্ষে থাকা এ অভিনেতা নিজেই খবরটি নিশ্চিত করে বলেছেন, সিতারা বাংলা ও তেলেগু ভাষায় নির্মিত হবে।\nতিনি বলেন, মাস দুয়েক আগে কলকাতা থেকে আমার সঙ্গে যোগাযোগ করা হচ্ছিল। শুরুর দিকে তারা আমাকে ফোন করে, এরপর এসএমএস পাঠায়।\nতিনি আরও বলেন, একসময় আমরা কথা বলি। এরপর উপন্যাসটা পড়ে আমার খুব ভালো লেগে যায়। পরে আমাকে স্ক্রিপ্ট পাঠানো হয়। সবকিছু চূড়ান্ত করেছি; চুক্তিও হয়ে গেছে। ছবিটিতে আমি দিলু চরিত্রে অভিনয় করব।\nশ্রাবণ মেঘের দিন ছবির এ অভিনেতা বলেন, দিনাজপুরের সীমান্তবর্তী এলাকার ভারত অংশে সিতারা ছবির শুটিং হবে। নভেম্বরের শেষে শুটিং শুরুর কথা ছিল। কিন্তু কিছুদিন আগের বন্যার কারণে সেখানে এখন শুটিং করার পরিবেশ নেই। নতুন পরিকল্পনা অনুযায়ী আগামী জানুয়ারিতে শুটিং শুরু হবে, সেভাবেই প্রস্তুতি নিচ্ছি।\nসিতারা ছবিতে আর কারা অভিনয় করবেন সে বিষয়ে এখনই কিছু জানাননি জাতীয় চলচ্চিত্র পুরস্কার প্রাপ্ত এ অভিনেতা। বিষয়টি চমক হিসেবে রাখতে চাচ্ছেন। সবমিলিয়ে তিনি আশা করছেন ছবিটি তার ক্যারিয়ারে দারুণ মাইলফলক হয়ে থাকবে।\nজাহিদ হাসান অভিনীত ছবিগুলো হচ্ছে বলবান, শ্রাবণ মেঘের দিন, মেড ইন বাংলাদেশ, আমার আছে জল, প্রজাপতি।\nসর্বশেষ তিনি অভিনেতা-নির্মাতা তৌকির আহমেদ পরিচালিত হালদা ছবিতে অভিনয় করেছেন। ছবিটি আগামী ১ ডিসেম্বর মুক্তি পেতে যাচ্ছে।\nবরেণ্য রবীন্দ্রসঙ্গীত শিল্পী মিতা হক মারা গেছেন\nখ্যাতিমান লালনশিল্পী ফরিদা পারভীন করোনায় আক্রান্ত\nস্বনামধন্য গায়ক তপন চৌধুরী প্রাণঘাতী করোনায় আক্রান্ত\nকরোনার সংক্ৰমণ বাড়ার কারনে বন্ধ হল ‘পাঠান’ এর শ্যুটিং\nআবার কোটিপতি অপূর্ব-মেহজাবীন!\nসানি দেওলের সঙ্গে অভিনয়ের জন‌্য মরিয়া ছিলেন মাধুরী\nবগুড়া মেডিকেল কলেজে ভর্তির সুযোগ পেল দরিদ্র চায়ের দোকানদারের ছেলে কিরন!\nস্বেচ্ছাসেবক দলের সাংগঠনিক সম্পাদক ইয়াছিন আলী’র উপর সন্ত্রাসী হামলা!\nদ্রব্যমূল্য নিয়ন্ত্রণে রাখতে ব্যবসায়ীদের সহযোগিতা চাইলেন স্বরাষ্ট্রমন্ত্রী\nগত ২৪ ঘণ্টায় রেকর্ড ৭৮ জনের মৃত্যু, শনাক্ত ৫৮১৯\nগাইবান্ধায় ছুরিকাঘাতে সাবেক সেনা সদস্য নিহত


ভুল তথ্য কেন ভাইরাল হয়ে যায়?\n/ তথ্য ও প্রযুক্তি / ভুল তথ্য কেন ভাইরাল হয়ে যায়?\nPublished : Sunday, 11 March, 2018 at 4:08 PM, Count : 248\nসামাজিক যোগাযোগের মাধ্যমে আজ-কাল কোনটা তথ্য সঠিক আর কোনটা ভুল এটা বুঝা খুব মুশকিল। বিশেষ করে সম্প্রতি বাংলাদেশের অভিনেতা ওমর সানির ঘটনাটি সবাইকে অবাক করেছে এমনকি অভিনেতা নিজেও দুঃখ প্রকাশ করে ভক্তদের উদ্দেশে সঠিক তথ্যটি জানিয়েছেন।\nঅনেক ভাল খবর আমাদের সমাজে কিংবা বিশ্বে ঘটে কিন্তু কেও এতটা না জানলেও ভুল কোন খবর সামাজিক যোগাযোগ মাধ্যমে ছড়ালে তা অনেক দ্রুতই ছড়িয়ে যায়। কেন দ্রুত ছড়ায় তা নিয়ে চলছে গভীর গবেষণা। সাম্প্রতিক এক গবেষণার সূত্র ধরে এমনই তথ্য সামনে নিয়ে এসেছে ‘নিউ সায়নটিস্ট’।\nপ্রতিবেদনে বলা হয়েছে, ক্যামব্রিজের ম্যাসাচুসেটস ইনস্টিটিউট অব টেকনোলজির (এমআইটি) বিশ্ববিদ্যালয়ের গবেষক সিনান আরল এবং তাঁর সহকর্মীদের মতে, গত ২০০৬ ও ২০১৭ সালে প্রায় ১ লাখ ২৬ হাজার ভুল তথ্য টুইট করা হয়েছে। এই ভুল তথ্যগুলো সঠিক তথ্যের তুলনায় ৭০ শতাংশ রি-টুইট করা হয়েছে।\nগবেষকদের দাবি, একটি সঠিক তথ্য ১৫শ' সাধারণ মানুষের কাছে পৌঁছাতে অনেকটা সময় লাগে। সেই তথ্যটি কম করে ৬ বার টুইট না করা পর্যন্ত ১৫শ' সংখ্যক লোক সেটি দেখতে পান না।\nকেন ভুল তথ্য সোশ্যাল মিডিয়ায় দ্রুত ছড়িয়ে পড়ে? এ নিয়ে গবেষকরা মনে করেন, ভুল তথ্যগুলো এমন ভাবে সোশ্যাল মিডিয়ায় ছড়িয়ে পড়ে, যার ফলে সেই তথ্যগুলো আমাদের সত্যি বলে মনে হয়। শুধু তাই নয় অনেক সময় আমরা আবেগতাড়িত হয়ে কিংবা বিরক্ত হয়ে সেই তথ্যগুলো শেয়ার করি।\nউদাহরণ স্বরূপ, ২০১২ এবং ২০১৬ সালে মার্কিন যুক্তরাষ্ট্রের প্রেসিডেন্সিয়াল ইলেকশনের কথা বলেন গবেষকরা।


আওয়ামী লীগের অনিবার্যতা | 662816\n১৯৪৯ সালের ২৩ জুন বিকালে ঢাকার কে এম দাস লেনের রোজ গার্ডেনে গঠিত হয় একটি নতুন রাজনৈতিক দল। যার নাম দেওয়া হয় ‘পূর্ব পাকিস্তান আওয়ামী মুসলিম লীগ’। পরে সে দলটিরই নাম হয় বাংলাদেশ আওয়ামী লীগ। প্রতিষ্ঠার পর থেকে ৭২ বছরের পথচলায় বাংলাদেশ আওয়ামী লীগ হয়ে ওঠে বাঙালি জাতির আশা-আকাক্সক্ষার মূর্ত প্রতীক, জাতীয়তা বিকাশের সূতিকাগার, স্বাধিকার আদায়ের স্বপ্নসারথি আর মুক্তির সংগ্রামের ধারক ও বাহক। শুধু মুক্তিযুদ্ধে বিজয় অর্জনই নয়, বাঙালি জাতির প্রায় সব অর্জনে আষ্টেপৃষ্ঠে জড়িয়ে আছে বাংলাদেশ আওয়ামী লীগ। আর এ দলটি সংগঠিত করা থেকে শুরু করে গৌরবময় উচ্চতায় পৌঁছে দেওয়া পর্যন্ত ক্রমবিবর্তনের ধারায় যিনি ছিলেন প্রাণভোমরা, তিনি বাঙালি জাতির প্রবাদপুরুষ, ইতিহাসের মহানায়ক জাতির পিতা বঙ্গবন্ধু শেখ মুজিবুর রহমান। বাঙালি জাতির ইতিহাসের প্রতিটি বাঁকে বঙ্গবন্ধু ও বাংলাদেশ আওয়ামী লীগ শুধু প্রাসঙ্গিকই নয় বরং অপরিহার্য। বঙ্গবন্ধু, আওয়ামী লীগ এবং বাংলাদেশের সৃষ্টি ও ধারাবাহিক সমৃদ্ধি একই সূত্রে গ্রথিত। বর্ণাঢ্য ঐতিহ্যে সমৃদ্ধ ৭২ বছরের এ রাজনৈতিক দলটির হাত ধরে আজ বাংলাদেশ এমন এক পর্যায়ে উপনীত যে বলতেই হয়, ‘শাবাশ বাংলাদেশ! এ পৃথিবী অবাক তাকিয়ে রয়।’ আওয়ামী লীগ প্রতিষ্ঠার প্রেক্ষাপট বিবেচনায় যে ইতিহাস সামনে আসে তা হলো, ১৯৪৭ সালে ভারতবর্ষ বিভক্ত হয়ে পাকিস্তান সৃষ্টির পর ঢাকায় মুসলিম লীগের রাজনীতি নিয়ন্ত্রণ করতেন মাওলানা আকরম খাঁ ও খাজা নাজিমুদ্দিন। সোহরাওয়ার্দী-আবুল হাশিম নেতৃত্বাধীন বঙ্গীয় প্রাদেশিক মুসলিম লীগের অনুসারী যে উদারপন্থি নেতারা ছিলেন তাঁরা নিজেদের অবহেলিত মনে করছিলেন। কলকাতা থেকে এসে শেখ মুজিবুর রহমান তাঁদের সঙ্গে যুক্ত হন। তখন টাঙ্গাইলে শূন্য হওয়া একটি আসনের উপনির্বাচনে দুই দফায় মুসলিম লীগ প্রার্থীকে হারিয়ে দিয়েছিলেন মওলানা ভাসানী ও শামসুল হক। কিন্তু তাঁদের দুজনের নির্বাচনী ফলই অবৈধ ঘোষণা করে নির্বাচন কমিশন! তখন তাঁরাও এসে এই মুসলিম কর্মীদের সঙ্গে মিলে নতুন একটি রাজনৈতিক দল গঠনের কথা ভাবতে শুরু করেন। রোজ গার্ডেনে অনুষ্ঠিত সভায়ই ২৩ জুন বিকালে আড়াই শ-তিন শ লোকের উপস্থিতিতে নতুন একটি রাজনৈতিক দল গঠনের সিদ্ধান্ত হয়। মওলানা আবদুল হামিদ খান ভাসানীর প্রস্তাব অনুযায়ী সে দলের নামকরণ হয় ‘পূর্ব পাকিস্তান আওয়ামী মুসলিম লীগ’। পূর্ব পাকিস্তান আওয়ামী লীগের প্রতিষ্ঠাকালীন যুগ্মসম্পাদক হন সে সময়ের কারাবন্দী তরুণ নেতা শেখ মুজিবুর রহমান। বঙ্গবন্ধু তাঁর অসমাপ্ত আত্মজীবনীতে পূর্ব পাকিস্তান আওয়ামী লীগ সৃষ্টির প্রেক্ষাপট লিখেছেন এভাবে- ‘কর্মী সম্মেলনের জন্য খুব তোড়জোড় চলছিল। আমরা জেলে বসে সেই খবর পাই। ১৫০ নম্বর মোগলটুলীতে অফিস হয়েছে। ...আমরা সম্মেলনের ফলাফল সম্বন্ধে খুবই চিন্তায় দিন কাটাচ্ছিলাম। আমার সাথে যোগাযোগ করা হয়েছিল, আমার মত নেওয়ার জন্য। আমি খবর দিয়েছিলাম, আর মুসলিম লীগের পিছনে ঘুরে লাভ নাই। এই প্রতিষ্ঠান এখন গণবিচ্ছিন্ন সরকারি প্রতিষ্ঠানে পরিণত হয়েছে। ...এরা কোটারি করে ফেলেছে। একে আর জনগণের প্রতিষ্ঠান বলা চলে না। ...আমাকে আরও জিজ্ঞেস করা হয়েছিল, আমি ছাত্রপ্রতিষ্ঠান করব, না রাজনৈতিক প্রতিষ্ঠান গঠন করা হলে তাতে যোগদান করব? আমি উত্তর পাঠিয়েছিলাম, ছাত্র রাজনীতি আমি আর করব না, রাজনৈতিক প্রতিষ্ঠানই করব। কারণ বিরোধী দল সৃষ্টি করতে না পারলে এ দেশে একনায়কত্ব চলবে।’\nবঙ্গবন্ধুর আত্মজীবনী থেকে এটি স্পষ্ট, রাজনৈতিক দল আওয়ামী লীগের প্রতিষ্ঠার পেছনে বঙ্গবন্ধুর ভূমিকা ছিল। একই সঙ্গে তৎকালীন শাসক গোষ্ঠীর শোষণ ও বঞ্চনার বিরুদ্ধে বাঙালির ঐক্যবদ্ধ জাগরণের একটি রাজনৈতিক প্ল্যাটফরম হিসেবে তিনি দূরদৃষ্টি দিয়ে আওয়ামী লীগ সৃষ্টিকে ভেবে রেখেছিলেন। নবসৃষ্ট আওয়ামী লীগের দায়িত্ব পেয়ে একই বছরের সেপ্টেম্বরে তিনি ছাত্রলীগের নতুন ও পূর্ণাঙ্গ কমিটি গঠন করে দেন এবং আওয়ামী লীগের প্রচার ও প্রসারে মনোনিবেশ করেন। দেশজুড়ে কর্মী সংগ্রহ ও দলীয় প্রচারণার কাজ করতে হয় বঙ্গবন্ধুকে। নিজের দূরদর্শিতা, চিন্তা-চেতনা আর অসাধারণ নেতৃত্বগুণে মাত্র ৩০ বছর বয়সেই আওয়ামী লীগের অপরিহার্য মুখ হয়ে ওঠেন বঙ্গবন্ধু। তাঁর কথায় মুগ্ধ হয়ে ১৯৫০ সালের ১৮ ও ১৯ মার্চ নিখিল পাকিস্তান আওয়ামী মুসলিম লীগ গঠন করেন অখন্ড বাংলার শেষ মুখ্যমন্ত্রী হোসেন শহীদ সোহরাওয়ার্দী। পাকিস্তানজুড়ে একটি রাজনৈতিক আবহ সৃষ্টি হয়। বঙ্গবন্ধুর উদ্যোগে প্রাদেশিক দল থেকে পুরো পাকিস্তানের জাতীয় দলে পরিণত হয় আওয়ামী লীগ।\n১৯৫৩ সালে বঙ্গবন্ধু আওয়ামী লীগের সাধারণ সম্পাদক নির্বাচিত হন এবং একজন বাঙালি নেতা হিসেবে তাঁর আবির্ভাব হয়। আওয়ামী লীগের সাধারণ সম্পাদক হিসেবে বঙ্গবন্ধুর সাংগঠনিক তৎপরতায় ছিল তাঁর দূরদর্শী রাজনৈতিক সচেতনতা। ফলে তিনি আওয়ামী লীগকে মাটি ও মানুষের কাছাকাছি নিয়ে যেতে সক্ষম হন। বাংলার মানুষের ন্যায়সংগত দাবি-দাওয়া ও অধিকার প্রতিষ্ঠার লড়াইয়ে তিনি পাকিস্তানি শাসক গোষ্ঠীর বিরুদ্ধে আপসহীন আন্দোলন গড়ে তোলেন। ১৯৫৫ সালে সাধারণ সম্পাদক বঙ্গবন্ধুর নেতৃত্বে সব ধর্মের মানুষের অন্তর্ভুক্তি এবং অংশগ্রহণ নিশ্চিত করার উদ্দেশ্যে দলের নাম থেকে ‘মুসলিম’ শব্দটি প্রত্যাহার করে নাম রাখা হয় ‘আওয়ামী লীগ’। বঙ্গবন্ধুর নেতৃত্বে এটি ছিল অত্যন্ত সাহসী একটি সিদ্ধান্ত, যার মাধ্যমে রাজনৈতিক দল হিসেবে আওয়ামী লীগের অসাম্প্রদায়িক চেতনায় নবযাত্রা সূচিত হয়। ১৯৬৬ সালের ৫ ফেব্রুয়ারি বঙ্গবন্ধু লাহোরে বিরোধী দলগুলোর জাতীয় সম্মেলনে ঐতিহাসিক ছয় দফা দাবি উত্থাপন করেন। প্রস্তাবিত ছয় দফা ছিল বাঙালি জাতির মুক্তিসনদ। এ ছয় দফা মুক্তিকামী বাঙালি জাতির জন্য অর্থনৈতিক ও সামাজিক মুক্তির বীজ বুনে দেয়, পাকিস্তানি ঔপনিবেশিক শাসনের গোড়ায় আঘাত করে। ১৮-২০ মার্চ আওয়ামী লীগের কাউন্সিল মিটিংয়ে বঙ্গবন্ধুকে আওয়ামী লীগের সভাপতি নির্বাচিত করা হয়। ছয় দফার পক্ষে জনমত সৃষ্টির লক্ষ্যে তখন তিনি সারা বাংলায় গণসংযোগ সফর শুরু করেন। এ সময় তাঁকে আটবার গ্রেফতার করা হয় এবং সর্বশেষ ৮ মে গ্রেফতার করে কারাগারে পাঠানো হয়। এ সময় প্রায় তিন বছর বঙ্গবন্ধু কারান্তরিন ছিলেন। ১৯৬৮ সালের ৩ জানুয়ারি আইয়ুব সরকার মোট ৩৫ জন বাঙালির (রাজনীতিবিদ, সেনাবাহিনী, নৌবাহিনী, বিমানবাহিনী, সরকারি অফিসার) বিরুদ্ধে রাষ্ট্রদ্রোহিতার অভিযোগ এনে আগরতলা ষড়যন্ত্র মামলা দায়ের করে। জেলে বন্দী থাকা অবস্থাতেই ১৮ জানুয়ারি বঙ্গবন্ধুর ওপর পুনরায় গ্রেফতার আদেশ জারি করা হয়। ভারতের সহায়তায় পাকিস্তান বিচ্ছিন্ন করার অভিযোগে বঙ্গবন্ধুকে ১ নম্বর আসামি করে মোট ৩৫ জনের বিরুদ্ধে ‘রাষ্ট্র বনাম শেখ মুজিব ও অন্যান্য’ মামলা দায়ের করা হয়। ১৯৬৯ সালে আগরতলা ষড়যন্ত্র মামলা প্রত্যাহার এবং বঙ্গবন্ধুর মুক্তি দাবিতে দেশব্যাপী টানা গণআন্দোলনের মুখে আইয়ুব সরকার ২২ ফেব্রুয়ারি বঙ্গবন্ধুসহ আগরতলা ষড়যন্ত্র মামলার সব বন্দীকে মুক্তি দিতে বাধ্য হয়। ২৩ ফেব্রুয়ারি রেসকোর্স ময়দানে (বর্তমানে সোহরাওয়ার্দী উদ্যান) এক বিশাল ছাত্র সমাবেশে লাখো শিক্ষার্থীর উপস্থিতিতে কেন্দ্রীয় ছাত্রসংগ্রাম পরিষদ শেখ মুজিবুর রহমানকে ‘বঙ্গবন্ধু’ উপাধিতে ভূষিত করে। একই বছর ৫ ডিসেম্বর হোসেন শহীদ সোহরাওয়ার্দীর মৃত্যুবার্ষিকী উপলক্ষে আয়োজিত আওয়ামী লীগের এক জনসভায় বঙ্গবন্ধু পূর্ব পাকিস্তানের নাম রাখেন ‘বাংলাদেশ’। এরপর ১৯৭০-এর নির্বাচনে বঙ্গবন্ধুর নেতৃত্বে আওয়ামী লীগ পাকিস্তানের জাতীয় সংসদে ৩১৩ আসনের বিপরীতে ১৬৭ আসন পেয়ে নিরঙ্কুশ সংখ্যাগরিষ্ঠতা অর্জন করে। ১৯৭০-এর নির্বাচন শুধু বাঙালি জাতির জন্য একটি টার্নিং পয়েন্টই ছিল না, আওয়ামী লীগের জন্যও ছিল গৌরবোজ্জ্বল ইতিহাস। পরবর্তীতে বঙ্গবন্ধুকে পাকিস্তানের শাসক গোষ্ঠীর ক্ষমতা হস্তান্তর না করা এবং তার পরিণতিতে অসহযোগ আন্দোলন, ৭ মার্চ ঐতিহাসিক ভাষণে স্বাধীনতা সংগ্রামের ডাক, ২৬ মার্চ প্রথম প্রহরে বঙ্গবন্ধুর স্বাধীনতা ঘোষণা, নয় মাসের রক্তক্ষয়ী জনযুদ্ধ শেষে দীর্ঘ শোষণ ও বঞ্চনার অবসানে ১৬ ডিসেম্বর বাঙালির চূড়ান্ত বিজয় অর্জিত হয়। বঙ্গবন্ধুর সুদীর্ঘ রাজনৈতিক সংগ্রাম, দূরদর্শী চেন্তা-চেতনা, আন্তর্জাতিক পরিমন্ডলে গ্রহণযোগ্যতা ও আপসহীন নেতৃত্বে বিশ্বের বুকে মাথা তুলে দাঁড়ায় স্বাধীন সার্বভৌম বাংলাদেশ। বঙ্গবন্ধু ২৩ বছরের পাকিস্তানি জিঞ্জির থেকে বাঙালি জাতিকে মুক্ত করে কেবল একটি নতুন রাষ্ট্রের জন্মই দিতে চাননি, আধুনিক, শোষণমুক্ত ও ন্যায়ভিত্তিক রাষ্ট্র প্রতিষ্ঠারও স্বপ্ন দেখেছিলেন। যেটি ছিল বঙ্গবন্ধুর স্বপ্নের ‘সোনার বাংলা’।\nস্বাধীনতা অর্জনের পর ’৭২ সালের ৮ জানুয়ারি পাকিস্তানের কারাগার থেকে মুক্তি লাভ করে ১০ জানুয়ারি প্রিয় স্বদেশে প্রত্যাবর্তন করেন বাঙালির মুক্তিদূত বঙ্গবন্ধু শেখ মুজিবুর রহমান। দেশে ফিরে সাড়ে তিন বছরের শাসনকালে যুদ্ধবিধ্বস্ত দেশ পুনর্গঠনে মনোযোগী হন জাতির পিতা। দেশ পুনর্গঠনে শুরুতেই জাতির পিতা যে য়টি বিষয়ে সর্বাধিক গুরুত্ব দিয়েছিলেন তার অন্যতম ছিল দেশে আইনের শাসন প্রতিষ্ঠা। কারণ জাতির পিতা এ দেশের জনগণের মুক্তির জন্য, অধিকার আদায়ের জন্য সংগ্রাম করেছিলেন। দেশকে স্বাধীন করেছিলেন। এরই অংশ হিসেবে ’৭২ সালে বঙ্গবন্ধুর আওয়ামী লীগ সরকারের নেতৃত্বে স্বাধীনতার ১০ মাসের মধ্যেই প্রণয়ন করা হয় সংবিধান। এর মাধ্যমে তিনি চেয়েছিলেন দীর্ঘদিন ধরে শোষিত ও নিপীড়িত বাঙালি জাতিকে বিচারহীনতার সংস্কৃতি থেকে মুক্তি দিতে, চেয়েছিলেন মানুষের মৌলিক মানবাধিকারের নিশ্চয়তা দিতে। মাত্র সাড়ে তিন বছরের শাসনামলে অনেক অভ্যন্তরীণ দুর্বৃত্তায়ন এবং আন্তর্জাতিক ষড়যন্ত্র মোকাবিলা করে দেশকে প্রায় গুছিয়ে আনেন তিনি। কিন্তু এর মধ্যেই বাংলার আকাশে নামে দুর্ভোগের ঘনঘটা। ’৭৫ সালের ১৫ আগস্ট নির্মমভাবে সপরিবারে হত্যা করা হয় সর্বকালের শ্রেষ্ঠ বাঙালি বঙ্গবন্ধু শেখ মুজিবুর রহমানকে।\nস্বৈরশাসকরা যখন আওয়ামী লীগ ভেঙে দেওয়ার জন্য নানাবিধ ষড়যন্ত্রে লিপ্ত, ঠিক তখনই নেতা-কর্মীদের আহ্‌বানে দলের হাল ধরেন বঙ্গবন্ধুকন্যা শেখ হাসিনা। ১৯৮১ সালের ১৭ মে জীবনের মায়া উপেক্ষা করে দল ও দেশকে বাঁচাতে দেশে ফেরেন তিনি। স্বাধীনতাবিরোধীদের আগ্রাসনে ১৯৮০ সাল পর্যন্ত প্রকাশ্যে আওয়ামী লীগ বা বঙ্গবন্ধুর নাম নেওয়া একরকম নিষিদ্ধই ছিল এ দেশে। নানা প্রতিবন্ধকতা প্রতিহত করে আবার রাজনীতিতে ফেরা সহজ ছিল না আওয়ামী লীগের জন্য। কিন্তু আওয়ামী লীগ জনগণের দল। জনগণের চাওয়ার পরিপ্রেক্ষিতেই আবার পুনর্জীবন হয় আওয়ামী লীগের। ১৯৮১ সালের ফেব্রুয়ারিতে দলের কাউন্সিলে সর্বসম্মতিক্রমে সভাপতির দায়িত্ব পান বঙ্গবন্ধুকন্যা শেখ হাসিনা। দলীয় প্রধান হয়ে ১৯ মে দেশে ফেরেন তিনি। স্বৈরাচারী বাহিনী ও স্বাধীনতাবিরোধী অপশক্তি সে সময় তাঁর বিরুদ্ধে নানা ষড়যন্ত্রে লিপ্ত হয়েছিল। ১৯৯০ সাল পর্যন্ত টানা নয় বছর রাজপথে স্বৈরাচারবিরোধী আন্দোলনের নেতৃত্ব দিয়েছেন তিনি। শেখ হাসিনার নেতৃত্বেই ১৯৯১ সালের জাতীয় নির্বাচনে অংশ নেয় বাংলাদেশ আওয়ামী লীগ। পঞ্চম জাতীয় সংসদের বিরোধী দলের নেতা নির্বাচিত হন জননেত্রী শেখ হাসিনা। এ সময় রাষ্ট্রপতিশাসিত সরকারব্যবস্থা পরিবর্তন করে সংসদীয় সরকারব্যবস্থা পুনঃপ্রবর্তনের জন্য শেখ হাসিনার নেতৃত্বে চাপ সৃষ্টি করে আওয়ামী লীগ। ফলে ফিরে আসে সংসদীয় গণতন্ত্র। পরে ১৯৯৬ সালের ফেব্রুয়ারিতে বিএনপির একটি সাজানো নির্বাচনের বিরুদ্ধে তিনি গণআন্দোলন গড়ে তোলেন। এ আন্দোলনের মুখে ৩০ মার্চ তৎকালীন খালেদা জিয়ার সরকার পদত্যাগে বাধ্য হয় এবং জুনে অনুষ্ঠিত সপ্তম জাতীয় সংসদ নির্বাচনে গণতন্ত্রের মানসকন্যা দেশরত্ন শেখ হাসিনার নেতৃত্বে বিপুল ভোটে জয়লাভ করে সরকার গঠন করে আওয়ামী লীগ। ২১ বছর পর আবার আওয়ামী লীগ সরকারের নেতৃত্বে পথ হারানো বাংলাদেশ সঠিক পথে চলতে শুরু করে। প্রধানমন্ত্রী হয়েই দীর্ঘদিনের অমীমাংসিত গঙ্গা-পদ্মা নদীর পানি বণ্টনে ৩০ বছর মেয়াদি চুক্তি করেন বঙ্গবন্ধুকন্যা। ১৯৯৭ সালে পার্বত্য শান্তিচুক্তি করে কয়েক দশক ধরে চলা পার্বত্য চট্টগ্রামে শান্তি প্রতিষ্ঠায় ঐতিহাসিক পদক্ষেপ নেন। ১৯৯৮ সালের বন্যায় আওয়ামী লীগ সরকার ২ কোটি বন্যার্ত মানুষের কাছে বিনামূল্যে খাদ্য সহযোগিতা পৌঁছে দিয়ে বিশ্বমানচিত্রে অনন্য নজির স্থাপন করেন। তলাবিহীন ঝুড়ি হিসেবে একসময় অভিহিত বাংলাদেশকে প্রথমবারের মতো খাদ্যে স্বয়ংসম্পূর্ণ করে তোলেন তিনি। বঙ্গবন্ধু বাঙালির মুক্তির জন্য জীবনের প্রায় ১৪টি বছর কারান্তরালে ছিলেন। আর তাঁর কন্যা শেখ হাসিনা স্বাধীন দেশে বাঙালির অধিকার আদায় ও গণতন্ত্রের মুক্তির জন্য অন্তত ১৯ বার মৃত্যুর মুখোমুখি হন। ২০০৭ সালে সুশীলসমাজের ছদ্মবেশে রাষ্ট্রীয় ক্ষমতা কুক্ষিগত করে দেশের বৃহত্তম দল আওয়ামী লীগের সভানেত্রী শেখ হাসিনাকে রাজনীতি থেকে দূরে সরানোর অপচেষ্টা শুরু হয়। মিথ্যা মামলায় ২০০৭ সালে দেশরত্ন শেখ হাসিনাকে জেলে ঢোকানোর পর একের পর এক ১৩টি মামলা সাজানো হয় তাঁর নামে। পরে শেখ হাসিনার মুক্তির জন্য গণজোয়ার সৃষ্টি হওয়ায় জননেত্রীর জনপ্রিয়তা ও ব্যক্তিত্বের সামনে কুচক্রীদের সব ষড়যন্ত্র ও অপচেষ্টা ব্যর্থ হয়ে যায়। ২০০৮ সালের ১১ জুন জনগণের নেত্রী শেখ হাসিনাকে মুক্তি দিতে বাধ্য হয় তারা। জেল থেকে বের হয়ে গণমানুষের ভাগ্য বদলের জন্য ‘দিন বদলের সনদ’ ঘোষণা করেন শেখ হাসিনা। শেখ হাসিনার দূরদর্শী নেতৃত্বে ২০০৮ সালের ডিসেম্বরে আয়োজিত জাতীয় নির্বাচনে একচেটিয়া জয়লাভ করে আওয়ামী লীগের নেতৃত্বাধীন ১৪-দলীয় জোট। জোটের মোট অর্জিত ২৬৭ আসনের মধ্যে আওয়ামী লীগই পায় ২৩০টি। মুক্তিযুদ্ধের চেতনা সমুন্নত রেখে, সন্ত্রাস-জঙ্গিবাদের বিরুদ্ধে জিরো টলারেন্স নীতি ও রূপকল্প ২০২১ ঘোষণা করে ২০১৪ সালের নির্বাচনেও জয়লাভ করে শেখ হাসিনার নেতৃত্বাধীন বাংলাদেশ আওয়ামী লীগ। এ ধারাবাহিকতায় ২০১৮ সালের একাদশ জাতীয় সংসদ নির্বাচনে নিরঙ্কুশ সংখ্যাগরিষ্ঠতা নিয়ে টানা তৃতীয়বার সরকার গঠন করে আওয়ামী লীগ। আওয়ামী লীগ সরকারের টানা তিন মেয়াদে বিশ্বের বুকে বাংলাদেশ উন্নয়নের রোল মডেল হিসেবে পরিচিতি পেয়েছে। অর্থনৈতিক, মানব উন্নয়ন, সামাজিক সব সূচকে আমরা পাকিস্তানকে অতিক্রম করেছি, অনেক সূচকে আমরা প্রতিবেশী ভারতকেও ছাড়িয়ে গেছি। দেশের অর্থনীতি এগিয়ে যাওয়া নিয়ে এখন বিশ্বব্যাপী চলছে প্রশংসা। আওয়ামী লীগ ও শেখ হাসিনাকে সরকার গঠন করার সুযোগ দিয়েছিল বলেই সমগ্র বাংলাদেশ আজ উন্নয়ন, অগ্রগতি এবং সমৃদ্ধি অর্জনের পথে অদম্য গতিতে এগিয়ে যাচ্ছে।\nবাংলাদেশের বয়স এখন ৫০। এই ৫০ বছরে অনেক উত্থান-পতন ও নিদারুণ দুঃসময় পেছনে ফেলে এ পর্যন্ত সাড়ে ২৩ বছর রাষ্ট্র ক্ষমতায় থেকে সরকার পরিচালনার সুযোগ পেয়েছে আওয়ামী লীগ। এ সাড়ে ২৩ বছরের মধ্যে ২০ বছরের নেতৃত্ব দিচ্ছেন বঙ্গবন্ধুকন্যা জননেত্রী শেখ হাসিনা। তাঁর অদম্য নেতৃত্বে আওয়ামী লীগ সরকারের হাত ধরেই দেশ থেকে দূর হয়েছে ক্ষুধা ও দারিদ্র্য। গত এক যুগে দেশের মানুষের আর্থিক অবস্থায় অভাবনীয় পরিবর্তন এসেছে। বিএনপি-জামায়াত সরকারের সময় মাথাপিছু আয় ছিল মাত্র ৫৪৩ ডলার, আওয়ামী লীগ সরকারের টানা এক যুগে তা চার গুণ বৃদ্ধি হয়েছে। দেশের মানুষের মাথাপিছু আয় এখন ২ হাজার ২২৭ মার্কিন ডলার। মাথাপিছু আয়ের পাশাপাশি মোট দেশজ উৎপাদনের (জিডিপি) পরিমাণও বেড়ে দাঁড়িয়েছে ৩০ লাখ ৮৭ হাজার ৩০০ কোটি টাকায়। এমনকি করোনা মহামারী মোকাবিলা করেও স্থিতিশীল রাখা সম্ভব হয়েছে দেশের অর্থনীতি। ২০২১-২২ অর্থবছরে বাজেটের আকার ৬ লাখ ৩ হাজার ৩৮১ কোটি টাকা। ২০১৯-২০ অর্থবছরে জিডিপির প্রবৃদ্ধি হয় ৫ দশমিক ২৪ শতাংশ। ২০২১ সালে দেশে রেকর্ড পরিমাণ ২২ দশমিক ৭৫ বিলিয়ন ডলার রেমিট্যান্স এসেছে। বর্তমানে বৈদেশিক মুদ্রার রিজার্ভ রেকর্ড ৪৫ দশমিক ৫ বিলিয়ন ডলার। বাংলাদেশের মানুষের অর্থনৈতিক সক্ষমতা, মানবসম্পদ উন্নয়ন ও ক্ষমতা বৃদ্ধি, দেশের টেকসই অর্থনীতির ভিত্তি গড়ে ওঠায় স্বল্পোন্নত দেশের তালিকা থেকে উত্তরণ ঘটিয়ে বাংলাদেশকে উন্নয়নশীল দেশ হিসেবে স্বীকৃতি দিয়েছে জাতিসংঘ।\nলেখক : সাবেক ছাত্রলীগ নেতা, বর্তমানে মন্ত্রী, মৎস্য ও প্রাণিসম্পদ মন্ত্রণালয়।


ইরান পারমাণবিক চুক্তির পক্ষে বিশ্ব নেতারা | দিনাজপুর নিউজ\nছয় বিশ্বশক্তির সঙ্গে স্বাক্ষরিত ইরানের পারমাণবিক চুক্তি থেকে ট্রাম্পের সমর্থন প্রত্যাহারের ঘোষণায় দ্রুততার সঙ্গে প্রতিক্রিয়া জানিয়েছেন বিশ্বনেতারা। তবে এ ঘোষণায় যুক্তরাষ্ট্রের মিত্র দেশগুলোকে পাশে পাননি ট্রাম্প। নিরাপত্তা পরিষদের আরেক প্রভাবশালী দেশ রাশিয়াও বরাবরের মতো এ ইস্যুতে ইরানের পক্ষ নিয়েছে। ইউরোপ ও রাশিয়ার নেতারা বলছেন, ঐতিহাসিক এ চুক্তির ব্যাপারে তাদের সমর্থন অটুট রয়েছে। শনিবার এক প্রতিবেদনে এ খবর জানিয়েছে কাতারভিত্তিক সংবাদমাধ্যম আল জাজিরা।\nইরান চুক্তি থেকে ট্রাম্পের সমর্থন প্রত্যাহারের ঘোষণার পর বিষয়টি নিয়ে যৌথ বিবৃতি দিয়েছেন ব্রিটিশ প্রধানমন্ত্রী থেরেসা মে, জার্মান চ্যান্সেলর আঙ্গেলা ম্যার্কেল এবং ফরাসি প্রেসিডেন্ট ইমানুয়েল ম্যাঁখো। বিবৃতিতে তিন নেতা বলেন, আমরা আশা করি ইরানের পরমাণু চুক্তির ভিত্তি দুর্বল করে দেওয়া, চুক্তি অনুযায়ী দেশটির ওপর থেকে প্রত্যাহার করা নিষেধাজ্ঞা পুনরায় আরোপ করার আগে মার্কিন প্রশাসন এবং দেশটির কংগ্রেস যুক্তরাষ্ট্র এবং তার মিত্রদের নিরাপত্তায় এর সম্ভাব্য প্রভাবের বিষয়টি বিবেচনা করবে।\nবেলজিয়ামের রাজধানী ব্রাসেলসে বিষয়টি নিয়ে কথা বলেছেন ইউরোপীয় ইউনিয়নের বৈদেশিক নীতি বিষয়ক প্রধান ফেডেরিকা মোঘেরিনি। তিনি বলেন, ইরান চুক্তি একটি আন্তর্জাতিক চুক্তি। কোনও একটি দেশ এককভাবে এটা থামিয়ে দিতে পারে না।\nফেডেরিকা মোঘেরিনি বলেন, এটি কোনও দ্বিপাক্ষিক চুক্তি নয়। এটা কোনও একক দেশের বিষয় নয়…। মার্কিন প্রেসিডেন্টের অনেক ক্ষমতা রয়েছে; কিন্তু সেটা এখানে প্রযোজ্য নয়।\nরুশ পররাষ্ট্র মন্ত্রণালয়ের এক বিবৃতিতে বলা হয়েছে, আন্তর্জাতিক কূটনীতিতে হুমকি ধমকি এবং আক্রমণাত্মক বাগাড়ম্বরের কোনও স্থান নেই। এ ধরনের পন্থা ব্যর্থতায় পর্যবসিত হয়েছে। এটা সভ্য দেশগুলোর মধ্যকার চুক্তির আধুনিক মূল্যবোধের সঙ্গে সঙ্গতিপূর্ণ নয়।\nইরানের পরমাণু সমঝোতা থেকে সরে আসার ট্রাম্পের পরিকল্পনার কঠোর সমালোচনা করেছেন জার্মান পররাষ্ট্রমন্ত্রী সিগমার গ্যাব্রিয়েল। জার্মান সংবাদপত্র আরএনডি’কে তিনি বলেছেন, এ পরিকল্পনার মধ্য দিয়ে যুক্তরাষ্ট্র তার ইউরোপীয় মিত্রদের চীন ও রাশিয়ার দিকে ঠেলে দিচ্ছে।\nএদিকে ইরানের পারমাণবিক চুক্তি থেকে ট্রাম্পের সমর্থন প্রত্যাহারের ঘোষণাকে স্বাগত জানিয়েছে ইসরায়েল ও সৌদি আরব।\nএর আগে শুক্রবার ইরানের সঙ্গে ২০১৫ সালে স্বাক্ষরিত পারমাণবিক চুক্তি থেকে যুক্তরাষ্ট্রের সমর্থন প্রত্যাহারের ঘোষণা দেন মার্কিন প্রেসিডেন্ট ডোনাল্ড ট্রাম্প। তিনি বলেন, ইরান চুক্তি অনুযায়ী পরিচালিত হচ্ছে না। কিন্তু চুক্তির সুবিধা ভোগ করছে।\nযুক্তরাষ্ট্র ছাড়াও চুক্তিতে স্বাক্ষর করেছিল যুক্তরাজ্য, ফ্রান্স, জার্মানি, রাশিয়া ও ইউরোপীয় ইউনিয়ন। জাতিসংঘের পর্যবেক্ষকরা জানিয়েছিলেন, ইরান পারমাণবিক চুক্তি অনুসরণ করছে। তবে ট্রাম্প তাদের সঙ্গে একমত নন।\nশুক্রবার হোয়াইট হাউসে দেওয়া ভাষণে ট্রাম্প বলেন, আগেও আমি অনেকবার বলেছি, ইরান চুক্তি যুক্তরাষ্ট্রের ইতিহাসের সবচেয়ে খারাপ ও একপাক্ষিক চুক্তি। এই চুক্তির লক্ষ্য কী? শুধু ইরানের পারমাণবিক সক্ষমতা অর্জনকে বিলম্বিত করা? যুক্তরাষ্ট্রের প্রেসিডেন্ট হিসেবে আমার কাছে তা অগ্রহণযোগ্য। যে কোনও সময় চুক্তি থেকে নিজেকে প্রত্যাহারের ক্ষমতা যুক্তরাষ্ট্রের আছে।\nPreviousরাক্কায় আইএসের সঙ্গে যুদ্ধ শেষের পথে\nNextইউনেসকো’র মহাপরিচালক নির্বাচিত হলেন আদ্রেঁ আজুলে


লালদিঘী পাড় মসজিদের শুভ উদ্বোধন ও ২৬ জন মুচিকে স্থায়ী দোকান দিলো কক্সবাজার উন্নয়ন কর্তৃপক্ষ লালদিঘী পাড় মসজিদের শুভ উদ্বোধন ও ২৬ জন মুচিকে স্থায়ী দোকান দিলো কক্সবাজার উন্নয়ন কর্তৃপক্ষ – Coxsbazar Alo\nকক্সবাজার শহরের লালদিঘীর পশ্চিম পাড়ের মসজিদের শুভ উদ্বোধন করা হয়েছে এবং মসজিদ সংলগ্ন ২৬ জন মুচিকে স্থায়ী দোকান উপহার দিলো কক্সবাজার উন্নয়ন কর্তৃপক্ষ। লাল দিঘির উন্নয়ন ও সৌন্দর্য্য বর্ধন প্রকল্পের জন্য আওতায় উপকারভোগী হিসেবে স্থায়ী দোকান উপহার দেয়া হয়েছে তাদের।\nশুক্রবার (৪ ডিসেম্বর) জুমার নামাজের পর কউক কর্তৃক নির্মিত মসজিদের শুভ উদ্বোধন করা হয় এবং এক অনুষ্ঠানের মাধ্যমে মুচিদের জন্য নির্মিত হস্তান্তর করা হয়।\nকক্সবাজার পৌরসভার প্যানেল মেয়র মাহবুবুর রহমান চৌধুরীর সঞ্চালনায় অনুষ্ঠিত উক্ত অনুষ্ঠানে প্রধান অতিথি ছিলেন কক্সবাজার উন্নয়ন কর্তৃপক্ষের চেয়ারম্যান লে. কর্ণেল (অব.) ফোরকান আহমদ।\nবিশেষ অতিথি ছিলেন, জেলা আওয়ামীলীগের সভাপতি (ভারপ্রাপ্ত) এডভোকেট ফরিদুল ইসলাম চৌধুরী, কক্সবাজার পৌরসভার মেয়র ও জেলা আওয়ামী লীগের সাধারণ সম্পাদক মুজিবুর রহমান ও কক্সবাজার উন্নয়ন কর্তৃপক্ষের উন্নয়ন প্রকল্প (পিডি) কর্মকর্তা লে. কর্ণেল আনোয়ারুল ইসলাম, সচিব আবু জাফর রাশেদ।\nকউক সূত্রে জানা গেছে, লালদিঘীর পশ্চিম পাড়ের মসজিদটি জরাজীর্ণ অবস্থায় ছিল। তাই কক্সবাজার উন্নয়ন কর্তৃপক্ষ স্ব-অর্থায়নে নান্দনিকভাবে উক্ত মসজিদ নির্মাণ করে দেয়া হয়। পাশাপাশি লালদিঘির পশ্চিম পাশে বহু বছর ধরে ঝুপড়িতে জুতা সেলাইয়ের কাজ করে আসছিলো মুচিরা। লালদিঘির উন্নয়ন ও সৌন্দর্য্য বর্ধনে মুচিদের অপসারণ করেই উন্নয়ন প্রকল্প বাস্তবায়নের উদ্যোগ নেয় কউক। এর অংশ হিসেবে পুকুর পাড়ের নির্মিত উন্নয়ন ও সৌন্দর্য্য বর্ধন স্থাপনায় মুচিদের জন্য দোকান রেখেই বিশেষ নকশা প্রণয়ন করা হয়। সে মোতাবেক ওইখানে থাকা ২৬জন স্থায়ী মুচির জন্য ২৬টি পাকা ও সুদৃশ্য দোকান তৈরি করা হয়। তাদের হাতে আনুষ্ঠানিকভাবে দোকানগুলো হস্তান্তর করা হয়েছে।


Umrah Faq – Haramain\nHomeUmrah Package 2022Umrah Faq\nউমরার রুকন কয়টি ও কি কি?\n১টি। সেটি হলো কাবাঘর তাওয়াফ করা। আর উমরার শর্ত হলো ইহরাম বাঁধা। তবে কেউ কেউ বলেছেন উমরার রুকন তিনটি। যথাঃ\n(১) ইহরাম বাঁধা।\n(২) তাওয়াফ করা\n(৩) সাঈ করা।\nউল্লেখ্য যে, এ রুকনগুলোই উমরার ফরয।\nউমরার ওয়াজিব কয়টি ও কি কি?\n৩টি, সেগুলো হলঃ\n(১) ইহরামের কাপড় পরে উমরার নিয়ত করার কাজটি মীকাত পার হওয়ার আগেই করা।\n(২) ‘সাফা ও মারওয়া’ এ দু’টি পাহাড়ের মধ্যবর্তী স্থানে সাঈ করা। কিছু আলেম একে রুকন অর্থাৎ ফরয বলেছেন।\n(৩) চুল কাটা (মাথার চুল মুণ্ডানো বা ছোট করা)।\nউমরার মৌসুম কখন?\nউমরা বৎসরের যেকোন মাস, যে কোন দিন ও যে কোন রাতে করা যায়। তবে ইমাম আবু হানীফার মতে আরাফাতের দিন, কুরবানীর দিন এবং আইয়ামে তাশরীকের তিন দিন উমরা করা মাকরূহ।\nউমরা করার হুকুম কি?\nউমরাহ্ এবং হজ্জের ক্ষেত্রে কি শব্দ বা বাক্য উচ্চারণ করতে হয়?\nউঃ- (ক) উমরার সময় বলবেন-\nلَبَّيْكَ عُمْرَةً অথবা বলবেন, اَللَّهُمَّ لَبَّيْكَ عُمْرَةً\n(খ) হজ্জের সময় :\nلَبَّيْكَ حَجًّا অথবা বলবেন, اَللَّهُمَّ لَبَّيْكَ حَجًّا।\n(গ) উমরা ও হজ্জ একত্রে করলে\nবলবেন- لَبَّيْكَ حَجًّا وَعُمْرَةً।\n(ঘ) বদলী হজ্জের সময় ‘লাব্বইকা …’ পক্ষ থেকে। لَبَّيْكَ عَنْ (فلان)\nযারা প্রথমে উমরা করবেন এবং ৮ই যিলহজ্জ তারিখে হজ্জ করবেন তারা মীকাত থেকে শুধুমাত্র উমরার নিয়ত করবেন। উমরা ও হজ্জের নিয়ত একত্রে করবেন না।\nনিয়ত উচ্চারণ করা বিদআত হলে হজ্জ ও উমরার ক্ষেত্রে নিয়ত উচ্চারণ করার বিধান কি?\nনিয়তের স্থান হচ্ছে- কলব বা অন্তর। নিয়ত উচ্চারণ করা বিদআত। নবী সাল্লাল্লাহু আলাইহি্ ওয়া সাল্লাম ও তাঁর সাহাবীবর্গ থেকে সাব্যস্ত হয়নি যে, তারা কোন ইবাদতের পূর্বে নিয়ত উচ্চারণ করেছেন। হজ্জ ও উমরার তালবিয়া নিয়ত নয়।\nনিয়ত উচ্চারণ করা বিদআত। সজোরে নিয়ত পড়া কঠিন গুনাহ। সুন্নাহ হচ্ছে- মনে মনে নিয়ত করা। কারণ আল্লাহ তাআলা গোপন ও সঙ্গোপনের সবকিছু জানেন। আল্লাহ তাআলা বলেন: “বলুনঃতোমরাকিতোমাদেরধার্মিকতাআল্লাহকেঅবহিতকরছ? অথচভূমণ্ডলে ও নভোমণ্ডলে যাকিছুআছেসব আল্লাহজানেন।আল্লাহসর্ববিষয়েসম্যকজ্ঞাত।”[সূরা হুজুরাত, আয়াত: ১৬]\nনবী সাল্লাল্লাহু আলাইহি ওয়া সাল্লাম, কিংবা তাঁর সাহাবীবর্গ কিংবা অনুসরণযোগ্য ইমামদের থেকে ‘নিয়ত উচ্চারণ করা’ সাব্যস্ত হয়নি। সুতরাং জানা গেল যে, এটি শরিয়তে সিদ্ধ নয়। বরং নবপ্রচলিত বিদআত। আল্লাহই তাওফিকদাতা।[ইসলামী ফতোয়াসমগ্র (২/৩১৫)]\nনবী সাল্লাল্লাহু আলাইহি ওয়া সাল্লাম থেকে নামায, তাহারাত (পবিত্রতা), রোজা কিংবা অন্য কোন ইবাদতের ক্ষেত্রে নিয়ত উচ্চারণ করা বর্ণিত হয়নি। এমনকি হজ্জ-উমরার ক্ষেত্রেও নবী সাল্লাল্লাহু আলাইহি ওয়া সাল্লাম বলতেন না যে, ‘আল্লাহু্ম্মা ইন্নি উরিদু কাযা ওয়া কাযা…’ (অর্থ- হে আল্লাহ, আমি অমুক অমুক আমল করার সংকল্প করেছি…)।\nআল্লাহই ভাল জানেন। এটি না নবী সাল্লাল্লাহু আলাইহি ওয়া সাল্লামের আমল থেকে সাব্যস্ত হয়েছে; আর না তিনি তাঁর কোন সাহাবীকে এটা উচ্চারণ করার নির্দেশ দিয়েছেন। শুধু এতটুকু পাওয়া যায় যে, দুবাআ বিনতে যুবাইর (রাঃ) নবী সাল্লাল্লাহু আলাইহি ওয়া সাল্লামকে জানালেন যে, তিনি হজ্জ করতে চান; তবে তিনি অসুস্থ। তখন নবী সাল্লাল্লাহু আলাইহি ওয়া সাল্লাম বললেন: তুমি হজ্জ শুরু কর এবং এ শর্ত করে নাও যে, ‘মাহিল্লি হাইছু হাবাসতানি’ (অর্থ- আপনি যেখানে আমাকে আটকে রাখেন আমি সেখানে হালাল হয়ে যাব)। তখন তুমি তোমার রবের সাথে যে শর্ত করেছেন সে শর্ত মোতাবেক হালাল হতে পারবে। এখানে মৌখিক উচ্চারণের বিষয়টি এসেছে যেহেতু হজ্জটা মানতের মত। মানত মৌখিক উচ্চারণের মাধ্যমে সংঘটিত হয়। কেননা কোন লোক যদি মনে মনে মানতের নিয়ত করে তাহলে সে মানত সংঘটিত হবে না। যেহেতু হজ্জ পরিপূর্ণ করার দিক থেকে মানতের সাথে সাদৃশ্যপূর্ণ তাই নবী সাল্লাল্লাহু আলাইহি ওয়া সাল্লাম হজ্জ শুরু করার সময় এই বাক্য বলে মৌখিকভাবে শর্ত করার নির্দেশ দিয়েছেন: “ইন হাবাসানি হাবেস ফা মাহিল্লি হাইছু হাবাসতানি” (অর্থ- যদি কোন প্রতিবন্ধকতা দ্বারা আমি আটকে পড়ি তাহলে যেখানে প্রতিবন্ধকতার শিকার হয়েছি সেখানে হালাল হয়ে যাব)।\nপক্ষান্তরে রাসূল সাল্লাল্লাহু আলাইহি ওয়া সাল্লামের হাদিসে যে এসেছে, “আমার নিকটে জিব্রাইল এসে বলেন: আপনি এই মোবারকময় উপত্যকায় নামায আদায় করুন এবং বলুন: “উমরাতান ফি হাজ্জা” (অর্থ- উমরাসহ হজ্জ) কিংবা “উমরাতান ওয়া হাজ্জা” (অর্থ- হজ্জ ও উমরা)। এর মানে এ নয় যে, তিনি নিয়ত উচ্চারণ করেছেন। বরং এর অর্থ হচ্ছে- তিনি তাঁর তালবিয়ার মধ্যে হজ্জের প্রকারটি উল্লেখ করেছেন। প্রকৃতপক্ষে নবী সাল্লাল্লাহু আলাইহি ওয়া সাল্লাম নিয়ত উচ্চারণ করেননি।[ইসলামী ফতোয়াসমগ্র (২/২১৬)]\nবাংলাদেশ থেকে যারা উমরা বা হজ্জে যাবেন তারা কোন স্থান থেকে ইহরাম বাঁধবেন?\nউঃ- উপরে বর্ণিত চতুর্থ মীকাত ‘ইয়ালামলাম’ নামক স্থান থেকে। আকাশ পথে বিমান যখন উক্ত মীকাতে পৌছে তখন ক্যাপ্টেনের পক্ষ থেকে ঘোষণা দেয়া হয়, তখনই ইহরাম বাধবে অর্থাৎ নিয়ত করবে। ঢাকা থেকেও ইহরামের কাপড় পরে যাওয়া যায়। তবে নিয়ত করবেন ‘মীকাতে’ পৌঁছে বা এর পূর্বক্ষণে। মনে রাখতে হবে যে, ইহরাম বাঁধা ছাড়া মীকাত অতিক্রম করা যাবে না। ইহরাম বাঁধার অর্থ হল ইহরামের কাপড় পরে উমরা বা হজ্জের নিয়ত করা।\nইহরাম ছাড়া মীকাত অতিক্রম করার হুকুম কি?\nউঃ- এটা হারাম। তবে শুধুমাত্র চাকুরী, ব্যবসা, চিকিৎসা, পড়াশুনা, আত্মীয়-স্বজনের বাড়ীতে বেড়ানো বা অন্যকোন কারণে মক্কা শরীফ প্রবেশ করলে ইহরাম বাঁধা জরুরী নয়। কিন্তু ইহরাম পরে উমরা করে নিলে ভাল হয়। দলীল :\nفَهُنَّ لَهُنَّ وَلِمَنْ أَتَى عَلَيْهِنَّ مِنْ غَيْرِ أَهْلِهِنَّ لِمَنْ كَانَ يُرِيدُ الْحَجَّ وَالْعُمْرَةَ\nপুরুষের ইহরামের কাপড় কেমন হতে হবে?\nউঃ- চাদরের মত দু’টুকরা কাপড় একটি নীচে পরবে। দ্বিতীয়টি গায়ে দিবে। কাপড়গুলো সেলাইবিহীন হতে হবে। পরিচ্ছন্ন ও সাদা রং হওয়া মুস্তাহাব। ৩য় আর কোন প্রকার কাপড় গায়ে রাখা যাবে না। যেমন টুপি, গেঞ্জি, জাইঙ্গা বা তাবীজ কিছুই না। তবে শীত নিবারণের জন্য চাদর ও কম্বল ব্যবহার করতে পারবে।\nমেয়েদের ইহরামের কাপড় কী ধরনের হওয়া চাই?\nউঃ- মেয়েদের ইহরামের জন্য বিশেষ কোন পোষাক নেই। মেয়েরা সাধারণত : যে কাপড় পরে থাকে সেটাই তাদের ইহরাম। তারা নিজ ইচ্ছা মোতাবেক ঢিলেঢালা ও শালীন পোষাক পরবে। তবে যেন পুরুষের পোষাকের মত না হয়। এটা কাল, সবুজ বা অন্য যে কোন রঙের হতে পারে।\nLooking to travel for Umrah 2019?\nUmrah Book Now\nVIPStandardEconomySpecial Umrah Package 1Special Umrah Package 2


শোভন চট্টোপাধ্যায় ও বৈশাখীর মেগা শো নিয়ে ধোঁয়াশা, Sovon Chatterjee and Baisakhi Banerjee joins BJP's meeting in office caters news speculation over rally , - Bengali Oneindia\nশোভন-বৈশাখীর মেগা কামব্যাক কি এখনও ধোঁয়াশায়! সাংগঠনিক বৈঠকের আগে কোন ইঙ্গিত প্রাক্তন মেয়রের\n| Updated: Sun, Jan 10, 2021, 21:31 [IST]\nকেটেছে এক সপ্তাহ। গত সোমবার শোভন চট্টোপাধ্যায় ও বৈশাখী বন্দ্যোপাধ্যায়ের মেগা রোড শোর সমস্ত কিছু ঠিক হওয়ার পর শেষ মুহূর্তে তা থেকে সরে আসেন এই দুই রাজনৈতিক ব্যক্তিত্ব। ফলে বিজেপির সভা কার্যত 'ফ্লপ' শো তে পর্যবসিত হয়। এরপর সেই ফ্লপের 'প্রায়শ্চিত্ত' এর রোড শোর দিন ধার্য হয় ১১ জানুয়ারি। আর সেই রোডশো ঘিরেই পারদ তুঙ্গে থাকলেও, এদিন সন্ধ্যায় শোভন চট্টোপাধ্য়ায়ের বক্তব্যে খানিকটা জল্পনা তৈরি হয়।\nশোভন চট্টোপাধ্যায়ের বক্তব্য\nএদিন, হেস্টিংসে বিজেপির অফিসে সাংগঠনিক বৈঠকে পা রাখার আগে শোভন চট্টোপাধ্যায় বলেন, আপাতত আলোচনা হবে। এরপরই সাংবাদিকরা প্রশ্ন করেন যে শোভন চট্টোপাধ্যায় ও বৈশাখী বন্দ্যোপাধ্যায়কে কি আগামীকালের মিছিলে দেখা যাবে। এর উত্তরেই প্রাক্তন মেয়র বলেন, সেটি পরবর্তী পর্যায়ের বিষয়। প্রসঙ্গত, যে মিছিল কার্যত ১৪ ঘণ্টার মধ্যে আয়োজিত হওয়ার খবর, তা নিয়ে শোভন চট্টোপাধ্যায়ের মুখ থেকে নিশ্চিত কোনও বার্তা না আসায় রীতিমতো জল্পনা তুঙ্গে।\nশোভনের কণ্ঠে কোন ইঙ্গিত!\nশোভন চট্টোপাধ্যায় ও বৈশাখী বন্দ্যোপাধ্যায় গত সোমবার সভা থেকে শেষ মুহূর্তে বেঁকে বসায় বিজেপির ভাবমূর্তিতে আঁচ আসে। যা গেরুয়া শিবির ভালোভাবে নেয়নি। তারপরই এদিনের সাংগঠনিক বৈঠক। যে বৈঠকে যোগ দিতে যাওয়ার আগে শোভন চট্টোপাধ্যায় বলেন, 'দলের সদস্য , দলের কার্যালয়ে এসেছি। বৈঠে দল ডেকেছে। .. আলোচনা হলে জানতে পারব।'\n২৪ পরগনা , বিজেপি ও শোভন ফ্যাক্টর\nপ্রসঙ্গ, উত্তর দক্ষিণ দুই ২৪ পরগনা নিয়েই বেশি উদ্বেগে বিজেপি। আর সেই জা.য়গা থেকেই কলকাতা জোনের পর্যবেক্ষক করা হয়এছে শোভন চট্টোপাধ্য়ায়কে। যিনি একাকালে তৃণমূলের হয়ে ২৪ পরগনার একাধিক জায়গায় চরম দাপট ধরে রাখেন। এদিকে, কলকাতার ৫১ আসন যখন শোভনের নজরে, তার মাঝেই শোভনের সঙ্গে ডায়মন্ডহারবারের তৃণমূল নেতাদের যোগাযোগর কথা শোনা যাচ্ছে। যা ঘিরে ফের মেগা দলবদলের জল্পনাও উস্কে যাচ্ছে।\n১১ জানুয়ারির শো ও শোভন-বৈশাখী\nএদিন সুনীল বনশল, কৈলাস বিজয়বর্গীয়দের উপস্থিতিতে বিজেপির সাংগঠনিক সভায় শোভন চট্টোপাধ্যায়ের সঙ্গে ছিলেন বৈশাখী বন্দ্যোপাধ্যায়। যে বৈশাখী বন্দ্যোপাধ্যায় গত সোমবার অসুস্থ হওয়ার পরই বিজেপির মেগা শো মুখ থুবড়ে পড়ে। শেষ মুহূর্তে সামাল দেন মুকুল রায় থেকে কৈলাস বিজয়বর্গীয়, দিলীপ ঘোষরা। তবে আগামীকালের গোলপার্ক থেকে সেলিমপুরের মিছিলে এই তিন তারকা বিজেপি নেতাদের কাউকেই দেখা যাবে না বলে খবর।\nsovon chatterjee bjp west bengal west bengal assembly election 2021 শোভন চট্টোপাধ্যায় বৈশাখী বন্দ্যোপাধ্যায় বিজেপি পশ্চিমবঙ্গ বিধানসভা নির্বাচন ২০২১ politics\nSovon Chatterjee and Baisakhi Banerjee joins BJP's meeting in office caters news speculation over rally


কেমন হয়েছে উন্মোচিত ১৮টি দেশের হোম ও অ্যাওয়ে জার্সি? | BD Times365\nকেমন হয়েছে উন্মোচিত ১৮টি দেশের হোম ও অ্যাওয়ে জার্সি?\nআপডেট : ২২ মার্চ, ২০১৮ ১৬:৩১\nআগামী জুনে রাশিয়ায় বসছে ফিফা ফুটবল বিশ্বকাপের একুশতম আসর। বিশ্বকাপ আসর শুরুর আগেই ভক্তরা জার্সি সংগ্রহ করে, পতাকা টাঙিয়ে- নানাভাবে নিজেদের প্রিয় দলকে সমর্থন দেবেন। আর তাই বেশিরভাগ দলই একে একে তাদের হোম ও অ্যাওয়ে জার্সি উন্মোচন করছে। বেশিরভাগ দলের জার্সি তৈরিতে নির্মাতা প্রতিষ্ঠানগুলো নকশা করার ক্ষেত্রে ফুটবলে দেশগুলোর গৌরবের সময়কাল মাথায় রেখেছে। এছাড়া জাতিগত ঐতিহ্যও তুলে ধরার চেষ্টা করা হয়েছে প্রত্যেক দেশের জার্সিতে। ৩২ দলের মধ্যে এখন পর্যন্ত ১৮টি দল তাদের জার্সি নিশ্চিত করেছে। দেখে আসা যাক দলগুলোর হোম ও অ্যাওয়ে জার্সি-\nরাশিয়া: ১৯৮৮ সালের অলিম্পিকে বীরত্ব স্মরণে স্বাগতিক দেশটি লাল রঙের হোম জার্সি ব্যবহার করবে। দুই কাঁধে একটু বাঁকানো তিনটি সাদা স্ট্রাইপ থাকবে। সাদা অ্যাওয়ে জার্সিতে অনেক কালো ফোঁটা ব্যবহৃত হয়েছে। এটা দেশটির বৈশিষ্ট্য এবং অসংখ্য শহরের প্রতীক।\nআর্জেন্টিনা: লিওনেল মেসিদের সেই বিখ্যাত আকাশি নীল-সাদা স্ট্রাইপের জার্সিতে কোনো পরিবর্তনই আসেনি। তবে অ্যাওয়ে জার্সিতে পরিবর্তন এসেছে। গাঢ় নীলের বদলে এই প্রথম তারা ব্যবহার করবে সম্পূর্ণ কালো জার্সি।\nপর্তুগাল: ক্রিশ্চিয়ানো রোনালদোর দলের জার্সিতে বিশেষ কিছুই নেই। মেরুন রঙের হোম জার্সির কলারে সবুজ ব্যবহৃত হয়েছে। তবে সাদা অ্যাওয়ে জার্সিতে ছোট ছোট সবুজ ফোঁটা ব্যবহৃত হয়েছে। এটাই সবার নজর কেড়েছে।\nফ্রান্স: ফ্রান্সের নীল রঙের হোম জার্সিতে এবার উঠে আসবে জাতিটির দেশপ্রেম। অ্যাওয়ে জার্সির রঙ হবে সাদা। সেখানে লেখা থাকবে, `বৈচিত্র্য আমাদের এক করে।`\nইংল্যান্ড: ইংলিশরা বিশ্বকাপে খেলবেন সাদা জার্সি ও নেভি ব্লু রঙের শর্টস পরে। সাথে থাকবে সাদা রঙের মোজা। অ্যাওয়ে জার্সিটি হবে লাল রঙের, সাথে সাদা শর্টস ও লাল মোজা।\nকলম্বিয়া: কলম্বিয়ার হলুদ রঙের হোম জার্সিতে কাঁধে এবং দুইপাশে দেশটির জাতীয় পতাকার রঙের লাল ও নীল স্ট্রাইপ ব্যবহার করা হয়েছে। নীল রঙের অ্যাওয়ে জার্সির কলারে `এক অবিচ্ছিন্ন দেশ` কথাটি খচিত আছে।\nবেলজিয়াম: ১৯৮৪ সালের পর প্রথমবারের মত বেলজিয়াম মেরুন-লাল রঙের জার্সি পড়ে খেলবে । সামনে রয়েছে হীরার আদলে নকশা। দলটির অ্যাওয়ে কিটের রঙ হলুদ, দুই কাঁধের উপর কালো ও লালের তিনটি স্ট্রাইপ রয়েছে।\nস্পেন: স্পেনের হোম জার্সিতে উঠে এসেছে মার্কিন যুক্তরাষ্ট্রে ১৯৯৪ সালের বিশ্বকাপের স্মৃতি। লাল রঙের এই জার্সির ডানপাশের কাঁধ থেকে নিচ পর্যন্ত একটা নকশা আছে। অ্যাওয়ে জার্সিটি হালকা ধূসর। তাতে লাল স্ট্রাইপ ব্যবহার করা হয়েছে।\nজার্মানি: জার্মানিও তাদের হোম জার্সিতে `৯০ বিশ্বকাপের ছোঁয়া দিতে চেয়েছে। সাদা জার্সির বুকের অংশে কালো রঙের নকশা রয়েছে। মাঝখানে রয়েছে শেষ বিশ্বকাপ জয়ী দলের ব্যাজ। সবুজ অ্যাওয়ে জার্সির দুই পাশে কালো স্ট্রাইপ রয়েছে।\nসুইডেন: সুইডেন তাদের ১৯৮৮ সালের জার্সির প্রতি সম্মান দেখিয়ে হলুদের সাথে কলারে নীল রঙ ব্যবহার করে তৈরি হোম জার্সি পড়বে। অ্যাওয়ে জার্সি ঠিক এর বিপরীত। নেভি ব্লু জার্সির কাঁধে তিনটি হলুদ স্ট্রাইপ।\nউরুগুয়ে: উরুগুয়ের আকাশী নীল রঙের হোম জার্সির সামনে দেশটির একটি স্মৃতিস্তম্ভের নকশা আঁকা হবে। অ্যাওয়ে জার্সির রঙ সাদা। কলারে নীল রঙ ব্যবহৃত হয়েছে।\nনাইজেরিয়া: ১৯৯৪ সালের বিশ্বকাপে নিজেদের প্রচেষ্টার স্মরণে নাইজেরিয়া সে সময়ের জার্সি থেকে অনুপ্রাণিত হয়েছে। সবুজ রঙের মাঝে সাদার প্যাটার্ন ও দুই হাতের অংশে সাদার মাঝে কালোর প্যাটার্ন দিয়ে তৈরি হয়েছে হোম জার্সি। অ্যাওয়ে জার্সিতে ব্যবহৃত হয়েছে গাঢ় সবুজ রঙ।\nসুইজারল্যান্ড: নিজেদের লাল রঙের হোম জার্সিতে দেশ ও তাদের পর্বতময় অঞ্চলের গৌরব ফুটিয়ে তোলার চেষ্টা করেছে সুইজারল্যান্ড। তবে কলারটি সাদা রঙের, ভি-আকৃতির। পর্বতের ছাপ ফুটিয়ে তলা হয়েছে জার্সি জুড়ে সাদা লাইনে। অ্যাওয়ে জার্সিটি সাদা এবং কলার লাল।\nজাপান: জাপানের হোম জার্সিতে এবার গাঢ় নীল রঙ এবং উপর থেকে নিচ পর্যন্ত সাদা সাদা ফোঁটা ব্যবহার করা হয়েছে। জাপানের মানুষদের কারিগরি দক্ষতা এবং দেশটির ঐতিহ্যবাহী সেলাই কৌশল থেকে অনুপ্রাণিত হয়ে এই নকশা বেছে নেয়া হয়েছে। ১৯৯১ সালের হোম জার্সিটি নতুনভাবে উপস্থাপন করে এবার অ্যাওয়ে জার্সি হিসেবে ব্যবহার করবে জাপান।\nমেক্সিকো: ১৯৯০ সালের নকশা থেকে অনুপ্রাণিত মেক্সিকোর হোম জার্সিতে দুই কাঁধে তিনটি করে সাদা স্ট্রাইপ থাকবে। অ্যাওয়ে জার্সিতে দেশটির পতাকার তিন রঙ সাদা, লাল ও সবুজ ব্যবহৃত হয়েছে।\nমিশর : এই দলের হোম জার্সি সম্পূর্ণ লাল। কলারে কালো রঙ ব্যবহার করা হয়েছে। দুই পাশে তিনটি করে সাদা অ্যাডিডাস স্ট্রাইপ ব্যবহৃত হয়েছে।\nসেনেগাল: সেনেগালের সাদা জার্সির দুই পাশে সবুজ লাইন ব্যবহার করা হয়েছে। জার্সির সামনে একটি নকশা সূচিত থাকবে।\nপেরু: পেরুর জার্সিতে বিশেষ কিছু নেই। তবে দলটির ঐতিহ্যবাহী লাল রঙের লাইনটি ঠিকই আছে।\nএকসঙ্গে দুই বিপিএল, তামাশা কি চলতেই থাকবে?\nনেইমারের ফোন ধরলো না বার্সেলোনা!


সারাদেশের ন্যায় কুড়িগ্রামেও পুলিশ মেমোরিয়াল ডে পালিত হয়েছে। কর্তব্যরত অবস্থায় মৃত্যুবরণকারী পুলিশ সদস্যদের প্রতি শ্রদ্ধা জানাতে এই দিবসটি পালন করা হয়। চলতি বছর কুড়িগ্রাম জেলায় স্থায়ী অধিবাসী ২৭জন পুলিশ সদস্য কর্তব্যরত অবস্থায় মৃত্যুবরণ করেন। তাদেরকে শ্রদ্ধা জানাতে পুলিশ বিভাগসহ পরিবারের সদস্যগণ উপস্থিত ছিলেন।\nএসময় উপস্থিত ছিলেন পুলিশ সুপার সৈয়দা জান্নাত আরা, অতিরিক্ত পুলিশ সুপার (প্রশাসন) মো. রুহুল আমিন, অতিরিক্ত পুলিশ সুপার উৎপল কুমার রায়, অতিরিক্ত পুলিশ সুপার মাহমুদ হাসান, সদর থানার অফিসার ইনচার্জ খান মো. শাহরিয়ার প্রমুখ।\nঅনুষ্ঠানটি উপলক্ষে সোমবার দুপুরে পুলিশ লাইন মাঠে মৃত: সদস্যদের প্রতি শ্রদ্ধা জানাতে পুলিশের একটি চৌকস দল বিউগলের করুণ ধ্বণির মধ্যদিয়ে এক মিনিট নিরবতা পালন করা হয়। পরে মৃতদের আত্মার মাগফেরাত কামনা করে দোয়া অনুষ্ঠানে উপস্থিত ছিলেন পরিবারের সদস্যগণসহ পুলিশ বিভাগের সকল কর্মকর্তা ও সদস্যরা।\nপরে পুলিশ লাইনস ফোর্সেস মেসে আলোচনাসভায় মৃত্যুবরণকারী পুলিশ সদস্যদের উদ্যেশ্যে স্মৃতিচারণমূলক বক্তব্য রাখেন তাদের পরিবারের সদস্যগণ।\nপুলিশ সুপার সৈয়দা জান্নাত আরা জানান, পুলিশ বিভাগ সবসময় মৃত: সদস্যদের পরিবারের পাশে রয়েছে এবং তাদের বিপদে পাশে থাকবে। এসময় সকল পরিবারের সদস্যদের হাতে সম্মাননা স্মারক ও উপহার সামগ্রি তুলে দেয়া হয়। পরে সকলে মিলে মধ্যাহ্ন ভোজে অংশ্রগহন করা হয়।


বাংলাদেশীদের শরীরে সর্বাধিক 'প্রাচীন' করোনাভাইরাসের ডিএনএ\nবাংলাদেশীদের শরীরে সর্বাধিক ‘প্রাচীন’ করোনাভাইরাসের ডিএনএ\nকরোনাভাইরাসের যে ডিএনএ, এর একটি সংস্করণ আধুনিক মানুষের শরীরে প্রবেশ করে আজ থেকে ৬০ হাজার বছর আগে। এটি এসেছিল নিয়ান্ডারটাল প্রজাতির মানুষ থেকে। আর ডিএনএর এই সংস্করণটি বর্তমানে সবচেয়ে বেশি আছে বাংলাদেশের মানুষের শরীরে। তবে এটি করোনা মোকাবেলার ক্ষেত্রে এ অঞ্চলের মানুষের রোগ প্রতিরোধ ক্ষমতাকে শক্তিশালী নাকি দুর্বল করে তুলেছে, সে বিষয়ে এখনো উপসংহারে পৌঁছাতে পারেননি গবেষকরা।\nনতুন এ গবেষণাটি করেছেন বিভিন্ন দেশের কয়েকজন বিজ্ঞানী। তাঁদের গবেষণা প্রতিবেদনটি অনলাইনে ছাপা হয়েছে, বিজ্ঞানবিষয়ক কোনো সাময়িকীতে এখনো ছাপানো হয়নি।\nজিন নিয়ে গবেষণা করেন যুক্তরাষ্ট্রের প্রিন্সটন ইউনিভার্সিটির অধ্যাপক জসুয়া আকে, যিনি এ গবেষণার সঙ্গে যুক্ত ছিলেন না। তিনি বলেন, ‘৬০ হাজার বছর আগে মানুষের শরীরে প্রবেশ করা কোনো ডিএনএ সংস্করণের প্রভাব এখনো থাকতে পারে। এটা অস্বাভাবিক কিছু নয়।’\nনতুন এ গবেষণায় দেখা গেছে, দীর্ঘ পথপরিক্রমা পাড়ি দেওয়ায় ডিএনএর এই সংস্করণটি নানাভাবে বিবর্তিত হয়েছে। এ সংস্করণটি এখন সবচেয়ে বেশি দেখা যায় বাংলাদেশের মানুষের শরীরে। বাংলাদেশের প্রায় ৬৩ শতাংশ মানুষের শরীরে ওই ডিএনএর অন্তত একটি সংস্করণের উপস্থিতি রয়েছে। আর দক্ষিণ এশিয়ার প্রায় এক-তৃতীয়াংশ মানুষ এই ডিএনএ বহন করে। বিশ্বের অন্যান্য অঞ্চলের মানুষের শরীরে এই ডিএনএর উপস্থিতি আরো কম। ইউরোপের ৮ শতাংশ মানুষের শরীরে এটি রয়েছে। আফ্রিকা অঞ্চলের কারো শরীরে এর অস্তিত্ব নেই।\nএটা এখনো পরিষ্কার নয় যে বিবর্তনের কোন ধারার কারণে ৬০ হাজার বছর পরও মানুষের শরীরে এই ডিএনএ রয়ে গেছে। গবেষকদলের অন্যতম সদস্য এবং সুইডেনের কারোলিনিস্কা ইনস্টিটিউটের বিজ্ঞানী হুগো জিবার্গ বলেন, ‘এটা এখন লাখ টাকার প্রশ্ন হয়ে দাঁড়িয়েছে। একটি কারণ হতে পারে যে মানবদেহের জন্য ক্ষতিকর হওয়ায় এই ডিএনএ এখন খুবই বিরল। আবার এটাও হতে পারে, রোগ প্রতিরোধ ব্যবস্থায় ইতিবাচক প্রভাব ফেলার মধ্য দিয়ে এই ডিএনএ দক্ষিণ এশিয়ার মানুষজনের স্বাস্থ্যের উন্নতি ঘটিয়েছে।’\nতবে এগুলোর সবই অনুমান হিসেবে দেখছেন গবেষকদলের আরেক সদস্য এবং জার্মানির ম্যাক্স প্লাংক ইনস্টিটিউট ফর ইভল্যুশনারি অ্যানথ্রোপলজির অধ্যাপক ড. ভান্তে পাবো।\nগবেষকরা বলছেন, লিঙ্গ, বয়স কিংবা অঞ্চলভেদে করোনাভাইরাস কেন মারাত্মক হয়ে উঠছে, সেটা বোঝার ক্ষেত্রে বিজ্ঞানীরা এখনো প্রাথমিক পর্যায়ে আছেন। কারণ হলো সংক্রমণের তীব্রতার কারণ হিসেবে প্রতিনিয়তই নতুন নতুন অনুঘটক সামনে আসছে। যেমন বর্ণবৈষম্যও এ ক্ষেত্রে প্রভাব ফেলে বলে এরই মধ্যে অনেক গবেষক দাবি করেছেন। তাঁরা বলছেন, যুক্তরাষ্ট্রে শ্বেতাঙ্গদের চেয়ে কৃষ্ণাঙ্গরাই বেশি অসুস্থ হয়ে পড়ছে। ধারণা করা হয়, যুগ যুগ ধরে সামাজিক বৈষম্যের শিকার হওয়ায় কৃষ্ণাঙ্গদের রোগ প্রতিরোধ ব্যবস্থাও দুর্বল হয়ে পড়েছে।\nসূত্র : নিউ ইয়র্ক টাইমস।\nবিদ্যুৎ প্রতিমন্ত্রীর বাসায়- ব্যবসা প্রতিষ্ঠানেও ভুতুড়ে বিল!\nগত ২৪ ঘন্টায় আক্রান্তের থেকে সুস্থতার সংখ্যা বেশি\nপৃথিবীর ইতিহাসে সেরা ইঞ্জিনিয়ার “নিকোলা টেসলা”\nভ্যাকসিনের দৌড়ে যুক্তরাষ্ট্র, চীন, ব্রিটেন—কে কোথায় আছে


ফখরুলের জায়গায় খসরু! | দ্যা গ্লোবাল নিউজ ২৪\nফখরুলের জায়গায় খসরু!\n28 Mar, 2016,কাউন্সিলের এক সপ্তাহ পার হলেও নেই নতুন মহাসচিব বা স্থায়ী কমিটি। ফলে বিএনপির সর্বস্তরের নেতারা প্রবল উৎকণ্ঠার মধ্যে দিন গুনছেন। মহাসচিব হিসেবে মির্জা ফখরুল ইসলাম আলমগীর চূড়ান্ত তালিকায় থাকলেও তা নিয়ে সংশয় তৈরি হয়েছে। নতুনভাবে এ পদে আলোচিত হচ্ছে আমির খসরু মাহামুদ চৌধুরীর নাম।\nনতুন কমিটির অপেক্ষায় থাকা নেতাকর্মীরা প্রকাশ্য টু শব্দ না করলেও ভেতরে ভেতরে নানা সমীকরণ মেলানোর চেষ্টা করছেন।\nদলের বড় একটি অংশের প্রত্যাশা ছিল কাউন্সিলে মহাসচিব হিসেবে মির্জা ফখরুল ইসলাম আলমগীরের নাম ঘোষণা করা হবে। অধিবেশনে কাউন্সিলররা যারা মঞ্চে বক্তব্য দিয়েছেন তাদের কেউ মহাসচিব হিসেবে মির্জা ফখরুলের নাম প্রস্তাব করেননি। তবে মঞ্চের বিপরীত থেকে ফখরুলের সমর্থনে অভূতপূর্ব শ্লোগান লক্ষ্য করা গেছে। পার হয়ে গেল সপ্তাহ। এখনো ঘোষণা হয়নি।\nবিএনপি নেতারা প্রকাশ্যে বলে থাকেন, দলটিতে একমাত্র খালেদা জিয়া এবং তারেক রহমান অপরিহার্য। নেতাকর্মীরা এ দুজনের প্রতি তাদের রাজনৈতিক আনুগত্য প্রকাশ করে। ফলে বিএনপিতে এই মুহূর্তে সিদ্ধান্ত নেয়ার ক্ষমতা মাত্র দুই জনের। এ দুজনের মধ্যে শুধু রাজনৈতিক নেতৃত্বের সম্পর্ক নয় রয়েছে মাতৃত্বের সম্পর্ক। তাই মহাসচিব পদে নাম ঘোষণা যত বিলম্ব হচ্ছে নেতাকর্মীদের মনে তত প্রশ্ন উঁকি দিচ্ছে। তাহলে কী ফখরুলের বিরোধীরা সফল হচ্ছে ? নাকি ফখরুল নিয়ে কোনো গোপন তথ্য আছে শীর্ষ দুই নেতার কাছে? ফখরুল অবিচারের শিকার হচ্ছে না তো? ফখরুলকে নিয়ে কৌতুহল তৈরি হওয়ার পাশাপাশি মহাসচিব পদে ফখরুলের বিকল্প হিসেবে দলের নীচের সারির নেতারা আমির খসরু চৌধুরীর কথা চিন্তা করেছেন।\nএক নেতা জানান, অধিবেশনে কাউন্সিলরা চেয়ারপারসনকে বলেছেন ম্যাডাম বেঈমানদের চিনতে পেছনে তাকাতে হবে না। আপনার আশে পাশে তাকান বেঈমান দেখতে পাবেন। ম্যাডামও বলেছেন, শুধু কেন্দ্রের দোষ দিলে হবেনা তৃণমুলকেও সজাগ থাকতে হবে। ম্যাডামের আশপাশে অর্থাৎ নীতি নির্ধারণী পর্যায় স্থায়ী কমিটি, ভাইস চেয়ারম্যান, উপদেষ্টা পরিষদের মধ্যেই বেঈমান রয়েছে। কিন্তু এসব পদে চট্টগ্রামের যারা রয়েছেন তারা পরিক্ষীত।\nঅপর নেতা জানান, বিএনপির সঙ্গে চট্টগ্রামের ঐতিহসাকি সম্পর্ক। বিএনপির প্রতিষ্ঠাতা প্রয়াত জিয়াউর রহমান মহান স্বাধীনতা যুদ্ধে চট্টগ্রামের কালুরঘাট বেতার কেন্দ্র থেকে শেখ মুজিবুর রহমানের পক্ষে স্বাধীনতা পাঠ করেন। চট্টগ্রাম লাল দিঘি ময়দান বিএনপির রাজনীতির জন্য এক প্রকার তীর্থ ভূমি। জাতীয়তাবাদী দলের জনককে চট্টগ্রামেই নির্মমভাবে হত্যা করা হয়েছে।\nতিনি বলেন, ‘চট্টগ্রামের নেতারা যারা বিএনপির জাতীয় পর্যায়ের রয়েছেন তারা খাঁটি সোনার মতো নির্ভেজাল। চট্টগ্রামের নেতারা দলে দাতা হিসেবেও পরিচিত। গ্লোবাল পলিটিক্সে বিএনপিকে শাক্তিশালী হতে হলে চট্টগ্রামকে প্রাধান্য দিতে হবে। চট্টগ্রামে বেশ কয়েকজন জাতীয় নেতা থাকলেও এই মুহর্তে আমির খসরু মহামুদ চৌধুরী মহাসচিব হিসেবে উপযুক্ত।\nআমির খসরু মাহামুদ চৌধুরীকে নিয়ে বলা হচ্ছে, তার সেরকম রাজনৈতিক ব্যাক গ্রাউন্ড না থাকলেও কমিউনিটিভিত্তিক রাজনীতিতে তিনি বেশ এগিয়ে রয়েছেন।’\nবিশেষ করে ব্যবসায়িক নেতা হিসেবে তার বেশ প্রভাব এবং সুনাম রয়েছে। দেশ-বিদেশের কূটনৈতিক পাড়ায় তার বেশ খাইখাতির রয়েছে। গণমাধ্যমে তার বিষয় ভিত্তিক বক্তব্যের চাহিদা রয়েছে। পরিচ্ছন্ন ব্যক্তি হিসেবে আমির খসরু মাহামুদ চৌধুরী দেশে বিদেশে সমাদৃত। সর্বোপরি বর্তমান বিএনপিতে যে দুজন অপরিহার্য তাদেরও আস্থা ভাজন আমির খসরু মাহামুদ চৌধুরী।\nবিষয়টি নিয়ে এক মধ্যম সারির নেতার দৃষ্টি আকর্ষণ করা হলে তিনি বলেন, বিএনপি আওয়ামী লীগের মতো দলগুলোতে হাসিনা-খালেদার বলয়ের বাইরে যাওয়া মানে মূলধারার রাজনীতি থেকে ছিঁটকে পড়ে যাওয়া। রাজনীতি দৈনিক পত্রিকা নায়, এটি দীর্ঘ প্রক্রিয়া।\nতিনি বলেন, শিক্ষার্থীরা যেমন পরীক্ষা দিয়ে ফলের অপেক্ষা করে। এক ধরনের যন্ত্রণায় ভোগে তখন নানা ধরণের চিন্তা আসতেই পারে। রাজনৈতিক দলে এক ইস্যু নিয়ে একশ মত থাকবে এটাই স্বাভাবিক।\nকত দিন নাগাদ বিএনপির নতুন নির্বাহী কমিটি ঘোষণা হবে জানতে চাইলে দলের জ্যেষ্ঠ নেতা ড. খন্দকার মোশাররফ বাংলামেইলকে বলেন,‘ আমি কি তা জানি? কাউন্সিলে ম্যাডামের প্রতি আমরা আস্থা রেখেছি। ম্যাডাম সময় মতো দিবেন। তবে আশা করছি দ্রুত স্থায়ী কমিটি ঘোষণা করবেন।’\nPrevious : তারেকের রেড নোটিশ বাতিল: মুখ খুললো বাংলাদেশ পুলিশ\nNext : চাঁদা না পেয়ে সন্ত্রাসী হামলায় মন্দির ও প্রতিমা ভাঙচুর


যুক্তরাষ্ট্রের ডেট্রয়েটে বাংলাটাউন! – আওয়ার নিউজ\nযুক্তরাষ্ট্রের ডেট্রয়েটে বাংলাটাউন!\nপৃথিবীর সব জাতিই চায় তারা যেন নিজের দেশের বাইরেও সারা বিশ্বে ছড়িয়ে পড়তে পারে। সবাই যেন তাদের নাম জানে, তাদের কাজের স্বীকৃতি দেয়। বাঙালী জাতিও এর ব্যতিক্রম না। যুক্তরাষ্ট্রে চায়নাটাউন কিম্বা মেক্সিকোটাউনের নাম আগে অনেকে শুনে থাকলেও বাংলা টাউনের নাম কেউ শোনেনি। যুক্তরাষ্ট্রের মিশিগান অঙ্গরাজ্যের ডেট্রয়েটে সম্প্রতি পত্তন করা হয়েছে বাংলাটাউন।\n‘মিশিগান রাজ্যের ডেট্রয়েট এবং হ্যামট্র্যাক শহরে গেলে একটু চমকে যেতে হবে কারন শহর জুড়ে চলছে বাংলাদেশী রিক্সা! সেখানে বসবাসরত প্রচুর বাঙালী এমনকি অন্য আরো অনেক দেশের পর্যটকরা উৎসাহ নিয়ে সেই রিক্সায় চড়ে ঘুরে বেড়াচ্ছে শহরের এপ্রান্ত থেকে ওপ্রান্তে ছড়ানো বিভিন্ন বাঙালী রেস্তোরাঁয় এবং সুপারশপে!’- অন্তত এই রকম দৃশ্যেরই কল্পনা করতে শুরু করেছেন ডেট্রয়েটের বাঙ্গালী নেতারা। কারন শহরের বাসিন্দাদের একটা বড় অংশই হচ্ছে বাঙালী। আরও চমকপ্রদ তথ্য হচ্ছে সেখানে নেতৃত্ত দিচ্ছে বাংলাদেশিরা। বাংলাদেশি হ্যামট্র্যাক সিটি কাউন্সিল পদপ্রার্থী সাদ আলমাস এই প্রথম দীর্ঘদিন ধরে ক্ষমতাসীন কাউন্সিলম্যান রবার্ট জোলাক’কে পরাজিত করেছে। এই প্রথম বাংলাদেশি নেতৃত্তে চলছে হ্যামট্র্যাক শহর। যে শহর চালাচ্ছে বাঙালীরা তার নাম বাংলাটাউন হবে না কেন?\nমিশিগানের গভর্নর রিক স্নাইডার সম্প্রতি হ্যামট্র্যাক শহর পরিদর্শনে করেছেন। সেখানে বাঙালী আয়োজিত এক অনুষ্ঠানে লাল ফিতা কেটে হ্যামট্র্যাক শহরের উত্তর সীমানাকে তিনি বাংলাটাউন হিসাবে চিহ্নিত করেন। তবে ফিতা কাটার পূর্বে তিনি মার্কিন-বাংলাদেশি পাবলিক এফেয়ার কমিটির অফিসে বসে পুরোদস্তর বাঙালী নাস্তা খান। নাস্তায় তাকে খেতে দেয়া হয় গরুর মাংস দিয়ে বানানো পেস্ট্রি এবং গরম চা।\nমার্কিন-বাংলাদেশি পাবলিক এফেয়ার কমিটি বাংলাদেশি অভিবাসীদেরকে যুক্তরাষ্ট্রের সংস্কৃতির সাথে মানিয়ে নেয়ার জন্য বিভিন্নভাবে সাহায্য সহযোগিতা করে থাকে। এই নাম পত্তনের অনুষ্ঠানকে কেন্দ্রকরে সেখানে শত শত বাঙালীর সমাগম হয়।\nমার্কিন-বাংলাদেশি পাবলিক এফেয়ার কমিটি’র সহ-প্রতিষ্ঠাতা এহসান তাকবিম এ ব্যাপারে অত্যন্ত আশবাদী যে, বাংলা টাউন খুব শিগগিরি বাঙালীদের জন্য পরিণত হবে ডেট্রয়েটের নামকরা মেক্সিকো টাউনের মতই জাতি সমৃদ্ধির জায়গা।\nউল্লেখ্য যে, হ্যামট্র্যাক শহর একসময় পরিচিত ছিল পোলিশ(পোল্যান্ডের নাগরিক) অভিবাসীদের আবাসস্থল হিসাবে। যদিও সেখানে পোলিশ জনগনের সংখ্যা এখন অনেক কমে গেছে। ১৯৯০ সালে হ্যামট্র্যাকের জনসংখ্যার ৪৫ শতাংশ ছিল যেখানে ছিল পোলিশ, এখন সেখানে আছে মাত্র ১৫ শতাংশ।\nএহসান তাকবিম এর মতে, গোটা মিশিগান রাজ্য জুড়ে এখন প্রায় ৪০ হাজার এবং ডেট্রয়েট-হ্যামট্র্যাক এই দুই শহর জুড়ে প্রায় ২০ হাজার বাংলাদেশি আমেরিকান বসবাস করছে। বাংলাটাউন প্রতিষ্ঠার কারনে সেখানকার বাংলাদেশি কমিউনিটি এখন আনন্দে মশগুল। অনেকের\nমতে এটাই সেখানকার প্রথম মুসলিম সংখ্যাগরিষ্ঠ সিটি কাউন্সিল।\nআন্তর্জাতিক Comments Off on যুক্তরাষ্ট্রের ডেট্রয়েটে বাংলাটাউন! সংবাদটি প্রিন্ট করুন\n« ঘন ধোঁয়াশায় আচ্ছন্ন চীন! (পূর্বের সংবাদ)\n(পরের সংবাদ) কলারোয়ায় পুকুরে বিষ দিয়ে মাছের ক্ষতি সাধন »


‘উপজেলা নির্বাচনে অনিয়ম হলেই ভোট বন্ধ’ » Dinajpur24 | The Largest Bangla News Paper of Bangladesh\nবৃহস্পতিবার, ০৪ জুন ২০২০, ০৩:০৯ অপরাহ্ন\n(দিনাজপুর২৪.কম) রোববার অনুষ্ঠেয় উপজেলা নির্বাচনে কোনো কেন্দ্রে অনিয়ম দেখা গেলে, তাৎক্ষণিকভাবে সেই কেন্দ্রের নির্বাচন বন্ধ করে দেয়া হবে বলে জানিয়েছেন নির্বাচন কমিশনের (ইসি) অতিরিক্ত সচিব মো. মোখলেছুর রহমান। তিনি বলেন, ইতোমধ্যে এ বিষয়ে সংশ্লিষ্টদের কড়া নির্দেশ দিয়েছে কমিশন।\nআপনি বললেন যে, কর্মকর্তারা দায়িত্বে অবহেলা করলে তাদের বিরুদ্ধে ব্যবস্থা নেয়া হবে। এই যে উত্তর সিটি কর্পোরেশন গেল, এর আগে জাতীয় নির্বাচন গেল। কর্মকর্তাদের বিরুদ্ধে ব্যবস্থা নেয়ার কি কোনো নজির আছে? সাংবাদিকদের এমন প্রশ্নের জবাবে অতিরিক্ত সচিব বলেন, ‘অনেক সময় কিন্তু হয়েছে। একেবারে যে হয়নি, তা নয়। অনেক সময়, বিভিন্ন সময়ে আমরা করেছি। স্পেসিফিক যাদের বিরুদ্ধে অভিযোগ প্রমাণিত হয়েছে, অবশ্যই আমরা তাদের বিরুদ্ধে ব্যবস্থা নিয়েছি।’ -ডেস্ক


গণমাধ্যমকর্মী আইন প্রেস ফ্রিডমে চরম আঘাতগণমাধ্যমকর্মী আইন প্রেস ফ্রিডমে চরম আঘাত – NagorikKhobor | নাগরিক খবর\nপ্রস্তাবিত ‘গণমাধ্যম আইন-২০২২’-এর মাধ্যমে গণমাধ্যমকর্মীদের স্বার্থরক্ষার নামে গণমাধ্যম শিল্প ও এর কর্মীদের ওপর আমলাতন্ত্রের নিয়ন্ত্রণ আনা হচ্ছে বলে মনে করেন সাংবাদিকরা। ইতোমধ্যে এ আইন বাতিলের দাবি জানিয়েছেন সাংবাদিক নেতারা।\nবিদ্যমান শ্রম আইনকে যুগোপযোগী করে ইলেকট্রনিক ও অনলাইন মিডিয়াকর্মীদের জন্য নতুন আইন করার দাবি জানিয়েছেন তারা।\nনেতারা বলছেন, সংশোধন না করে এই আইন পাস করাটা হবে প্রেস ফ্রিডমের প্রতি চরম আঘাত। কারণ এ আইনের ৫৪টি ধারার মধ্যে ৩৭টিই সাংবাদিকবান্ধব নয়।\nসম্পাদক পরিষদের আপত্তি\nসম্পাদক পরিষদের পক্ষ থেকে আপত্তি জানিয়ে বলা হয়, গণমাধ্যম আদালত গঠনের মাধ্যমে সংবাদপত্র ও গণমাধ্যমকর্মীদের জন্য আইনি জটিলতা সৃষ্টি হবে। সেই সঙ্গে এ ধরনের আদালত স্বাধীনভাবে গণমাধ্যম পরিচালনাতেও প্রতিবন্ধকতা তৈরি করবে।\nপরিষদ আরও জানায়, এই আইন বাস্তবায়ন হলে এডিটোরিয়াল ইনস্টিটিউশন পুরোপুরি ধ্বংস হওয়ার আশঙ্কা রয়েছে। নতুন খসড়াটি দিয়ে মালিক ও গণমাধ্যমকর্মীদের পরস্পরের প্রতিপক্ষ বানানো হয়েছে এবং এতে তাদের মধ্যে বিভেদ সৃষ্টির আশঙ্কাও তৈরি করা হয়েছে।\nএই আইনে সরকারকে সংবাদপত্র বন্ধের অধিকার দেওয়া হয়েছে, যা এর আগের বিবর্তনমূলক আইন ‘স্পেশাল পাওয়ার অ্যাক্ট’-এ ছিল। ওই আইন পরে বাতিল করা হয়েছিল।\nপরিবর্তনে কাজ করছে সাত সংগঠন\nএই আইনে নতুন করে যুক্ত করা বেশিরভাগ ধারা নিয়ে আপত্তি তুলে সাংবাদিকদের সাতটি সংগঠন একটি খসড়া প্রস্তুত করছে। আগামী সপ্তাহে তারা সেটি মন্ত্রণালয় ও স্থায়ী কমিটির কাছে হস্তান্তরের আশা করছেন।\nআইনটির সমালোচনা করে বাংলাদেশ ফেডারেল সাংবাদিক ইউনিয়নের মহাসচিব দীপ আজাদ বলেন, ‘২০১৮ সালে এই আইনের যে খসড়া করা হয়েছিল তার সঙ্গে আমরা একমত ছিলাম। আমরা বলেছিলাম, ১৯৭৪ সালে বঙ্গবন্ধুর করা আইনের সঙ্গে কেবল টেলিভিশন ও অনলাইন সাংবাদিকদের যুক্ত করা হোক।’\n‘পরে বাড়তি কিছু ধারা যুক্ত করা হলো। যার সঙ্গে আমরা একমত নই এবং আমাদের প্রাপ্য চলমান অধিকারগুলো সেখানে ক্ষুণ্ন হয়।’\nতিনি আরও বলেন, ‘সাংবাদিকদের কর্মঘণ্টা বাড়িয়ে দেওয়া, বিনোদন ছুটি কমিয়ে দেওয়া ও গণমাধ্যম আদালত গঠনের মতো ধারা আমরা প্রত্যাখ্যান করছি।’\nদীপ আজাদ বলেন, ‘আমরা মনে করি শ্রম আদালতের মাধ্যমেই আমাদের অধিকার নিশ্চিত হয়। অন্য কোনও পেশার আলাদা আদালত নেই, আমাদের কেন লাগবে?\nভোরের কাগজ পত্রিকার সম্পাদক শ্যামল দত্ত মনে করেন, নতুন এই আইনে মালিক ও কর্মীকে সরাসরি সাংঘর্ষিক পরিস্থিতির মুখে দাঁড় করিয়ে দেওয়া হয়েছে।\nতিনি বলেন, ‘গণমাধ্যমের মালিক ও কর্মীদের মাঝে সম্পাদক/সম্পাদনা বিভাগের অস্তিত্ব বিলীন করে একটা ফাঁক তৈরি করা হয়েছে। এতে মালিক ও কর্মীকে মুখোমুখি অবস্থানে ফেলা হয়েছে। সেটা ক্ষতিকর হবে।’\nতিনি আরও বলেন, ‘সাংবাদিকদের ঐতিহ্যগত অধিকার এই আইনে খর্ব হয়েছে। খুব ভাবনা-চিন্তা করে প্রণীত হয়েছে মনে হয় না। সাংবাদিকদের ট্রেড ইউনিয়ন করার অধিকার ও তার বিদ্যমান অর্থনৈতিক সুবিধা ছেঁটে ফেলে এমন পরিস্থিতি করা হয়েছে যা কোনোভাবেই অন্যান্য আইনের সঙ্গে সাজুয্যপূর্ণ নয়। এই আইন গণমাধ্যমের বিকাশ ব্যাহত করবে এবং গণমাধ্যমের স্বাধীনতায় এটা সরাসরি হস্তক্ষেপ।’\nতিনি বলেন, ‘সরকার যদিও বলছেন এটা আরও যাচাই বাছাই করা হবে। দেখা যাক, শেষ পর্যন্ত কী দাঁড়ায়। যদি সংশোধন না করা হয় তবে তা হবে প্রেস ফ্রিডমের প্রতি চরম আঘাত।\nডিবিসি টেলিভিশনের সম্পাদক জায়েদুল আহসান পিন্টু আইনটির সমালোচনা করে বলেন, প্রস্তাবিত আইনটির খোলনলচে পাল্টাতে হবে।\nতিনি বলেন, “প্রথমত, গণমাধ্যমকর্মীদের চাকরির সুরক্ষা, সুবিধাদি ও অধিকার নিশ্চিত করা তো দূরের কথা, বরং এগুলো হরণ করা হয়েছে। শ্রম আইনে যে ন্যূনতম অধিকার ছিল সেটাও কমিয়ে দেওয়া হয়েছে। গণমাধ্যম মালিকদের অতিরিক্ত কর্মী ছাঁটাইয়ের একতরফা অধিকার দেওয়া হয়েছে। এই ‘অতিরিক্ত’ শব্দের অতিরিক্ত সুযোগ নেওয়ার ব্যবস্থা করে দেওয়া হয়েছে। আবার ছাঁটাইয়ের পর অফিসে পুলিশ ডেকে আনার সুযোগ রেখে সাংবাদিকদের অপমান করার ব্যবস্থাও রাখা হয়েছে।”\n‘ওয়েজবোর্ড গঠন বাধ্যতামূলক না করে মালিকদের সুবিধা দেওয়া হয়েছে। ভবিষ্যৎ তহবিল গঠনের বিষয়টিও মালিকের ইচ্ছাধীন রাখা হয়েছে। সাংবাদিকদের চাকরিজীবন শেষে সার্ভিস বেনিফিট অর্ধেক করে দেওয়া হয়েছে।’\n‘দ্বিতীয়ত, ট্রেড ইউনিয়ন করার অধিকার খর্ব করা হয়েছে। কল্যাণ সমিতি গঠনের নামে মালিকদের পোষ্য সংগঠন তৈরির বিধান রাখা হয়েছে। সম্পাদকীয় প্রতিষ্ঠানকে অস্বীকার করে মালিক আর সাংবাদিকদের মুখোমুখি করার সুযোগ রাখা হয়েছে।’\n‘তৃতীয়ত, বিলটি হুবহু পাস হলে দেশের কয়েক হাজার গণমাধ্যম মালিককে জেলে যেতে হবে। কারণ তারা আইনে বর্ণিত সময়সীমা এবং বিধি অনুযায়ী বেতন ভাতা দিতে পারবেন না।’\n‘চতুর্থত, সাংবাদিকদের অধিকার ক্ষুণ্ন করে এবং মালিক ও সাংবাদিকদের মধ্যকার সমস্যা নিরসনে সরকারের হস্তক্ষেপের সুযোগ রেখে কোনও আইন পাস হলে সেটা প্রকারন্তরে স্বাধীন সাংবাদিকতাকেই বাধাগ্রস্ত করবে এবং সংবাদপত্রের বিকাশ সংকুচিত করবে।\nখসড়া আইনটি সংবিধানের সঙ্গে সাংঘর্ষিক কিনা প্রশ্নে তিনি বলেন, ‘সরাসরি না হলেও মোটা দাগে সংবিধানের সঙ্গে সাংঘর্ষিক। সংবিধান মতপ্রকাশের স্বাধীনতাকে নিশ্চিত করেছে। এই আইন সাংবাদিকদের সেই অধিকার নিশ্চিত না করে বরং স্বাধীন সাংবাদিকতায় বাধা তৈরি করবে। সেই অর্থে সংবিধানের সঙ্গে সাংঘর্ষিক বলা যেতে পারে।’\nগত ৩০ মার্চ সন্ধ্যায় রাজধানীর ঢাকা ক্লাবের স্যামসন এইচ চৌধুরী সেন্টারে নিউজ পেপার ওনার্স অ্যাসোসিয়েশন অব বাংলাদেশের (নোয়াব) ২৫ বছর পেরোনো সদস্য সংবাদপত্রগুলোকে সম্মাননা প্রদান অনুষ্ঠানে বিশেষ অতিথির বক্তব্যে তথ্যমন্ত্রী ড. হাছান মাহমুদ বলেন, ‘গণমাধ্যমকর্মী আইনে কেবল প্রিন্ট মিডিয়া নয়, টেলিভিশনসহ সবাইকে যুক্ত করা হয়েছে। সবার কল্যাণেই এই আইন।


সচলায়তনের টুকিটাকি | সচলায়তন\nসচলায়তনের কিবোর্ড শর্টকাটগুলো কি কি?\nলিখেছেন সন্দেশ (তারিখ: শনি, ১৮/০২/২০১২ - ১২:৫৫অপরাহ্ন)\nমন্তব্য পোস্ট করা:\nগুগল ক্রোম Alt + S\nমোজিলা ফায়ারফক্স Alt + Shift + S\nইন্টারনেট এক্সপ্লোরার Alt + S\nস্ট্যাটাস পোস্ট করা:\nবোল্ড, ইটালিক, আন্ডারলাইন এবং স্ট্রাইকথ্রু:\nগুগল ক্রোম: Alt চেপে যথাক্রমে B, I, U এবং V\nমোজিলা ফায়ারফক্স Alt + Shift চেপে যথাক্রমে B, I, U, V\nইন্টারনেট এক্সপ্লোরার Alt চেপে যথাক্রমে B, I, U এবং V\nলিংক এবং ছবি:\nআমার পোস্ট ও মন্তব্য প্রকাশিত না হবার কারণ কী?\nলিখেছেন এস এম মাহবুব মুর্শেদ (তারিখ: মঙ্গল, ১৭/০৮/২০১০ - ৭:০১অপরাহ্ন)\nঅতিথিদের লেখা মডারেশন পার হয়ে আসে। তাই প্রকাশে বিলম্ব স্বাভাবিক। ২৪ ঘন্টার মধ্যে প্রকাশিত না হলে ধরে নিতে হবে, লেখাটি আর প্রকাশ করা হবে না।\nমডারেশন সম্পর্কে জবাবদিহি করতে সচলায়তন কর্তৃপক্ষ বাধ্য নন।\nবেতারায়তনের সাক্ষাৎকারে পাঠকদের কাছ থেকে প্রশ্ন গ্রহণ করা হয় না কেন?\nলিখেছেন এস এম মাহবুব মুর্শেদ (তারিখ: মঙ্গল, ০৪/০৫/২০১০ - ১১:০০অপরাহ্ন)\nসচলায়তনের শুরুরদিকে বেতারায়তনে পাঠকদের কাছ থেকে প্রশ্ন চাইবার একটি চর্চা ছিল। সমস্যা হল সাক্ষাৎকার বিষয়টি কখনোই একশত ভাগ নিশ্চিতভাবে গ্রহণ করা সম্ভব হয় না। কয়েকবার ঘোষণা দিয়েও যে যে সমস্যার মুখোমুখি হয়েছি আমরা, সেগুলো হল:\n১। সাক্ষাৎকারে অংশগ্রহণকারীদের সময়ের অমিল।\n২। সাক্ষাৎকারে অংশগ্রহনকারীদের মতের অমিল। অনেকে প্রথমে সাক্ষাৎকার দিতে রাজি হয়েও পরে পিছিয়ে যান। অনেকে স...\nসার্ভারের সমস্যা একটি অনাকাঙ্খিত কিন্তু অপ্রতিরোধ্য একটি ব্যাপার। এই ধরনের ঘটনা পুনরাবৃত্তি যেন না হয় সেজন্য আমরা সবসময় তুলনামূলক ভাবে নির্ভরযোগ্য সার্ভারে প্রায়-নিয়মিত আপগ্রেড করি। সচলায়তন শুরুর তুলনায় বর্তমানে মাসে প্রায় ছয়গুন বেশী খরচের সার্ভার ব্যবহার করছি আমরা। তাছাড়া প্রতিরাতে একবার সচলায়তন ডাটাবেইজ ব্যাকআপ করে আরেকটি সার্ভারে কপি করে রাখা হয়। তবুও সার্ভারের অন ...\nলেখাগুলি অবশ্যই আপনার ব্লগে নিয়ে আসা সম্ভব। কিন্তু সেখানে আপনার কাছে থেকে কিছু তথ্য দরকার। প্রথমতঃ [url=http://www.sachalayatan.com/guest_wri...\n"ব্যক্তিগত মেসেজ আসতে দাও" বাক্সটা সিলেক্ট করলে সদস্যরা আপনাকে ব্যক্তিগত মেসেজ পাঠাতে পারবে। মেসেজ পেতে না চাইল...\nএকাধিক সদস্যের কাছে ব্যক্তিগত মেসেজ পাঠাবো কীভাবে?\nলিখেছেন এস এম মাহবুব মুর্শেদ (তারিখ: বিষ্যুদ, ২০/০৯/২০০৭ - ২:০১অপরাহ্ন)\nএকাধিক ব্যক্তির কাছে ব্যক্তিগত মেসেজ পাঠাতে সদস্যের নাম সেমি-কোলন ';' বা কমা ',' ব্যবহার করে পরপর লিখুন। তারপর মেসেজটি লিখে সেন্ড করে দিলেই হবে।\nএছাড়া বন্ধু গ্রুপ বা দল ব্যবহার করেও এ কাজটি করা যায়। আপনার বন্ধুদের তালিকায় গিয়ে এক বা একাধিক দল তৈরি করে নিন। আর বেছে নিন কোন কোন বন্ধুকে সে দলে রাখতে চান। এরপর নতুন মেসেজ লিখতে গিয়ে দলটা সিলেক্ট করে দিলেই সেই বন্ধু ...\nব্লগ টাইটেল এবং বর্ণনা যুক্ত করব কীভাবে?\nলিখেছেন এস এম মাহবুব মুর্শেদ (তারিখ: শুক্র, ০৩/০৮/২০০৭ - ২:৫৮অপরাহ্ন)\nবামদিকের মেন্যুতে আমার সচলায়তন থেকে আমার অ্যাকাউন্টে যান। তারপর সম্পদনা ক্লিক করুন। নিচের দিকে ব্লগের টাইটেল ও ব্লগের বর্ণনা যুক্ত করার একটি করে ঘর দেখতে পাবেন সেখানে প্রয়োজনীয় তথ্য জুড়ে দিন। তারপর সংরক্ষণ করুন।\nখসড়া কীভাবে খুঁজে বের করব?\nলিখেছেন এস এম মাহবুব মুর্শেদ (তারিখ: শুক্র, ১৩/০৭/২০০৭ - ১:৫০পূর্বাহ্ন)\nখসড়া বা ড্রাফট খুঁজে বের করার জন্য "আমার কীর্তিকলাপে" ক্লিক করুন। সেখানে ফিল্টার করার একটি ব্যবস্থা আছে। ফিল্টার থেকে "draft only" পছন্দ করে ফিল্টার করলে শুধুমাত্র ড্রাফট বা খসড়া হিসেবে সংরক্ষিত লেখাগুলো দেখতে পাবেন।\nসংবাদ সংগ্রাহক কী?\nলিখেছেন এস এম মাহবুব মুর্শেদ (তারিখ: বিষ্যুদ, ২৮/০৬/২০০৭ - ১:২০পূর্বাহ্ন)\nইংরেজীতি আমরা এটাকে News Aggregator নামে চিনি। এটা বিভিন্ন ওয়েবসাইট থেকে আরএসএস (RSS) নামের একটি প্রযুক্তি ব্যবহার করে সংবাদ সংগ্রহ করে নিয়ে আসে। এর মাধ্যমে আপনি সচলায়তন থেকেই অন্য সংবাদ সংস্থা বা ব্লগের খবর পেতে পারেন।\nএখানে আরো অন্যান্য ওয়েবসাইট যুক্ত করতে হলে প্রথমত ওই ওয়েবসাইটে RSS প্রযুক্তি থাকতে হবে। ওয়েবসাইটে এইরকম একটা আইকন দেখলে বুঝবেন যে সেখান থেকে RSS প্রয...


আঞ্চলিক প্রভাবশালী হওয়ার পথে বাংলাদেশ\nPublished : Friday, 18 June, 2021 at 3:11 PM, Update: 18.06.2021 8:32:03 PM\nসম্প্রতি শ্রীলঙ্কার আবেদনের পরিপ্রেক্ষিতে তাদের ২০০ মিলিয়ন ডলার সহায়তামূলক ঋণ দেয়ার ঘোষণা দিয়েছে বাংলাদেশ। একটি দরিদ্র সাহায্যপ্রার্থী দেশ থেকে আঞ্চলিক প্রভাবশালী দেশ হওয়ার পথে এটি বাংলাদেশের জন্য একটি ‘টার্নিং পয়েন্ট’। ১৯৭১ সালে পাকিস্তান থেকে স্বাধীনতা অর্জনের সময় বাংলাদেশ ছিল ‘আপাত সম্ভাবনাহীন’ পৃথিবীর দরিদ্রতম একটি দেশ, যাকে হেনরি কিসিঞ্জার ‘তলাবিহীন ঝুড়ি’ হিসেবে উল্লেখ করেছিলেন।\nতবে আজকের বংলাদেশ ১৬ কোটি মানুষের আত্মবিশ্বাসী একটি জাতি, যাদের রয়েছে রফতানিনির্ভর উদীয়মান এক অর্থনীতি, যা গত দুই দশক ধরে ৬ শতাংশ হারে প্রবৃদ্ধি অর্জন করে চলেছে। ২০২০ সালে কোভিড-১৯ এর কারণে প্রবৃদ্ধির হার ৫ দশমিক ২ শতাংশে নেমে এলেও এশীয় উন্নয়ন ব্যাংক (এডিবি) বলছে, ২০২১ সালে বাংলাদেশের প্রবৃদ্ধি হবে ৬ দশমিক ৮ এবং ২০২২ সালে এটা দাঁড়াবে ৭ দশমিক ২ শতাংশে। বাংলাদেশের মাথাপিছু আয় ২২২৭ মার্কিন ডলার, যা প্রতিবেশী ভারত (১৯৪৭ ডলার) এবং পাকিস্তানের (১৫৪৩ ডলার) চেয়ে ঢের বেশি।\nস্বাস্থ্য, গড় আয়ু, জন্মহার এবং নারীর ক্ষ্মতায়নের মতো গুরুত্বপূর্ণ সামাজিক সুরক্ষা নির্দেশকগুলোর ক্ষেত্রেও বাংলাদেশ ভারতসহ দক্ষিণ এশিয়ার অন্যান্য দেশের চেয়ে এগিয়ে আছে। যদিও বাংলাদেশ সরকারের প্রদত্ত তথ্য-উপাত্তের যথার্থতা নিয়ে কিছু দ্বিমত আছে, তাছাড়া রফতানিতে আতিমাত্রায় গার্মেন্টসনির্ভরতা তাদের অর্থনৈতিক ঝুঁকির মধ্যে অন্যতম।\nবাংলাদেশের ভবিষ্যত রাজনৈতিক স্থিতি নিয়েও কিছু শঙ্কা বিদ্যমান, যদিও ২০০৮ সাল থেকে (প্রধানমন্ত্রী) শেখ হাসিনা একটি তুলনামূলক স্থিতিশীল বেসামরিক সরকারের প্রতিনিধিত্ব করে আসছেন। তার বিরুদ্ধে বিরোধীদের দমন বা গ্রেফতারের অভিযোগ থকলেও তিনি এখনো সমান জনপ্রিয়। কিন্তু সমস্যা হলো—নিশ্চিত রাজনৈতিক উত্তরাধিকারের কোনো পরিকল্পনা এখনো উপস্থাপন করেননি তিনি, যা কার্যকর বিরোধীদলবিহীন বাংলাদেশের রাজনীতিতে গত দশকের মত আরও একবার পরোক্ষ সেনাশাসনের দ্বার খুলে দেয়ার শঙ্কা জাগায়।\nবাংলাদেশের অর্থনৈতিক সাফল্য এই অঞ্চলে তার ভূমিকায় কেমন প্রভাব ফেলবে তা নিয়ে খুব বেশি আলোচনা না হলেও অনেক ‘আন্তর্জাতিক খেলোয়াড়’ ঢাকার দৃষ্টি আকর্ষণে লড়ে যাচ্ছে। এদিকে উদ্বৃত্ত সম্পদের মাধ্যমে বাংলাদেশও তার প্রতিবেশীদের প্রভাবিত করছে।\nকিছু দীর্ঘমেয়াদী অস্বস্তি সত্ত্বেও হাসিনা সরকার রাজনৈতিকভাবে ভারতের দিকে ঝুঁকে আছে, যা দেশটির ভৌগোলিক অবস্থানের বিপরীতে একটি বাস্তবিক সিদ্ধান্ত। উৎপাদন এবং অবকাঠামোখাতে জাপান বাংলাদেশের জন্য একটি বড় বিনিয়োগকারী দেশ। তারা চীন থেকে বিনিয়োগ সরিয়ে বাংলাদেশে নিয়ে আসছে। আর আমেরিকা বাংলাদেশের সঙ্গে প্রতিরক্ষা চুক্তি করার চেষ্টা চালিয়ে যাচ্ছে।\nবাংলাদেশের প্রতি পশ্চিমা শক্তির সামরিক মনোযোগের পরিপ্রেক্ষিতে ঢাকায় নিযুক্ত চীনা রাষ্ট্রদূত লি জিমিং কোয়াড্রিলেটারাল সিকিউরিটি ডায়ালগ বা কোয়াড-এ বাংলাদেশের যোগদানের বিষয়ে সতর্ক করেছেন। কোয়াড হলো আমেরিকা, জাপান, ভারত এবং অস্ট্রেলিয়ার সমন্বয়ে গঠিত একটি সামরিক জোট। লি জিমিং বলেন, ‘এ ধরনের সিদ্ধান্ত চীন-বাংলাদেশ দ্বিপাক্ষিক সম্পর্কে বড়সড় ফাটল ধরাবে’। যদিও বাংলাদেশের পররাষ্ট্রমন্ত্রী এ কে আবদুল মোমেন চীনা দূতের মন্তব্যকে দুঃখজনক এবং আক্রমণাত্মক বলে সমালোচনা করেছেন।\nকোয়াডে যোগদানের বিষয়ে বাংলাদেশের পক্ষ থেকে যদিও কোনো আভাস পাওয়া যাচ্ছে না, তবে রক্তক্ষয়ী যুদ্ধের মাধ্যমে স্বাধীন হওয়া একটি দেশ বেইজিংয়ের ধমকিকেও পাত্তা দেবে বলে মনে হচ্ছে না, তা সে যত গুরুত্বপূর্ণ উন্নয়ন সহযোগীই হোক না কেন।\nযত বেশি শক্তি ততটাই বেশি আকর্ষণ, তাই বাংলাদেশও ইন্ডিয়ান ওশান রিম অ্যাসোসিয়েশনের মত সংগঠনের মাধ্যমে বঙ্গোপসাগর ও ভারত মহাসাগরীয় অঞ্চলে তাদের রাজনৈতিক-সামরিক প্রভাব বাড়াতে কাজ করে যাচ্ছে। যেখানে (ইন্ডিয়ান ওশান রিম অ্যাসোসিয়শনে) আগামী বছর থেকে নেতৃত্ব দেবে বাংলাদেশ।\nশ্রীলঙ্কাকে প্রদত্ত ঋণটি হবে বাংলাদেশের পক্ষ থকে অন্য কোনো দেশকে দেয়া প্রথম অর্থনৈতিক সহায়তা। ২০০ মিলিয়ন ডলারের এই ঋণ যেমন বাংলাদেশের ৪৫ বিলিয়ন বৈদেশিক মুদ্রার রিজার্ভের অর্থনৈতিক সুস্বাস্থ্যের নির্দেশ করে, তেমনি কোভিড-১৯ পরবর্তী শ্রীলঙ্কার বিপজ্জনক অর্থনীতিকেও প্রতিফলন করে; যা (লঙ্কান অর্থনীতি) অত্যধিক বৈদেশিক ঋণ বিশেষ করে চীনা ঋণের ভারে ন্যুব্জ, যে ঋণ হয়তো কখনো শোধই করা যাবে না।\n২০২০ সালে ভারতের কাছেও একই ধরনের ঋণ চেয়েছিল শ্রীলংকা, তাতে প্রত্যাখ্যাত হলে বাংলাদেশ এক্ষেত্রে আংশিক সাহায্য নিয়ে এগিয়ে আসে। যদিও এই ঋণ দেয়ার ক্ষেত্রে বাংলাদেশের রাজনৈতিক উদ্দেশ্য পরিষ্কার নয়, তবে ধরে নেয়া যায় মিয়ানমার-রোহিঙ্গা ইস্যুতে বৌদ্ধপ্রধান শ্রীলঙ্কার সমর্থন পেতে এই ঋণ দিয়ে থাকতে পারে ঢাকা।\nমিয়ানমারের সামরিক বাহিনী রোহিঙ্গাদের ওপর জাতিগত নিধন আভিযান চালালে নয় লাখের মতো রোহিঙ্গা বাংলাদেশে আশ্রয় নেয়। এই ঘটনার পর থেকে মিয়ানমারের সঙ্গে বাংলাদেশের সম্পর্কের টানাপড়েন চলছে। জান্তা সরকার যদি বাকি রোহিঙ্গাদেরও মিয়ানমার থেকে উৎখাতের ঘোষণা দেয়, তবে এই তিক্ততা আরও বাড়বে। অন্যদিকে এ বছরের ফেব্রুয়ারিতে মিয়ানমার সামরিক বাহিনী ক্ষমতা দখল করার ফলে দেশটি এখন গৃহযুদ্ধের দিকে ঝুঁকে পড়ছে, যা বাংলাদেশের ওপর চাপ বাড়াচ্ছে।\nবাংলাদেশের অর্থনৈতিক উন্নয়ন তার সামরিক সক্ষমতাও বাড়াতে সাহায্য করছে। চীন-রাশিয়ার মত পুরনো উৎস বাদ দিয়ে বাংলাদেশ সামরিক বাহিনী কিছু বড়সড় কেনাকাটা করতে যাচ্ছে। তারা ইতোমধ্যে তুরস্ক থেকে এক বিলিয়ন মার্কিন ডলার সমমূল্যের সামরিক যান কিনেছে। বাংলাদেশ বিমান বাহিনী আমেরিকান এফ-১৬ অথবা ইউরো ফাইটার টাইফুন কেনার চিন্তা করছে, যা তাদের মিয়ানমারের ওপর সামরিক প্রাধান্য বিস্তারে সাহায্য করবে। চাইনিজ সাবমেরিনের পাশাপাশি তদের নৌবহরে আর কী কী নতুন সক্ষমতা যোগ হতে যাচ্ছে, সে সম্পর্কে অবশ্য পরিষ্কার ধারণা এখনো পাওয়া যায়নি।\nএখন প্রশ্ন হলো—এসব তথ্য অস্ট্রেলিয়ার জন্য কী গুরুত্ব বহন করে? অস্ট্রেলিয়া হলো অল্প কয়েকটি দেশের মধ্যে অন্যতম, যারা মুক্তিযুদ্ধের শুরুতেই বাংলাদেশকে স্বীকৃতি দিয়েছিল। রোহিঙ্গাদের জন্য বর্ধিত সহযোগিতা এবং উল্লেখযোগ্য পরিমাণ ত্রাণ পাঠালেও বাংলাদেশের সঙ্গে সম্পর্ক জোরদার করতে তেমন কিছুই করেনি অস্ট্রেলিয়া। ১৯৯৮ থেকে ২০১৯, ২০ বছরেরও বেশি সময় পর কোনো অস্ট্রেলিয়ান পররাষ্ট্রমন্ত্রী (২০১৯ সালের সেপ্টেম্বরে) বাংলাদেশ সফর করেছেন। বাংলাদেশ-অস্ট্রেলিয়া তাদের বর্তমান সম্পর্ক শুধু ত্রাণ সহায়তার মাঝে আবদ্ধ না রেখে সামনে এগিয়ে নিতে কাজ করছে, অজি পররাষ্ট্রমন্ত্রী মেরিস পেইনকে এই ব্যাপারে (সফরকালে) খুবই উৎসাহী বলেই মনে হয়েছে।\nদু’দেশের দ্বিপাক্ষিক বাণিজ্য এবং বিনিয়োগ বিষয়ক একটি চুক্তি খুব অল্প সময়ের মধ্যেই স্বাক্ষরিত হতে যাচ্ছে। যার ফলে অস্ট্রেলিয়ান বিনিয়োগকারীরা বাংলাদেশে খনিজ, জ্বালানি এবং কৃষিপণ্য রফতানি করতে পারবে। তাছাড়া উত্তর-পূর্ব ভারত মহাসাগরে নিরাপত্তা বিষয়ে দু’দেশের সম্পূরক স্বার্থ, প্রতিরক্ষা সামগ্রী রফতানিতেও বাংলাদেশ নিজেদের একটি সম্ভাবনাময় বাজার হিসেবে বিবেচনার সুযোগ করে দিচ্ছে।\nপুরনোদের পাশাপাশি নতুন অংশীদারদের নিয়ে কাজ করলে অস্ট্রেলিয়া ব্যবসায়িক ক্ষেত্রে আরও এগিয়ে যাবে। এক্ষেত্রে বাংলাদেশের মতো উদীয়মান ‘মাধ্যমিক শক্তি’র সঙ্গে সম্পর্ক গড়ে তোলা উচিত, যা শক্তিশালী দেশগুলোর সঙ্গে অস্ট্রেলিয়ার সম্পর্ককে আরও বেশি পরিপূরক করে তুলবে।\n(ন্যাশনাল সিকিউরিটি কলেজ কর্তৃক গৃহীত ভারত মহাসাগরকেন্দ্রিক দুই বছরের একটি প্রকল্পের আওতায় অস্ট্রেলিয়ান ডিপার্টমেন্ট অব ডিফেন্সের সহায়তায় দ্য ইন্টারপ্রিটারে প্রকাশিত একটি প্রবন্ধ)\nলেখক : ডেভিড ব্রুস্টার\nসিনিয়র রিসার্চ ফেলো এবং দক্ষিণ এশিয়া ও ভারত মহাসাগরীয় কৌশলগত সম্পর্ক বিষয়ক বিশেষজ্ঞ\nন্যাশনাল সিকিউরিটি কলেজ, অস্ট্রেলিয়ান ন্যাশনাল ইউনিভার্সিটি (এএনইউ)\nআরও সংবাদ বিষয়: বাংলাদেশ\nবাংলাদেশ কী ভারত পরিস্থিতির দিকে যাচ্ছে?\nপ্রবাসীরা জাতীয় সম্পদ, সম্মান করে কথা বলুন!\nকরোনা পরিস্থিতিতে কোরবানি; ইসলাম কী বলে?\nশুভ জন্মদিন কুমিল্লা বিশ্ববিদ্যালয়\nরমজানের নৈতিক শিক্ষা ও পরিবেশ রক্ষার তাৎপর্য\nকরোনাকালে মুছে যাক মনের আঁধার\nবিশ্ববিদ্যালয়গুলোর নেতৃত্বে প্রয়োজন দক্ষ ব্যক্তি\nআন্ধা গিট্টু এবং আন্ধা কানুন\nফুরিয়ে আসছে অপসাংবাদিকতার দিন!\nতুরস্কে সামরিক অভ্যুত্থানের পদধ্বনি\nভাগিনার খোলা চিঠি-০৭\nবঙ্গবন্ধুকে লেখা দুই শিশুর খোলা চিঠি\nভাগিনার খোলা চিঠি-০৬\nভাগিনার খোলা চিঠি-০৫\nএকজন অভিবাসী হিসেবে আমার উপলব্ধি!


সব ভূতুড়ে: একটি পরিপূর্ণ বাঙালি ভৌতিক থ্রিলার\nবাঙালির জীবনে ভূতের গল্প বেশ ওতপ্রোতভাবে মিশে আছে। আমরা ভূতে বিশ্বাস করি বা না-ই করি কিন্তু জীবনে কখনো ভূতের গল্প শোনেনি– এমন মানুষ পাওয়া বেশ দুষ্কর। ভূতে যারা বিশ্বাস করে তারা তো বটেই, এমনকি ভূতে বিশ্বাস করে না এমন অনেকে ভূতের গল্প বেশ আগ্রহভরে পড়ে থাকেন। ভূত নিয়ে আমাদের এই আগ্রহের কারণেই অনেক ধরনের ভৌতিক সিনেমা তৈরি হয়েছে।\nতবে এই ভৌতিক সিনেমাগুলো নিয়ে অনেক ধরনের অভিযোগ আছে। অধিকাংশ ভৌতিক সিনেমা দেখলে মনে হয় শুধুমাত্র বীভৎস সব চেহারা কিংবা রক্তভরা মুখ দেখিয়ে দর্শককে ভয় দেখানোটাই বুঝি পরিচালকের একমাত্র আগ্রহ ছিল। একটা সিনেমার ধরন যা-ই হোক, তার অন্যতম ভিত্তি যে একটা শক্ত গল্প- সেটা অনেক পরিচালকই বেমালুম ভুলে যান। গল্পের গরু আকাশে চড়িয়ে হিংসাত্মক কিছু দৃশ্য দেখালেই সেটা একটা মানসম্মত হরর সিনেমা হয়ে যায় না, এসব ক্ষেত্রে অনেক দর্শক উল্টো বিরক্ত হন।\nভূত ব্যাপারটাই তো মনস্তাত্ত্বিক, তাই গল্প মনের মাঝে গেঁথে যাওয়াটা বেশ গুরুত্বপূর্ণ। আর এই ব্যাপারটিকে মাথায় রেখেই শ্রী ভেঙ্কটেশ ফিল্মসের ব্যানারে ২০১৭ সালে পরিচালক বিরসা দাশগুপ্ত ‘সব ভূতুড়ে’ সিনেমাটি তৈরি করেছিলেন। গল্পের কেন্দ্রবিন্দু ছিল 'সব ভূতুড়ে' নামের একটি মাসিক ভৌতিক পত্রিকা, যার মালিক ছিলেন নবীন মাধব সেন। নবীন বাবুর মৃত্যুর পর পত্রিকাটির ভার গিয়ে পড়ে তার ছেলে অনিকেতের ওপর। কিন্তু অনিকেত (আবির চ্যাটার্জি) ভূতে একদমই বিশ্বাস করে না, ফলে বাবার পুরনো পত্রিকাটি চালানোর ব্যাপারে কোনোরকম আগ্রহ তার ছিল না। পত্রিকার পুরোনো ভবনটি বিক্রি করে সেই টাকায় একটি ওয়েব ডিজাইন কোম্পানি তৈরি করাই ছিল তার পরিকল্পনা।\n'সব ভূতুড়ে' পত্রিকার পুরনো সেই ভবন; Image Source: SVF\nএদিকে পত্রিকাটির সম্পাদক কৃপাধর বাবু (সুপ্রিয় দত্ত) পত্রিকাটি চালু রাখার কথা অনিকেতকে বোঝাতে থাকেন। কিন্তু অনিকেত তার নিজের পরিকল্পনা অটল থাকার কথাই বারবার বলে। তবে বাড়ির দলিল খুঁজে না পাওয়ায় অনিকেতের সেই পরিকল্পনা আর বাস্তবায়ন হচ্ছিল না। পরিস্থিতি যখন এমনই দোদুল্যমান, তখনই গল্পে আবির্ভাব ঘটে নন্দিনী নামের একটি রহস্যময় মেয়ের। নন্দিনী (সোহিনী সরকার) সব ভূতুড়ের অফিসে এসে জানায় যে সে ভূত দেখতে পায়!\nকিন্তু নাছোড়বান্দা অনিকেত কিছুতেই নন্দিনীর কথা বিশ্বাস করতে চায় না। তবে নন্দিনী যখন তার বাবার বাড়ির দলিলের সন্ধান অলৌকিভাবে দিয়ে দেয়, তখন অনিকেত নিজেও কিছুটা বিভ্রান্ত হয়ে যায়। এমনই এক সময়ে এক ভৌতিক সমস্যা নিয়ে অফিসে হাজির হন কুসুমপুর প্রাথমিক বিদ্যালয়ের হেডমাস্টার পরিতোষ মুখার্জি (বিশ্বজিৎ চক্রবর্তী)। মাসখানিক আগে অদ্ভুতভাবে মিনি (ইদা দাশগুপ্ত) নামের একটি বাচ্চা মেয়ে ক্লাসরুমে মারা যায়, এরপর থেকেই তার স্কুল বন্ধ। গ্রামবাসী এতটাই ভীত যে তারা তাদের ছোট বাচ্চাকে সেই গ্রামেই আর রাখছে না। স্কুল বন্ধ হয়ে যাওয়ার কথা শুনে কিছু্টা ক্ষেপে যায় অনিকেত, হেডমাস্টারকে কথা দেয় যেভাবেই হোক তারা গ্রামে গিয়ে রহস্যের সমাধান করবে এবং স্কুলটি আবার চালু করে দিবে।\nনন্দিনী ও কৃপাধর বাবুকে নিয়ে অনিকেত রওনা হয় কুসুমুপুর গ্রামের দিকে। সেখানে তাদের জন্য অপেক্ষা করছিল আরো বড় চমক! শেষপর্যন্ত কুসুমপুরের ওই স্কুলটির ঠিক কি হয়? অনিকেত কি হেডমাস্টারকে দেওয়া তার কথা রাখতে পারে? নাকি তদন্ত করতে গিয়ে তারা নিজেরাই নতুন বিপদে জড়িয়ে যায়? এসব প্রশ্নের জানতেই দেখতে হবে 'সব ভূতুড়ে'।\nনন্দিনীর মতো চ্যালেঞ্জিং রোলে বেশ ভালো অভিনয় করেছেন সোহিনী; Image Source: Sangeet Bangla\nসিনেমাটির চরিত্রগুলো নিয়ে কথা বলতে গেলে সবার আগে আসবে নন্দিনীর কথা, পুরো সিনেমাজুড়ে এই চরিত্রটি নিয়ে ধোঁয়াশা বিদ্যমান ছিল। আধিভৌতিক ক্ষমতার অধিকারী এই মেয়ে হুটহাট আত্মাদের দেখতে পাওয়ায় সবসময় যেন একটা ভয়ের মধ্যে ছিল, আর সেই ভয়ের ভাবটা ধরে রাখার ক্ষেত্রে সোহিনী সরকার বেশ ভালোভাবে উতরে গেছেন। নন্দিনীকে কখনোই একজন স্বাভাবিক মানুষ বলে মনে হয়নি, একবারও চোখের পলক না ফেলা কিংবা হুট করে উধাও হয়ে যাওয়া– সবকিছুই ছিল কিছুটা অস্বাভাবিক।\nঅনিকেত ও তার বাবা নবীন মাধব সেন- দুটি চরিত্রেই ছিলেন আবির চ্যাটার্জি। অনিকেত চরিত্রটি শুরু থেকে ভূতে বিশ্বাস না করার কথা বলে এসেছে। কিন্তু সিনেমার কাহিনী যত গড়িয়েছে, তার এই কথা ততটা ফিকে হয়ে গেছে। নিজের ওপর প্রচণ্ড আত্মবিশ্বাস থাকার ব্যাপারটা আবির বেশ ভালোভাবে তুলে ধরেছেন। ভৌতিক সিনেমায় ভয় পাওয়াটা অন্যতম বড় কাজ, সেদিক থেকে অবশ্য অনিকেত কিছুটা পিছিয়ে থাকবে। কারণ পুরো সিনেমার খুব কম স্থানেই তাকে ভয় পেতে দেখা গেছে। তাছাড়া বাড়ির দলিল খুঁজে দেওয়ার পরেও নন্দিনীর আধিভৌতিক ক্ষমতাকে অবিশ্বাস করাটা বড্ড অযৌক্তিক ছিল।\nভয় পাওয়ার দিক থেকে সবচেয়ে এগিয়ে থাকবেন সুপ্রিয় দত্ত অভিনীত কৃপাধর বাবুর চরিত্রটি। পুরো সিনেমাজুড়ে কারণে-অকারণে সব সময়ই তিনি ভয় পেয়ে গেছেন। ইমপ্যাক্টের কথা বললে পুরো গল্পে কৃপাধর চরিত্রটির হয়তো কোনো ভূমিকা নেই, তবে পুরোদস্তুর ভৌতিক গল্পে এমন একটি মজাদার চরিত্রের প্রয়োজন ছিল।\nহেডমাস্টার পরিতোষ মুখার্জি চরিত্রটি রূপায়ন করেছেন বিশ্বজিৎ চক্রবর্তী। স্কুল যে তার জীবনের সবকিছু- মায়াভরা অভিনয় দিয়ে এই অভিজ্ঞ অভিনেতা বেশ ভালোভাবে ফুটিয়ে তুলেছিলেন। হেডমাস্টারের পুরনো ছাত্র ও এলাকার নেতা চরিত্রে রবিন চ্যাটার্জি চরিত্রটি শুরু থেকেই বেশ ‘রাফ এন্ড টাফ’ ভূমিকায় ছিল। এই চরিত্রে অভিনয় করেছেন কৌশিক কর। তার গেটআপ ঠিকঠাক ছিল। তবে অভিনয় আরেকটু পরিমিত হলে ভালো হতো।\nভয় দেখানোর ক্ষেত্রে মিনি চরিত্রে অভিনয় করা শিশুশিল্পী ইদা দাশগুপ্ত একাই বাজিমাত করে দিয়েছে। সিনেমার একদম শুরুর দিকে দুটো সংলাপ বাদ দিলে পুরো সিনেমায় মিনির কোনো সংলাপ ছিল না। কিন্তু বড় বড় চোখ করে অদ্ভুত একটা অভিব্যক্তি যেভাবে মিনি দিয়ে গেছে, তারপর আর কোনো ভয়ের সংলাপ প্রয়োজন ছিল না। অনেক ক্ষেত্রে দেখা যায়, পরিচালকের কোনো আত্মীয়কে সিনেমায় অভিষেক করালে সে প্রত্যাশামাফিক পারফর্ম করতে পারে না। এদিক থেকে পরিচালক বিরসা দাশগুপ্তর মেয়ে ইদা দাশগুপ্ত বেশ ব্যতিক্রম ছিল।\nএই এক অভিব্যক্তি দিয়ে বাজিমাত করে দিয়েছে ইদা; Image Source: SVF\nভৌতিক সিনেমায় পারিপার্শ্বিক আবহ তৈরি করা খুবই গুরুত্বপূর্ন, সেদিক থেকে চিত্রগ্রাহক গৈরিক সরকার বেশ ভালো কাজ করেছেন। ভূতের গল্পের ক্ষেত্রে আলো-আঁধারি পরিবেশ সবসময় একটি বড় ভূমিকা রাখে, সেকারণে পুরো সিনেমায় কোনো দৃশ্যই রোদ ঝলমলে দেওয়া হয়নি। বৃষ্টিস্নাত স্যাঁতস্যাঁতে পরিবেশের সাথে শুভ প্রামাণিকের সঙ্গীতায়োজনে ভূতুড়ে আবহ সঙ্গীত বেশ ভালোভাবে জমে গিয়েছিল। সিনেমায় গান ছিল দুটি– একদম শুরুতে 'গল্প' ও একদম শেষে 'নেই আলো' গান দুটি বেশ শ্রুতিমধুর ছিল এবং কাহিনীর সাথে পুরোপুরি সামঞ্জস্যপূর্ণ ছিল।\nসিনেমাটির সবচেয়ে বড় শক্তির জায়গা ছিল এর গল্প আর এক্ষেত্রে আসল জাদুটা দেখিয়েছেন কল্লোল লাহিড়ী। সব ভূতুড়ের কাহিনী, চিত্রনাট্য ও সংলাপ– সবই তার লেখা। একদম শুরু থেকে শেষপর্যন্ত গল্পে একটা থ্রিলার ভাব ছিল, ঠিক কী কারণে ঘটনাগুলো ঘটছে সেটা জানার আগ্রহ লেখক বেশ ভালোভাবে তৈরি করেছিলেন। সবচেয়ে বড় কথা, স্কুলে ভৌতিক সব ঘটনা ঘটার আসল কারণ প্রথমভাগে কেউই আন্দাজ করতে পারবে না, তার জন্য যেতে হবে শেষভাগ পর্যন্ত। আর ভৌতিক থ্রিলার হলেও সিনেমায় একটা আবেগের গল্পও ছিল যা দর্শককে গল্পের সাথে মিশে যেতে সাহায্য করেছে।\nসিনেমাটির প্রচারণায় ছোট্ট ইদাকে নিয়ে আবির ও সোহিনী; Image Source: Sangeet Bangla\nকিছু কিছু ক্ষেত্রে ছোটখাট খামতিও দেখা গেছে, অনিকেত চরিত্রটির চিন্তাভাবনা আরেকটু ধারাবাহিক করা যেত। নন্দিনী চরিত্রে শুরু থেকে অতি বেশি রহস্যময়তা দেখা গেছে, যার সমাধান শেষদিকেও হয়নি। উল্টো শেষদৃশ্যে নন্দিনী চরিত্রটি নিয়ে রহস্য আরো ঘনীভূত হয়েছে। পরিচালক যদি সিনেমাটির সিক্যুয়েল করার কথা চিন্তা করে কেন্দ্রীয় চরিত্রে এই রহস্য ধরে রেখে থাকে, তাহলে সেটা ঠিক আছে। কিন্তু সিক্যুয়েল নির্মাণের কোনো চিন্তা না থাকলে এটি বেশ বড় ধরনের লুপহোল হিসেবেই বিবেচিত হবে।\nতবে সবমিলিয়ে 'সব ভূতুড়ে' সিনেমাটি বেশ ভালো নাম্বারই পাবে। গ্যাংস্টার, ওয়ানের মতো বাণিজ্যিক সিনেমা বানিয়ে ব্যর্থ হওয়ার পর সব ভূতুড়ের মাধ্যমেই আবারো ভিন্ন ধারার সিনেমায় ফিরেছিলেন বিরসা দাশগুপ্ত, সেদিক বিবেচনায় তার প্রত্যাবর্তনটাও বেশ ভালো হয়েছে। আরেকটি ব্যাপার হচ্ছে, বিভিন্ন দেশে ভূতের বর্ণনাও কিন্তু বিভিন্ন রকম। ইংরেজ ভূতের সাথে জাপানিজ ভূতের বর্ণনায় যেমন তফাৎ আছে, ঠিক সেভাবে কোনো মরুর দেশের ভূতের সাথে বাঙালিদের গল্পে বর্ণিত ভূতেও পার্থক্য আছে। পরিচালক বেশ ভালোভাবেই একটি পরিপূর্ণ বাঙালি ভৌতিক আমেজ তৈরি করেছেন। আপনি যদি বাঙালি ভূতের গল্প ভালোবাসেন, তাহলে 'সব ভূতুড়ে' সিনেমাটি আপনি আপনার দেখার তালিকায় সানন্দে রাখতে পারেন।\nThis article is in Bengali language. It isareview on the movie Sob Bhuture which is directed by Birsa Dasgupta. For references please check the hyperlinks inside the article.\nFeatured Image: SVF


শ্রীমুখ-কথিত চরিতামৃত — শ্রীরামকৃষ্ণ কে? মুক্তকণ্ঠ\n১৮৮৫, ২৩শে ডিসেম্বর\nআহুস্ত্বাম্ ঋষয়ঃ সর্বে দেবর্ষির্নারদাস্তথা।\nঅসিতো দেবলো ব্যাসঃ স্বয়ঞ্চৈব ব্রবীষি মে ৷৷\nশ্রীরামকৃষ্ণ (মণির প্রতি) — তিনি ভক্তের জন্যে দেহধারণ করে যখন আসেন, তখন তাঁর সঙ্গে সঙ্গে ভক্তরাও আসে। কেউ অন্তরঙ্গ, কেউ বহিরঙ্গ। কেউ রসদ্দার।\n“দশ-এগারো বছরের সময় দেশে বিশালাক্ষী দেখতে গিয়ে মাঠে অবস্থা হয়। কি দেখলাম! — একেবারে বাহ্যশূন্য!\n“যখন বাইশ-তেইশ বছর বয়স১ কালীঘরে (দক্ষিণেশ্বরে) বললে, তুই কি অক্ষর হতে চাস?’ — অক্ষর মানে জানি না! জিজ্ঞাসা করলাম — হলধারী বললে, ‘ক্ষর মানে জীব, অক্ষর মানে পরমাত্মা’।\n“যখন আরতি হত, কুঠির উপর থেকে চিৎকার করতাম, ‘ওরে কে কোথায় ভক্ত আছিস আয়! ঐহিক লোকদের সঙ্গে আমার প্রাণ যায়!’ ইংলিশম্যানকে (ইংরাজী পড়া লোককে) বললাম। তারা বলে, ‘ও-সব মনের ভুল!’ তখন ‘তাই হবে’ বলে শান্ত হলাম। কিন্তু এখন তো সেই সব মিলছে! — সব ভক্ত এসে জুটছে!\n“আবার দেখালে পাঁচজন সেবায়েত। প্রথম, সোজোবাবু (মথুরবাবু) তারপর শম্ভু মল্লিক, — তাকে আগে কখন দেখি নাই। ভাবে দেখলাম, — গৌরবর্ণ পুরুষ, মাথায় তাজ। যখন অনেকদিন পরে শম্ভুকে দেখলাম, তখন মনে পড়ল, — একেই আগে ভাবাবস্থায় দেখেছি! আর তিনজন সেবায়েত এখনও ঠিক হয় নাই। কিন্তু সব গৌরবর্ণ। সুরেন্দ্র অনেকটা রসদ্দার বলে বোধ হয়।\n“এই অবস্থা যখন হল ঠিক আমার মতো একজন এসে ইড়া, পিঙ্গলা, সুষুম্না নাড়ী সব ঝেড়ে দিয়ে গেল। ষড়চক্রের এক-একটি পদ্মে জিহ্বা দিয়ে রমণ করে, আর অধোমুখ পদ্ম ঊর্ধ্বমুখ হয়ে উঠে। শেষে সহস্রার পদ্ম প্রস্ফুটিত হয়ে গেল।\n“যখন যেরূপ লোক আসবে, আগে দেখিয়ে দিত! এই চক্ষে — ভাবে নয় — দেখলাম, চৈতন্যদেবের সংকীর্তন বটতলা থেকে বকুলতলার দিকে যাচ্ছে। তাতে বলরামকে দেখলাম, আর যেন তোমায় দেখলাম। চুনিকে আর তোমাকে আনাগোনায় উদ্দীপন হয়েছে। শশী আর শরৎকে দেখেছিলাম, ঋষি কৃষ্ণের (ক্রাইস্ট্) দলে ছিল।\n“বটতলায় একটি ছেলে দেখেছিলাম। হৃদে বললে, তবে তোমার একটি ছেলে হবে। আমি বললাম, ‘আমার যে মাতৃযোনী! আমার ছেলে কেমন করে হবে?’ সেই ছেলে রাখাল।\n“বললাম, মা, এরকম অবস্থা যদি করলে, তাহলে একজন বড়মানুষ জুটিয়ে দাও। তাই সেজোবাবু চৌদ্দ বছর২ ধরে সেবা কল্লে। সে কত কি! — আলাদা ভাঁড়ার করে দিলে — সাধুসেবার জন্য — গাড়ি, পালকি — যাকে যা দিতে বলেছি, তাকে তা দেওয়া। বামনী খতাতো — প্রতাপ রুদ্র।\n“বিজয় এই রূপ (অর্থাৎ ঠাকুরের মূর্তি) দর্শন করেছে। একি বলো দেখি? বলে, তোমায় যেমন ছোঁয়া, ওইরূপ ছুঁয়েছি।\n“নোটো (লাটু) খতালে একত্রিশজন ভক্ত। কই তেমন বেশি কই! — তবে কেদার আর বিজয় কতকগুলো কচ্ছে!\n“ভাবে দেখালে, শেষে পায়েস খেয়ে থাকতে হবে!\n“এ অসুখে পরিবার (ভক্তদের শ্রীশ্রীমা) পায়েস খাইয়ে দিচ্ছিল, তখন কাঁদলাম এই বলে, — এই কি পায়েস খাওয়া! এই কষ্টে!”\n১ যখন ২২/২৩ বয়স অর্থাৎ ১৮৫৮/৫৯ খ্রী:, তখন প্রথম এই অবস্থা\n২ মথুরের চৌদ্দ বৎসর সেবা। ১৮৫৮ হইতে ১৮৭১ খ্রীষ্টাব্দ। মথুরের মৃত্যু — ১লা শ্রাবণ, ১২৭৮; ১৮ই জুলাই, ১৮৭১।